|  |  |
| --- | --- |
|  |  |

|  |
| --- |
| GHIDUL SOLICITANTULUI - **CONDIȚII SPECIFICE DE ACCESARE A FONDURILOR PENTRU APELUL DE PROIECTE NR. POR/2019/1/1.1/OS 1.2/1**  **AXA PRIORITARĂ 1, PRIORITATEA DE INVESTIŢII 1.1, Obiectiv Specific 1.2, „Creşterea inovării în companii prin sprijinirea abordărilor multisectoriale rezultate în urma implementării “Inițiativei Regiuni mai puţin dezvoltate” în România, - Programul Operaţional Regional 2014-2020.** |
|  |

**PREAMBUL**

Acest document reprezintă condițiile specifice de accesare a fondurilor pentru apelul de proiecte **nr. POR/2019/1/1.1/OS 1.2/1**– Axa prioritară 1 - Promovarea transferului tehnologic, Prioritatea de investiții 1.1 Promovarea investițiilor în cercetare-inovare, dezvoltarea de legături și sinergii între întreprinderi, centrele de cercetare și dezvoltare și învățământul superior, în special promovarea investițiilor în dezvoltarea de produse și servicii, transferul de tehnologii, inovarea socială, ecoinovarea și aplicațiile de servicii publice, stimularea cererii, crearea de rețele și de grupuri și inovarea deschisă prin specializarea inteligentă, precum și sprijinirea activităților de cercetare tehnologică și aplicată, liniilor-pilot, acțiunilor de validare precoce a produselor, capacităților de producție avansate și de primă producție, în special în domeniul tehnologiilor generice esențiale și difuzării tehnologiilor de uz general, ***Obiectivul Specific 1.2 - Sprijinirea specializării inteligente în regiunile mai puţin dezvoltate, selectate ca pilot în cadrul „Iniţiativei DG Regio pentru regiuni mai puţin dezvoltate”*** în cadrul Programului Operaţional Regional (POR) 2014-2020.

În cadrul prezentului document, prin Ghidul general se înţelege documentul cu titlul Ghidul solicitantului - Condiții generale de accesare a fondurilor în cadrul POR 2014-2020, iar prin Ghidul specific apelului de proiecte, se înțelege prezentul document. În cazul în care prin prezentul ghid se face trimitere la anumite secțiuni din Ghidul general, se aplică doar respectiva secțiune. Restul prevederilor din Ghidul general, la care nu se face trimitere prin prezentul ghid nu sunt aplicabile.

Aspectele cuprinse în acest document ce derivă din Programul Operațional Regional 2014-2020 (în continuare POR) și modul său de implementare, vor fi interpretate exclusiv de către Ministerul Lucrărilor Publice, Dezvoltării și Administrației (MLPDA prin instrucțiunile emise de AMPOR) cu respectarea legislației în vigoare și folosind metoda de interpretare sistematică.

**IMPORTANT**

Vă recomandăm ca înainte de a începe completarea cererii de finanțare să vă asiguraţi că aţi parcurs toate informaţiile prezentate în acest document, precum şi toate prevederile Ghidului General şi să vă asigurați că aţi înţeles toate aspectele legate de specificul intervenţiilor finanţate în cadrul prezentului apel de proiecte.

Vă recomandăm ca până la data limită de depunere a cererilor de finanţare în cadrul prezentului apel de proiecte, să consultaţi periodic pagina de internet [**www.inforegio.ro**](http://www.inforegio.ro), pentru a urmări eventualele modificări ale condiţiilor generale și/sau specifice, precum și alte comunicări/ clarificări pentru accesarea fondurilor în cadrul POR 2014-2020.

Pentru a facilita procesul de completare şi transmitere a cererilor de finanţare, la sediul Agențiilor pentru Dezvoltare Regională (ADR)[[1]](#footnote-1) funcţionează un birou de informare, unde solicitanţii pot fi asistaţi, în mod gratuit, în clarificarea unor aspecte legate de completarea şi pregătirea cererii de finanţare. Întrebările relevante şi răspunsurile corespunzătoare sunt publicate periodic pe pagina de internet a Agențiilor pentru Dezvoltare Regională (ADR), la secțiunea dedicată POR 2014-2020.

**CUPRINS**

[1. INFORMAȚII AXA PRIORITARA/PRIORITATEA DE INVESTITII/OPERATIUNEA 5](#_Toc12623200)

[1.1 Axa prioritară 1: Promovarea transferului tehnologic 5](#_Toc12623201)

[1.2 Care sunt etapele anterioare lansării prezentului apel privind mecanismul de implementare Inițiativei Regiunii mai putin dezvoltate 5](#_Toc12623202)

[1.3 Obiectivul specific al axei prioritare/priorității de investiții 7](#_Toc12623203)

[1.4 Operațiunea 7](#_Toc12623204)

[1.5 Regiunile în cadrul cărora se pot solicita finanțări în cadrul prezentului apel de proiecte 7](#_Toc12623205)

[1.6 Acțiunile sprijinite în cadrul prezentului apel de proiecte 7](#_Toc12623206)

[1.7 Definiţiile termenilor utilizaţi în prezentul ghid 9](#_Toc12623207)

[1.8 Indicatori specifici programului 11](#_Toc12623208)

[1.9 Indicatori suplimentari de proiect 12](#_Toc12623209)

[1.10 Cuantumul co-finanțării nerambursabile acordate în cadrul prezentului apel de proiecte 16](#_Toc12623210)

[2. INFORMAȚII APEL DE PROIECTE 16](#_Toc12623211)

[2.1 Ce tip de apel de proiecte se lansează? 16](#_Toc12623212)

[2.2 Care este perioada în care pot fi depuse proiectele? 17](#_Toc12623213)

[2.3 Unde se depun proiectele și care este modalitatea de depunere? 17](#_Toc12623214)

[2.4 Valoarea minimă și maximă a finanţării nerambursabile ce poată fi acordată în cadrul prezentului apel 17](#_Toc12623215)

[2.5 Alocarea apelului de proiecte 18](#_Toc12623216)

[2.6 Care este specificul proiectelor ce pot fi depuse în cadrul prezentului apel de proiecte? 18](#_Toc12623217)

[2.7 Cine poate solicita finanțarea în cadrul prezentului apel de proiecte? 20](#_Toc12623218)

[3. REGULI PRIVIND AJUTORUL DE STAT/AJUTOR DE MINIMIS 20](#_Toc12623219)

[3.1. Tipurile de întreprinderi – microîntreprinderi, întreprinderi mici, mijlocii și mari 21](#_Toc12623220)

[3.2. Întreprindere în dificultate 23](#_Toc12623221)

[3.3. Tipurile de ajutoare de stat/de minimis acordate în cadrul prezentului apel 24](#_Toc12623222)

[3.3.1. Ajutorul de stat pentru cercetare - dezvoltare– etapa 1 în cadrul proiectului 26](#_Toc12623223)

[Beneficiari eligibili pentru etapa 1 – Ajutor de stat pentru cercetare-dezvoltare sunt organizaţiile de cercetare şi diseminare a cunoştinţelor (organizaţii de cercetare) individual sau în parteneriat 26](#_Toc12623224)

[i. Cotele de finanțare în cadrul ajutorului de stat pentru cercetare - dezvoltare 28](#_Toc12623225)

[3.3.2. Ajutorul de stat regional pentru investiții 30](#_Toc12623226)

[i. Intensitatea maximă a ajutorului de stat regional 32](#_Toc12623227)

[3.3.3. Ajutor de minimis 33](#_Toc12623228)

[i. Valoarea ajutorului de minimis 34](#_Toc12623229)

[ii. Întreprinderea unică 34](#_Toc12623230)

[3.4. Regulile de cumul aplicabil ajutorului de stat cercetare- dezvoltare/ajutor de stat regional/ajutor de minimis 35](#_Toc12623231)

[3.5. Data acordării ajutorului de stat / ajutorului de minimis 37](#_Toc12623232)

[3.6. Efectul stimulativ 37](#_Toc12623233)

[4. CRITERII DE ELIGIBILITATE ŞI SELECŢIE 38](#_Toc12623234)

[4.1 Reguli generale 38](#_Toc12623235)

[4.2 Eligibilitatea solicitanților și a partenerilor (dacă este cazul) 38](#_Toc12623236)

[4.3 Eligibilitatea proiectului și a activităților 49](#_Toc12623237)

[4.4 Eligibilitatea cheltuielilor 55](#_Toc12623238)

[4.4.1 Baza legală pentru stabilirea eligibilității cheltuielilor: 55](#_Toc12623239)

[4.4.2 Condiții cumulative de eligibilitate a cheltuielilor: 56](#_Toc12623240)

[4.4.3 Categorii de cheltuieli eligibile/ne-eligibile în cadrul acestui apel de proiecte 57](#_Toc12623241)

[4.4.4 Categorii de cheltuieli neeligibile: 71](#_Toc12623242)

[5. COMPLETAREA CERERILOR DE FINANŢARE 71](#_Toc12623243)

[5.1 Anexele la cererea de finanțare 73](#_Toc12623244)

[5.1.1 Anexele obligatorii la depunerea cererii de finanţare 73](#_Toc12623245)

[5.1.2 Anexele obligatorii la momentul contractării cererii de finanțare 80](#_Toc12623246)

[6 PROCESUL DE EVALUARE, SELECȚIE ȘI CONTRACTARE A PROIECTELOR 84](#_Toc12623247)

[6.1. Care sunt etapele procesului de verificare, evaluare şi contractare? 84](#_Toc12623248)

[6.1.1 Verificare şi evaluare. 84](#_Toc12623249)

[6.1.2 Etapa precontractuală 85](#_Toc12623250)

[6.2. Care sunt clauzele contractuale aplicabile ? 87](#_Toc12623251)

[7 DEPUNEREA ȘI SOLUŢIONAREA CONTESTAŢIILOR 87](#_Toc12623252)

[8 MODIFICAREA GHIDULUI SOLICITANTULUI 87](#_Toc12623253)

[9 Prevederi finale 88](#_Toc12623254)

[10 Anexe 88](#_Toc12623255)

# INFORMAȚII AXA PRIORITARA/PRIORITATEA DE INVESTITII/OPERATIUNEA

|  |  |
| --- | --- |
| **Regio-Compatibility-CommPrinting** | **În cadrul prezentului apel sunt eligibili solicitanţii şi propunerile de proiecte care au parcurs etapele specifice, aferente procesului de elaborare/actualizare a Strategiilor de Specializare Inteligentă de la nivelul regiunilor de dezvoltare Nord-Est şi Nord-Vest, sprijinite prin componenta „RIS3 pentru regiuni mai puţin dezvoltate” din cadrul „Iniţiativei DG Regio pentru regiuni mai puţin dezvoltate”.** |

## Axa prioritară 1: Promovarea transferului tehnologic

|  |  |
| --- | --- |
| *Prioritate de investiții 1.1* | Promovarea investițiilor în cercetare-inovare, dezvoltarea de legături și sinergii între întreprinderi, centrele de cercetare și dezvoltare și învățământul superior, în special promovarea investițiilor în dezvoltarea de produse și de servicii, transferul de tehnologii, inovarea socială, ecoinovarea și aplicațiile de servicii publice, stimularea cererii, crearea de rețele și de grupuri și inovarea deschisă prin specializarea inteligentă, precum și sprijinirea activităților de cercetare tehnologică și aplicată, liniilor-pilot, acțiunilor de validare precoce a produselor, capacităților de producție avansate și de primă producție, în special în domeniul tehnologiilor generice esențiale și difuzării tehnologiilor de uz general. |

## Care sunt etapele anterioare lansării prezentului apel privind mecanismul de implementare Inițiativei Regiunii mai putin dezvoltate

Mecanismul de implementare al Operaţiunii 1.2, aferent Axei Prioritare 1 – Promovarea transferului tehnologic, este în conformitate cu prevederile Programul Operațional Regional, aprobat prin decizia Comisiei Europene nr. C (2015) 4272/23.06.2015, cu modificările și completările ulterioare. Acesta decurge din rezultatele implementării la nivelul celor două regiuni selectate ca pilot (regiunile de dezvoltare Nord-Est şi Nord-Vest) a Proiectului “Sprijin pentru specializarea inteligentă a regiunilor mai puţin dezvoltate”[[2]](#footnote-2).

Scopul general al acestui proiect este de a identifica constrângerile care blochează creșterea în regiunile mai puțin dezvoltate și de a le oferi acestora asistență în vederea maximizării impactul investițiilor regionale şi creşterii competitivității, elaborarea (Regiunea Nord-Vest), respectiv actualizarea (Regiunea Nord-Est) Strategiilor Regionale de Specializare Inteligentă (RIS3).

În vederea elaborării/actualizării Strategiilor de Specializare Inteligentă a Regiunilor (RIS3) s-a utilizat un proces care a presupus o amplă consultare cu actorii regionali implicați în domeniile cu potenţial de specializare inteligentă (în care regiunea beneficiază de avantaje competitive şi/sau comparative atât din punct de vedere economic, cât şi în ceea ce priveşte activitatea de cercetare-dezvoltare). Consultarea s-a bazat pe un proces de descoperire antreprenorială (Entrepreneurial Discovery Process/EDP), însoţit de alte activităţi de consultare specifice, în vederea concretizării unor idei de proiecte care pot contribui la atingerea obiectivelor şi indicatorilor strategici.

Construcţia portofoliului de proiecte aferente RIS3 a fost un proces transparent în ambele regiuni, în care au fost implicaţi actorii cheie din sistemul quadruple helix (administrație centrală și locală, instituții de învățământ, entitati de educatie si cercetare, reprezentanti ai mediului de afaceri, IMM-uri, antreprenori, investitori, societate civila, etc), fiind promovată, în special în cadrul atelierelor de descoperire antreprenorială, cooperarea şi parteneriatul între diferite tipuri de actori, ţinând cont de aspectele metodologice promovate de Comisia Europeană.

Din analiza ideilor de proiecte generate în cele două regiuni a rezultat faptul că o parte din ideile de proiecte nu pot fi încadrate pe sursele de finanţare existente, deoarece acestea vizează intervenții complexe, integrate şi în anumite cazuri multisectoriale. În unele cazuri anumite componente ale acestor proiecte ar putea fi finanţate din diferite surse de finanţare, însă ajustarea/eliminarea unor pachete de activități sau tipuri de investiții ar avea efecte negative asupra caracterului integrat al ideii și al impactului pe care îl poate avea implementarea proiectului din perspectiva specializării inteligente. În consecinţă, în fiecare dintre cele două regiuni de dezvoltare (Nord Est si Nord Vest) s-a elaborat câte un portofoliu de proiecte strategice care sunt propuse pentru finanţare din POR.

Mecanismul de construcție a portofoliului de proiecte strategice a presupus parcurgerea următoarelor etape:

1. Identificare soluţii de specializare regională aferente domeniilor RIS3, prin intermediul atelierelor de lucru pentru descoperire antreprenorială organizate în perioada 2016-2017;
2. Organizare apel(uri) regionale pentru colectare propuneri de proiecte pentru portofoliul RIS3, care corespund soluţiilor identificate în etapa 1;
3. Structurare portofoliu de propuneri de proiecte colectate, pe domenii RIS3 şi surse de finanţare pentru identificare proiecte integrate, fără sursă de finanţare unică;
4. Colectare fişe de proiect extinse şi acordare suport promotorilor de proiecte integrate pentru maturare concept şi definire listă proiecte strategice integrate;
5. Avizarea de către Consorțiul Regional de Inovare şi Consiliul pentru Dezvoltare Regională a listei cu proiecte strategice integrate recomandate pentru finanţare din POR – Anexa 10.7 la Ghidul solicitantului;
6. Depunerea cererilor de finanţare de către promotori prin procedura standard de depunere POR 2014-2020 la nivel regional.

Scopul prezentului apel este de a sprijini implementarea acelor proiecte de specializare inteligentă din cele două regiuni, care contribuie la obiectivele de specializare inteligentă regionale şi care au parcurs etapele 1-6 și care sunt incluse in **Anexa 10.7 la prezentul ghid**

Prin aceste proiecte complexe care abordează într-o manieră integrată lanţul valoric al inovării (prin activităţile de cercetare-dezvoltare-valorizare propuse), se asigură o mai bună valorificare pe piaţă a rezultatelor activităţii de cercetare-dezvoltare, alinierea cu tendinţele comunitare de dezvoltare şi rezolvarea unor provocări societale.

## Obiectivul specific al axei prioritare/priorității de investiții

|  |  |
| --- | --- |
| *Obiectiv Specific* | O.S. 1.2 - Creşterea inovării în companii prin sprijinirea abordărilor multisectoriale rezultate în urma implementării “Inițiativei Regiuni mai puţin dezvoltate” în România. |

## Operațiunea

|  |  |
| --- | --- |
| *Operațiunea 1.2* | Sprijinirea specializării inteligente în regiunile mai puţin dezvoltate, selectate ca pilot în cadrul „Iniţiativei Regiuni mai puţin dezvoltate”. |

## Regiunile în cadrul cărora se pot solicita finanțări în cadrul prezentului apel de proiecte

**Prioritatea de investiții 1.1 – Obiectivul Specific 1.2** se va concentra pe sprijinirea **priorităţilor de specializare inteligentă** identificate în regiunile mai puțin dezvoltate din România (Nord Est, Nord Vest) – vezi **Anexa 10.2 la prezentul ghid**, selectate ca regiuni pilot în cadrul Proiectului “Sprijin pentru specializarea inteligentă a regiunilor mai puţin dezvoltate”. În cadrul prezentului apel de proiecte se vor finanța proiecte pentru operațiunile localizate pe teritoriul regiunilor de dezvoltare Nord-Est şi Nord-Vest. De asemenea, a se vedea lista sectoarelor pentru care nu se acordă sprijin financiar în conformitate cu prevderile legale aplicabile ajutorului de stat regional/ajutorului de stat pentru cerecetare/ajutorului de minimis/FEDR – **Anexa 10.2.a la prezentul ghid.**

|  |  |
| --- | --- |
| Regio-Compatibility-CommPrinting | Implicarea în proiectele promovate în cadrul prezentului apel a unor solicitanţi (beneficiari sau parteneri) cu sediul social în afara regiunilor de dezvoltare Nord-Est şi Nord-Vest este eligibilă doar dacă proiectele şi activităţile acestora se implementează pe teritoriul celor două regiuni de dezvoltare, respectiv impactul preconizat al rezultatelor este la nivelul celor două regiuni. |

|  |  |
| --- | --- |
| Regio-Compatibility-CommPrinting | Sunt eligibile în cadrul prezentului apel de proiecte investiţiile realizate atât în mediul urban, cât şi în mediul rural. |

## Acțiunile sprijinite în cadrul prezentului apel de proiecte

Prin intermediul acestui apel de proiecte vor fi sprijinite activități specifice cu caracter integrat/complex, cu abordare multisectorială, implementate în vederea introducerii pe piaţă a rezultatelor cercetării, în concordanţă cu domeniile prioritare identificate în Strategiile de Specializare Inteligentă a regiunilor de dezvoltare Nord-Est şi Nord-Vest. Proiectele vor conţine cele două etape de mai jos. În cadrul acestor etape se vor avea în vedere următoarele categorii de activităţi:

**ETAPA 1 – AJUTOR DE STAT PENTRU CERCETARE DEZVOLTARE**

1. ***Activităţi de cercetare-dezvoltare însemnând:***
   * ***activităţi de cercetare industrială (cercetare aplicată și dezvoltare tehnologică) din categoriile: cercetrare aplicată/industrială, dezvoltare tehnologică, respectiv cercetare precompetitivă și competitivă;***
   * ***activități de devoltare experimentală din categoriile; dezvoltare experimentală și activități de testare;***
   * ***activități de realizare studii de fezabilitate (cu scopul realizării unor transferuri tehnologice) ;***
   * ***Alte activități legate de obținerea, validarea și protejarea proprietății industriale, standardizarea produselor/serviciilor/proceselor, achiziția de servicii de consultanță și echivalente folosite exclusiv pentru activitățile de cercetare dezvoltare, achiziția de servicii de cercetare contractuală, achiziția de servicii de sprijinrie a inovării, dezvoltare platforme comune pentru knowledge share;***

**A se vedeaSecțiunile 3.3 si 4.2-4.4 la prezentul ghid;**

**ETAPA 2 – AJUTOR DE STAT REGIONAL SI AJUTOR DE MINIMIS**

1. ***Ajutor de stat regional însemnând activităţi de investiţii în active corporale și necorporale doar dacă constitituie o investiție inițială în sensul:***
   * ***crearea unei noi unităţi de fabricaţie/de prestare servicii cu relevanţă pentru subdomeniile de specializare inteligentă identificate în cadrul anexei nr. 10.2 la prezentul ghid;***
   * ***extinderea capacităţii unei unităţi existente prin creşterea volumului a cel puţin unui produs/serviciu cu relevanţă pentru subdomeniile de specializare inteligentă identificate în cadrul anexei nr. 10.2 la prezentul ghid;***
   * ***diversificarea producţiei unei unităţi prin produse/servicii care nu au fost fabricate/prestate anterior în unitatea respectivă. Diversificarea serviciilor/producţiei presupune că noile servicii/produse se adaugă gamei sortimentale deja fabricate/prestate şi sunt cu relevanţă pentru sub-domeniile de specializare inteligentă identificate în cadrul anexei nr. 10.2 la prezentul ghid.***

*Investiţiile iniţiale care conduc atât la extinderea capacităţii, cât şi la diversificarea producţiei unei unităţi existente vor fi considerate investiţii iniţiale legate de diversificarea producţiei unei unităţi;*

Astfel, se are în vedere finanțarea investițiilor în infrastuctură și/sau echipamente în vederea pregătirii producţiei bunurilor sau a furnizării serviciilor, rezultate în urma implementării activităţilor de cercetare, vizând construcţia, extinderea, modernizarea spaţiilor de producţie/furnizare de servicii şi dotarea acestora cu active corporale şi necorporale, prin raportare la definiția investiției inițiale, în sensul prevederilor normelor privind ajutorul de stat regional și ale prevederilor prezentului ghid.

**A se vedea Secțiunile 3.3 şi si 4.2 - 4.4 la prezentul ghid la prezentul ghid*;***

1. ***Ajutor de minimis – achiziţionarea de servicii-suport pentru desfăşurarea activităţilor de cercetare-dezvoltare şi investiţionale incluse în proiect, respectiv:***
   * ***activităţi de omologare, certificare şi standardizare a produselor/serviciilor/proceselor, obţinerea, validarea şi protejarea proprietăţii industriale şi/sau intelectuale;***
   * ***activităţi de formare de personal calificat pentru activitatea de producţie, comercializare şi internaţionalizare, dezvoltare de competenţe antreprenoriale şi tehnologice;***
   * ***activităţi de comercializare, studii de piaţă, activităţi de marketing, dezvoltare instrumente de comercializare on-line, inclusiv website pentru promovare produse şi module de cocreare produs, activităţi de stimulare a cererii, activităţi de internaţonalizare (participarea, la nivel internaţional, în afara României, la târguri, misiuni comerciale, expoziţii, în calitate de expozant), dezvoltare etichetă de calitate, identitate locală, brand;***
   * ***activităţi pentru pregătirea documentaţiei, managementul de proiect;***
   * ***publicitate, comunicare şi vizibilitate pentru produsul/rezultatul/procesul rezultat în urma introducerii rezultatelor cercetării;***
   * ***informare şi publicitate pentru proiect;***

În acest sens, activităţile de sprijinire a comercializării şi activităţi de transfer tehnologic nu se suprapun cu cele de la punctul a), și vizează achiziționarea de servicii suport, respectiv implementarea de activităţi complementare, inclusiv activități de marketing și promovare a produselor/serviciilor ca urmare a implementării rezultatelor activităţilor de cercetare din etapa 1.

**A se vedea Secțiunile 3.3 şi si 4.2 - 4.4 la prezentul ghid la prezentul ghid;** De asemenea, a se vedea specificul proiectelor depuse în cadrul prezentului apel de proiecte, respectiv **secţiunea 2.6 la prezentul ghid.**

## Definiţiile termenilor utilizaţi în prezentul ghid

* **Specializarea inteligentă** are ca obiectiv creşterea competitivităţii economice prin concentrarea resurselor în **domeniile competitive şi cu potenţial de excelenţă (cercetare-dezvoltare) la nivel regional,** în vederea transformării structurale a economiei**.**
* **Transferul tehnologic,** în termenii acestui ghid, reprezintă orice activitate care are drept rezultat introducerea pe piaţă de noi produse (bunuri şi servicii) sau de produse (bunuri şi servicii) semnificativ îmbunătăţite, procese de producţie sau de furnizare de servicii, noi sau semnificativ îmbunătăţite, toate acestea fiind rezultate în urma implementării rezultatelor cercetărilor derulate în cadrul etapei 1 a proiectelor în activitatea economică. Transferul tehnologic la nivel de produs şi proces poate fi însoţită de noi metode şi modele (de organizare, de marketing, de comercializare, etc.) sau metode şi modele semnificativ îmbunătăţite. Un proiect prin care se are in vedere exclusiv inovarea de proces în sine prin achiziţia de echipamente performante existente pe piaţa precum şi/sau prin realizarea de proceduri şi/sau manuale de utilizare a respectivelor echipamente nu constituie transfer tehnologic în accepţiunea prezentului ghid nu poate fi considerat eligibil pentru etapa 2 a ajutorului de stat regional si de minimis.
  + **Tehnologiile generice esenţiale**, la nivelul UE reprezintă o grupare a şase tehnologii, astfel: micro-şi nano electronică, nanotehnologii, biotehnologii industriale, materiale avansate, fotonică şi tehnologii de fabricare avansate. Aplicarea lor este necesară pentru a obține economii avansate şi sustenabile, ele stând la baza inovării la nivel de produs.
* **Tehnologiile de uz general** sunt cele care implică dezvoltarea unor noi modalităţi de producţie şi invenţii care pot avea un impact agregat. Cele mai importante tehnologii care intră în această categorie sunt electricitatea şi tehnologia informaţiei/tehnologiile digitale. Din perspectiva acestui apel sunt relevante doar tehnologia informaţiei/tehnologiile digitale.
* **Cercetarea industrială**, conform legislaţiei în vigoare[[3]](#footnote-3), este definită ca cercetare sau investigaţie critică, planificată, în scopul dobândirii de cunoştinţe şi competenţe noi pentru elaborarea unor noi produse, procese ori servicii sau pentru realizarea unei îmbunătăţiri semnificative a produselor, proceselor sau serviciilor existente. Aceasta cuprinde crearea de părţi componente pentru sisteme complexe şi poate include construcţia de prototipuri în laborator sau într-un mediu cu interfeţe simulate ale sistemelor existente, precum şi de linii - pilot, atunci când acest lucru este necesar pentru cercetarea industrială şi, în special, pentru validarea tehnologiilor generice;
* **Dezvoltarea experimentală**, conform legislaţiei în vigoare[[4]](#footnote-4), definită ca dobândirea, combinarea, modelarea şi utilizarea unor cunoştinţe şi competenţe relevante existente de ordin ştiinţific, tehnologic, de afaceri şi altele, cu scopul de a dezvolta produse, procese sau servicii noi sau îmbunătăţite. Aceasta poate include, de exemplu, şi activităţi care vizează definirea, planificarea şi documentarea conceptuală a noilor produse, procese sau servicii. Dezvoltarea experimentală poate include crearea de prototipuri, demonstrarea, crearea de proiecte-pilot, testarea şi validarea unor produse, procese sau servicii, noi ori îmbunătăţite, în medii reprezentative pentru condiţiile de funcţionare reale, în cazul în care obiectivul principal este de a aduce noi îmbunătăţiri tehnice produselor, proceselor sau serviciilor care nu sunt definitivate în mod substanţial. Aceasta poate include dezvoltarea unui prototip sau pilot utilizabil comercial care este în mod obligatoriu produsul comercial final şi a cărui producţie este prea costisitoare pentru ca acesta să fie utilizat exclusiv în scopuri demonstrative şi de validare. Dezvoltarea experimentală nu include modificările de rutină sau periodice aduse produselor, liniilor de producţie, proceselor de fabricaţie, serviciilor existente şi altor operaţiuni în curs, chiar dacă modificările respective ar putea reprezenta ameliorări.
* **Studiu de fezabilitate (în cadrul activităţii de cercetare-dezvoltare)** înseamnă evaluarea și analiza potențialului unui proiect, care urmărește să vină în sprijinul procesului decizional, evidențiind în mod obiectiv și rațional punctele forte și punctele slabe ale acestuia, oportunitățile și amenințările, și identificând resursele necesare pentru punerea în practică și, în ultimă instanță, perspectivele de succes ale acestuia[[5]](#footnote-5).
* **Colaborare efectivă** înseamnă colaborare între cel puțin două părți independente în vederea schimbului de cunoștințte și tehnologii sau în vederea atingerii unui obiectiv comun, bazată pe diviziunea muncii, în cadrul căreia părțile definesc de comun acord domeniul de aplicare al proiectului de colaborare, contribuie la punerea în aplicare a acestuia și împart riscurile și rezultatele. Este posibil ca una sau mai multe păți să suporte integral costurile proiectului și prin urmare celelalte părți să nu fie expuse la riscurile financiare pe care le presupune aceasta. Cercetarea contractuală și furnizarea de servicii de cercetare nu sunt considerate forme de colaborare;
* **Cercetare contractuală** sau prestarea de către o organizație de cercetare a unui serviciu de cercetare pentru o întreprindere înseamnă îndeplinirea cel puțin a uneia dintre condiţiile de mai jos:

a) organizaţia de cercetare furnizează serviciul de cercetare sau cercetarea contractuală la preţul pieţei; sau

b) dacă nu există un preţ al pieţei, organizaţia de cercetare prestează serviciul de cercetare sau cercetarea contractuală la un preţ care:

* + - * reflectă costurile integrale ale serviciului şi include în general o marjă stabilită în funcţie de marjele aplicate în mod obişnuit de întreprinderi active în sectorul serviciului în cauză; sau
      * este rezultatul unor negocieri pe baza principiului deplinei concurenţe, în cadrul cărora organizaţia de cercetare, în calitatea sa de prestator de servicii, negociază pentru a obţine beneficiul economic maxim în momentul în care este încheiat contractul şi îşi acoperă cel puţin costurile marginale.

În cazul în care organizaţia de cercetare sau infrastructura de cercetare păstrează dreptul de proprietate sau drepturile de acces la drepturile de proprietate intelectuală, valoarea de piaţă a acestora poate fi dedusă din preţul plătibil pentru serviciile în cauză.

**Transfer de cunoștințe** înseamnă orice proces care are scopul de a obține, de a colecta și de a face schimb de cunoștințe explicite și implicite, inclusiv abilități și competențe, în cadrul unor activități economice și non economice, cum ar fi colaborări în materie de cercetare, servicii de consultantă, acordare de licențe, creare de produse derivate, publicare și mobilitate a cercetătorilor și a altor categorii de personal implicate în activitățile respective. Pe lângă cunoștințe științifice și tehnologice, transferul de cunoștințe include de asemenea alte tipuri de cunoștințe precum cunoștințele privind utilizarea standardelor și a reglementărilor din care fac parte acestea, cunoștințele privind condițiile mediilor de operare în viața reală și metode de inovare organizațională, precum și gestionarea cunoștințelor legate de identificarea, dobândirea protejarea apărarea și exploatarea activelor necorporale;

**Personal cu înaltă calificare** înseamnă personalul având studii superioare și cel puțin 5 ani de experiență profesională relevantă, care poate include și formarea în cadrul unui doctorat;

## Indicatori specifici programului

În cadrul POR 2014 – 2020, pentru Axa Prioritară 1 – Promovarea transferului tehnologic sunt identificați următorii indicatori:

|  |  |
| --- | --- |
| **COD INDICATOR** | **DENUMIRE INDICATOR SI UNITATE DE MASURA** |
| 1S1 | % IMM-uri inovative care colaborează cu alții (indicator de rezultat) |
| 1S65 | Cooperări implementate ca urmare a „Iniţiativei Regiuni mai puţin dezvoltate” (indicator de realizare) |

La completarea cererii de finanțare în MySMIS, indicatorii axei prioritare se vor introduce în tabelul dedicat indicatorilor prestabiliți de realizare (secțiunea Indicatori prestabiliți). Pentru indicatorul 1S65 se va completa cu valoarea 1 pentru fiecare proiect în parte. Indicatorul 1S1 trebuie doar selectat

## Indicatori suplimentari de proiect

**ETAPA 1 – AJUTOR DE STAT PENTRU CERCETARE DEZVOLTARE**

Indicatorii de proiect, care fac obiectul monitorizării implementării activităţilor din ***etapa 1- Ajutor de stat pentru cercetare-dezvoltare*** se referă la:

1. **Numărul de publicaţii în reviste recunoscute CNCSIS categoria A sau B, reviste/publicaţii cotate ISI pentru diseminare pe scară largă a cunoştinţelor obţinute în urma activităţilor de cercetare aplicată/de dezvoltare tehnologică/cercetare experimentală**
2. **Număr de participări la conferințe științifice/ târguri de specialitate, expoziții și alte manifestări de profil pentru diseminarea cunoştinţelor rezultate în urma cercetării aplicate/de dezvoltare tehnologică/cercetare experimentală (cu prezentări asupra cunoştinţelor obţinute în urma activităţilor de cercetare aplicată/de dezvoltare tehnologică/cercetare experimentală);**
3. **Număr de brevete/licențe/mărci înregistrate, desene și modele, valabile, publicate în BOPI de către OSIM sau orice altă formă de proprietate intelectuală asupra modalităţii de aplicare în piaţă, prin transfer tehnologic, a rezultatelor cercetărilor realizate în cadrul etapei 1 a proiectului. In cazul aplicaţiilor software se va lua în considerarea înregistrarea aplicaţiilor respective în registrele corespunzătoare la Oficiul Român pentru Drepturile de Autor.[[6]](#footnote-6)**
4. **Realizarea si validarea unui model de prototip la nivel de laborator pentru solutia inovativa dezvoltata in etapa de cercetare industrială / dezvoltare experimentală (testare de laborator si analiza testelor prin raportare la sistemul real), respectiv nivelul 5 de maturitate tehnologică (TRL)[[7]](#footnote-7)**

TRL 5 presupune validarea modelului de laborator, la scară redusă sau mărită, după caz, cu reproducerea prin similitudine a condițiilor reale de funcționare. Toate componentele tehnologiei sunt asamblate astfel încât configurația sistemului este similară aplicației finale în aproape toate aspectele. Livrabilele includ rezultatele testelor de laborator, analiza diferențelor între condițiile de laborator, analiza semnificației testelor de laborator pentru funcționarea sistemului real. TRL 5 presupune creșterea fidelității testelor de laborator în raport cu sistemul real, respectiv cu condițiile reale de operare. Sistemul testat este foarte apropiat de prototip.

În cadrul Declarației de angajament anexată la cererea de finanțare, solicitantul va declara pe proprie răspundere valoarea asumata pentru realizarea indicatorilor de mai sus ***până la finalul exercițiului financiar ulterior anului fiscal*** în care se finalizează implementarea proiectului,în conformitate cu prevederile contractului de finanțare.

|  |  |
| --- | --- |
| Regio-Compatibility-CommPrinting | **Pentru indicatorul de mai sus se va selecta dreptul de proprietate intelectuală (brevet/licență/mărcă înregistrată, desen și model) care se pliază pe securizarea rezultatelor cercetării obţinute în urma etapei 1 a proiectului. Vă atragem atenţia că este vorba de cercetare experimentală/industrială, dezvoltare tehnologică, studii de fezabilitateîn sensul regulamentului de ajutor de stat aplicabil acestei faze.** |

|  |  |
| --- | --- |
| Regio-Compatibility-CommPrinting | **Este obligatorie selectarea tuturor indicatorilor mentionaţi mai sus pentru etapei 1 – Ajutor pentru cercetare-dezvoltare.** |

|  |  |
| --- | --- |
| Regio-Compatibility-CommPrinting | Pentru demararea etapei 2 a proiectului este suficientă depunerea cererii pentru brevet/licență- mărcă înregistrată/ desene și modele, valabile, publicată în BOPI de către OSIM sau a cererii pentru orice altă formă de proprietate intelectuală asupra modalităţii de aplicare în piaţă, prin transfer tehnologic, a rezultatelor cercetărilor realizate în cadrul etapei 1 a proiectului, în conformitate cu prevederile legale în vigoare. **Riscul neobţinerii drepturilor respective de proprietate intelectuală până la finalul exercițiului financiar ulterior anului fiscal în care se finalizează implementarea proiectului aparţine solicitantului şi va avea ca şi consecinţă recuperarea proporţională a finanţării acordate în cadrul etapei 1 – Ajutor de stat pentru cercetare-dezvoltare, precum şi finanţarea acordată pentru etapa 2- Ajutorul de stat regional şi ajutor de minimis.** |

|  |  |
| --- | --- |
| Regio-Compatibility-CommPrinting | **Prin excepţie,** solicitantul îşi poate asuma riscul demarării concomitente, pe cont propriu, a celor două etape ale proiectului, cu menţiunea că cheltuielile aferente etapei 2 nu vor putea fi solicitate la rambursare/plată decât după îndeplinirea condiţiei anterior menţionate privind depunerea documentelor la autorităţile competente pentru protejarea drepturilor de proprietate intelectuală aferente rezultatelor cercetărilor care vor fi implementate prin transfer tehnologic, cu riscul recuperării integrale a finanţării acordate atât, **în cadrul etapei 1 – Ajutor de stat pentru cercetare-dezvoltare cât și în cadrul etapei 2- Ajutorul de stat regional şi ajutor de minimis, în cazul neobţinerii drepturilor respective de proprietate intelectuală.** |

**ETAPA 2 – AJUTOR DE STAT REGIONAL SI AJUTOR DE MINIMIS**

1. În accepțiunea prezentului ghid, indicatorii de proiect, care fac obiectul monitorizării implementării activităţilor din ***etapa 2*** aferente ***ajutorului de stat regional*** în vederea introducerii pe piaţă a rezultatelor cercetării, în ceea ce privește realizarea unei investiții inițiale se referă la:
2. ***Crearea unei noi unități de fabricaţie/de prestare servicii cu relevanţă pentru subdomeniile de specializare inteligentă identificate în cadrul anexei nr. 10.2 la prezentul ghid în vederea producţiei unui produs inovativ*** (nou sau îmbunătățit) sau pentru **furnizarea** unui serviciu (nou sau îmbunătățit)**.**
3. ***Extinderea capacității unei unităţi existente prin creşterea volumului a cel puţin unui produs/serviciu cu relevanţă pentru subdomeniile de specializare inteligentă identificate în cadrul anexei nr. 10.2 la prezentul ghid***, prin creșterea volumului de producţie/de furnizare de servicii cu cel puțin un bun/serviciu (nou sau îmbunătățit).
4. ***Diversificarea unei unei unităţi prin produse/servicii care nu au fost fabricate/prestate anterior în unitatea respectivă. Diversificarea serviciilor/producţiei presupune că noile servicii/produse se adaugă gamei sortimentale deja fabricate/prestate şi sunt cu relevanţă pentru sub-domeniile de specializare inteligentă identificate în cadrul anexei nr. 10.2 la prezentul ghid.***

|  |
| --- |
|  |
|  |

|  |  |
| --- | --- |
| Regio-Compatibility-CommPrinting | **Este obligatoriu realizarea unuia dintre indicatorii de mai sus la finalul exercițiului financiar ulterior anului fiscal în care se finalizează implementarea proiectului. Indicatorul se va selecta în funcție de tipul de investiție inițială avut în vedere în cadrul proiectului și se va justifica în cadrul cererii de finanțare și/sau a planului de afaceri.**  **Neîndeplinirea indicatorul de mai sus în termenul menționat, conform contractului de finanțare, conduce la recuperarea integrală a finanțării acordate pentru toate etapele proiectului.**  **Proiectele care presupun o investiție inițială ce constă atât în extinderea capacității, cât și în diversificarea producției unei unități existente, vor fi incluse în categoria investițiilor inițiale legate de diversificarea producției unei unități existente și li se vor aplica regulile și condițiile aferente.** |

|  |  |
| --- | --- |
| Regio-Compatibility-CommPrinting | **Serviciile noi și/sau imbunătățite trebuie să fie ca urmare a implementării rezultatului cercetărilor derulate în cadrul etapei 1 și/sau ca urmare utilizării în vederea comercializării a a rezultatelor obținute în cadrul etapei anterior menționate.** |

1. De asemenea, în cadrul ***etapei 2***, pentru monitorizarea activităţilor ***aferente ajutorului de minimis***, indicatorii de proiect sunt:
2. **Numărul de produse (bunuri şi servicii) noi/imbunătățite comercializate, rezultate în urma introducerii pe piață a rezultatelor cercetării, în domeniile de specializare inteligentă menționate înAnexa 10.2 la prezentul ghid**.
3. Certificarea produselor/serviciilor/proceselor rezultate în urma introducerii pe piață a rezultatelor cercetării **în domeniile de specializare inteligentă menționate înAnexa 10.2 la prezentul ghid,**  dacă este cazul,

|  |  |
| --- | --- |
| Regio-Compatibility-CommPrinting | Este obligatorie pentru ajutorul de minimis selectarea cel puţin a primului indicator de mai sus. |

În cadrul **Declarației de angajament** anexată la cererea de finanțare, solicitantul va declara pe proprie răspundere valoarea indicatorului privind numărul de produse (bunuri şi servicii noi sau îmbunătăţite) comercializate la finalul exercițiului financiar ulterior celui de-al doilea an fiscal în care se finalizează implementarea proiectului în conformitate cu prevederile contractului de finanțare. De asemenea, pentru indicatorul privind certificarea produselor/serviciilor/proceselor, acesta se va realiza la finalul exercițiului financiar ulterior anului fiscal în care se finalizează implementarea proiectului. **Neîndeplinirea indicatorilor anterior menționaţi la termenele stabilite va conduce la recuperarea totală/proporțională a finanțării nerambursabile acordate în cadrul tuturor etapelor proiectului.**

|  |  |
| --- | --- |
| Regio-Compatibility-CommPrinting | A se vedea clauzele specifice din **Anexa 10.4 la prezentul ghid** privind recuperarea totală/proporțională a finanțării nerambursabile acordate în cadrul etapelor proiectului pentru neîndeplineara totală/îndeplinirea pațială a țintelor asumate privind indicatorii din cadrul proiectului. |

La completarea cererii de finanțare în MySMIS, indicatorii menționați în cadrul secțiunii **1.9 la prezentul ghid** se vor introduce în tabelul indicatorilor suplimentari de realizare (secțiunea Indicatori suplimentari proiect). Aceştia vor fi selectaţi în funcție de specificul proiectului.

|  |  |
| --- | --- |
| Regio-Compatibility-CommPrinting | **Nu se acceptă identificarea și cuantificarea, în cadrul cererii de finanțare, a altor indicatori în afara celor menționați în cadrul secțiunii 1.9 la prezentul ghid. Indicatorii menționați mai sus sunt obligatorii pentru toate proiectele indiferent de etapele şi categoriile de activităţi aferente, incluse în cadrul acestora. Excepție, face doar indicatorul Certificarea produselor/serviciilor/proceselor rezultate în urma introducerii pe piață a rezultatelor cercetării în domeniile de specializare inteligentă menționate în Anexa 10.2 la prezentul ghid, care nu este obligatoriu dacă nu este identificat în cererea de finanțare.**  **Neselectarea și necuantificarea indicatorilor aferenți celor 3 componente de ajutor de stat/de minimis, în conformitate cu prevederile ghidului specific, nici în urma solicitărilor de clarificări va conduce la respingerea proiectelor de la finanțare.**  **Lipsa caracterului integrat al proiectelor pentru cele 3 tipuri de ajutoare, și neclarificarea acestui aspect, va conduce la respingerea proiectelor de la finanțare.** |

## Cuantumul co-finanțării nerambursabile acordate în cadrul prezentului apel de proiecte

Fiecare categorie de activităţi conţine diferite tipuri de cheltuieli eligibile, în funcție de regulile de ajutor de stat aplicabile. Aceste aspecte influențează modalitatea de întocmire a bugetului cererii de finanțare și respectiv ratele de co-finanțare aplicabile pentru fiecare tip de ajutor de stat/minimis, astfel:

1. Pentru **activităţile aferente ajutorului de stat pentru cercetare-dezvoltare şi categoriile de activităţi eligibile, aferente acestei scheme,** contribuția programului (acoperită din FEDR și co-finanţarea naţională acordată din bugetul de stat) se acordă în limita intensității ajutorului de stat pentru diferite tipuri de activităţi aferente schemei de cercetare-dezvoltare. Intensitatea se aplică la suma diferitelor tipuri de cheltuieli eligibile finanțabile prin acest tip de ajutor. Intensităţile, în afară de tipul de activitate şi categoria de cost eligibilă aferentă, sunt influenţate inclusiv de categoria în care este încadrat solicitantul.
2. Pentru **activităţile aferente ajutorului de stat regional şi categoriile de activităţi eligibile, aferente acestei scheme,** contribuția programului (acoperită din FEDR și co-finanţarea naţională acordată din bugetul de stat) se acordă în limita intensității ajutorului de stat regional, care se aplică la suma cheltuielilor eligibile finanțabile prin acest tip de ajutor. Intensităţile, în afară de tipul de activitate şi categoria de cost eligibilă aferentă, sunt influenţate inclusiv de încadrarea solicitantului în diferitele categorii de întreprinderi și intensitățile regionale aplicabile.
3. Pentru **activităţile aferente ajutorului de minimis**, contribuția programului (acoperită din FEDR și co-finanţarea naţională acordată) este de maximum **100%** din valoarea eligibilă a cheltuielilor finanțabile prin ajutor de minimis și **în limita plafonului de minimis.** În conformitate cu prevederile Regulamentului (UE) NR. 1407/2013 al CE din 18 decembrie 2013, privind aplicarea articolelor 107 și 108 din Tratatul privind funcționarea Uniunii Europene, cuantumul ajutoarelor de minimis este de maximum 200.000 EUR pentru 3 ani financiari consecutivi, cu excepţia sectorului transport rutier de mărfuri în contul terţilor sau contra cost, caz în care cuantumul ajutorului este stabilit la limita de 100.000 EUR.

|  |  |
| --- | --- |
| Regio-Compatibility-CommPrinting | Categoriile/Subcategoriile de cheltuieli finanțabile pe diferitele tipuride ajutoare de stat/de minimis sunt detaliate în **Secțiunea 4.4 la prezentul ghid.** |

Pentru exemplificarea calculului cuantumul cofinanțării acordate în cadrul prezentului apel de proiecte, vă rugăm să consultați **capitolul 3 din acest ghid** şi **Anexa 10.5 la prezentul ghid.**

# INFORMAȚII APEL DE PROIECTE

## Ce tip de apel de proiecte se lansează?

Apelul de proiecte cu **nr. POR/2019/1/1.1./OS 1.2/1** este de tip închis, non-competitiv, cu termen limită de depunere a cererilor de finanțare. Tipul de apel închis şi non-competitiv se menține indiferent dacă valoarea solicitată a proiectelor depuse depășește alocarea regională a apelului.

Pentru informarea corectă a potențialilor solicitanți, OI/AM va publica lunar situația proiectelor depuse și gradul de acoperire a alocării financiare regionale disponibile în cadrul prezentului apel.

## Care este perioada în care pot fi depuse proiectele?

Apelul de proiecte nr. **POR/2019/1/1.1/1.2/1** se lansează prin publicarea pe site-ul [www.inforegio.ro](http://www.inforegio.ro) a ordinului viceprim ministrului, ministrul dezvoltării regionale și administrației publice de aprobare a prezentului ghid. De asemenea, a se vedea ordinul ministrului dezvoltării regionale și administrației publicenr. 1881/06.06.2019 privind instituirea măsurii de sprijin, constând în acordarea unor ajutoare de stat și ajutoare de minimis pentru Sprijinirea specializării inteligente în regiunile mai puţin dezvoltate selectate ca pilot în cadrul iniţiativei „DG Regio pentru regiuni mai puţin dezvoltate” prin Programul operaţional regional 2014-2020, publicat în Monitorul Oficial nr. 486/14.06.2019

Proiectele se vor transmite exclusiv prin aplicația MYSMIS, în intervalului cuprins între data și ora de începere a depunerii de proiecte și data și ora de închidere a apelului de proiecte.

**Data și ora dechiderii apelului de proiecte: 01.08.2019, ora 12.00**

**Data și ora închiderii apelului de proiecte: 31.03.2020, ora 12.00**

## Unde se depun proiectele și care este modalitatea de depunere?

În cadrul prezentului apel de proiecte, cererile de finanțare se vor depune exclusiv prin aplicația electronică MySMIS, disponibilă la adresa web [**http://www.fonduri-ue.ro/mysmis**](http://www.fonduri-ue.ro/mysmis), doar în intervalul mai sus menționat.

## Valoarea minimă și maximă a finanţării nerambursabile ce poată fi acordată în cadrul prezentului apel

Valoarea finanțării nerambursabile acordate unui proiect, pentru tipurile de ajutoare de stat, inclusiv pentru ajutorul de minimis, corespunzătoare categoriilor de activităţi eligibile de cercetare-dezvoltare şi de investiţii în vederea introducerii pe piaţă a rezultatelor cercetării este de m**inim** **500.000 euro și maxim de 10.000.000 euro, echivalent în lei la cursul de schimb Inforeuro, valabil la data lansării apelului de proiecte.**

Pentru categoriile de activităţi aferente schemei *de minimis*, valoarea finanțării nerambursabile acordate pentru proiectele din ambele regiuni de dezvoltare este de **maximum de 200.000 euro, echivalent în lei la cursul de schimb Inforeuro, valabil la data lansării apelului de proiecte.** Valoarea minimă a finanţării nerambursabile acordate pe componenta *de minimis* se stabileşte în funcţie de ajutoarele de acest tip primite în ultimii trei ani financiari/fiscali consecutivi.

**Cu toate acestea,** estimarea solicitanților cu privire la valoarea finanțării nerambursabile solicitate trebuie să ia în considerare posibilele fluctuații de curs valutar la momentul acordării ajutorului de stat, respectiv la momentul încheierii contractului de finanțare. Indiferent de fluctuațiile cursului de schimb, între cele două momente sau la momentele respective, valoarea nerambursabilă totală solicitată/ajutorul de minimis pentru un proiect nu trebuie să depășească pragul de minimis, in caz contrar proiectul va fi respins, neputându-se solicita ajustarea respectivelor valori pentru încadrarea în limitele mai sus menționate.

Criteriul de eligibilitate privind valoarea minimă şi maximă a finanţării nerambursabile se verifică la momentul depunerii cererii de finanţare, luând în considerare cursul valutar INFOREURO din lansării apelului de proiecte, respectiv **4.7223** lei/1 euro. Prin excepţie, pentru regulile de cumul şi plafonul de minimis ce se aplică pentru valoarea finanţării nerambursabile solicitate cursul valutar se va actualiza în etapa de contractare, fluctuaţiile de curs valutar fiind în responsabilitatea solicitantului, neputându-se solicita ajustarea respectivelor valori pentru încadrarea în regulile de cumul şi/sau plafonul de minimis, proiectul fiind astfel respins de la finanţare.

Criteriile de eligibilitate privind valoarea minimă a finanțării nerambursabile solicitate nu sunt obligatorii de respectat pe perioada de implementare a proiectului, precum și pe întrega perioadă de durabilitate a investiției.

## Alocarea apelului de proiecte

Alocarea maximă nerambursabilă din Fondul European de Dezvoltare Regională şi co-finanţarea naţională aferentă prezentului apel de proiecte este echivalentul în lei a aproximativ **58,60 milioane euro.** Această alocare este detaliată pe regiunile de dezvoltare, astfel:

|  |  |  |
| --- | --- | --- |
| **Regiunea de dezvoltare** | **NE** | **NV** |
| Alocarea FEDR în cadrul apelului de proiecte (euro) | 23.500.000,00 | 26.309.195,00 |
| Alocarea BS în cadrul apelului de proiecte (euro) | 4.147.059,00 | 4.1642.799,00 |
| Total alocat FEDR +BS (euro) | **27.647.059,00** | **30.951.994,00** |
| Total lei | 132.211.000,84 | 148.015.530,51 |

***NOTĂ: Cursul valutar la care se calculează aceste alocări pentru introducerea datelor în MYSMIS este cursul de schimb Inforeuro aferent lunii ianuarie 2020, respectiv 1 euro - 4.7821 lei. Cu toate acestea, lista proiectelor finanţabile se va actualiza în funcţie de cursul valutar inforeuro din luna întrării în vigoare a contractelor de finanţare.***

## Care este specificul proiectelor ce pot fi depuse în cadrul prezentului apel de proiecte?

În cadrul prezentului apel, se aplică schema de măsuri de ajutor de stat, aprobată prin Ordinul ministrului dezvoltării regionale şi administaţiei publice nr. 1881/06.06.2019, publicată în Monitorul Oficial nr. 486/14.06.2019. Pentru detalii cu privire la regulile de ajutor de stat aplicabile în cadrul prezentului apel a se vedea **Secțiunea 3 la prezentul ghid.**

Proiectele cuprind două etape ce corespund categoriile de activități eligibile de mai jos. Pentru fiecare categorie de activitate fiind o măsură de ajutor de stat/minimis:

Pentru etapa 1 corespund activităţile ***de cercetare-dezvoltare (însemnând activităţi de cercetare industrială, dezvoltare experimentală[[8]](#footnote-8), de realizare de studii de fezabilitate și alte activități conform celor menționate la secțiunea 1.6 al prezentului ghid, cu scopul realizării unor transferuri tehnologice prin punerea în practică a rezultatelor cercetărilor respective)****.* ***De asemenea, a se vedea Secțiunile 3.2.1 și 4.2 - 4.4 la prezentul ghid;***

***Pentru etapa 2 activităţíle de mai jos corespund ajutorului de stat regional şi respectiv ajutorului de minimis:***

1. ***Ajutor de stat regional pentru activităţile de investiţii*** în infrastructură şi echipamente ***în vederea introducerii pe piaţă a rezultatelor cercetării,*** *vizând construcţia, extinderea spaţiilor de producţie şi/sau de furnizare de sevicii şi dotarea acestora cu active corporale şi necorporale, prin raportare la definiția investiției inițiale în sensul prevederilor normelor de ajutor de stat regional și ale prevederilor prezentului ghid prin crearea, extinderea şi/sau diversificarea activităţii (****a se vedea secțiunea 3.3.2 la prezentul ghid);***
2. ***Ajutor de minimis pentru activităţi de sprijinire a comercializării şi activităţii de transfer tehnologic, altele decât la punctul a),*** *vizând achiziționarea de servicii suport, respectiv implementarea de activităţi complementare, inclusiv activităţi de marketing și promovare a produselor/serviciilor inovative* ***rezultate în urma activităţilor de cercetare din etapa 1,*** *respectiv pentru a acoperi costurile salariale aferente activităţilor de management, comercializare, comunicare şi vizibilitate necesare aferente etapei 2.*

Având în vedere caracterul integrat, complex al proiectelor, acestea vor cuprinde activități aferente tuturor tipurilor de ajutor de stat.

Serviciile menționate în cadrul ajutorului de minimis sunt eligibile doar în condițiile în care se demonstrează că achiziția lor contribuie la atingerea obiectivelor proiectului. De asemenea, se va evita suprapunerea între activităţile şi costurile din aceeași categorie, respectiv sub-categorie bugetară, aferente celor trei tipuri de ajutor aplicabile. Pentru aceasta, bugetul proiectului va fi detaliat si justificat pentru fiecare tip de ajutor in parte.

În cadrul acestui apel, proiectul trebuie să prevadă în mod obligatoriu includerea în piață a rezultatelor cercetării și comercializarea produselor/proceselor/serviciilor/rezultatelor obţinute în urma respectivelor activităţi de cercetare.

Nu se va putea demara cea de-a doua etapă a proiectelor decât ulterior îndeplinirii condiţiei menţionate la ***secţiunea 1.9 a prezentului ghid în urma primei etape***, cu asumarea riscurilor menţionate. Prin excepţie, în cazul în care solicitantul la finanţare doreşte demararea concomitentă a celor două etapa aferente proiectului, acest lucru se va realiza exclusiv pe răspunderea sa, cu asumarea în întregime a riscului recuperării finanţării acordate în cazul neîndeplinirii condiţiei de la ***secţiunea 1.9 a prezentului ghid.*** Cea de a doua etapă va avea în vedere implementarea/aplicarea rezultelor cercetărilor obţinute în cadrul primei etape. Cele două etape sunt interdependente, constituind caracterul integrat al proiectului. Astfel, proiectul va avea ca scop realizarea unor transferuri tehnologice bazate pe cercetarea realizată în cadrul proiectului.

În obiectivul proiectului trebuie să se menţioneze în ce constă transferul tehnologic bazat pe cercetarea derulată în cadrul etapei 1 – ajutor de stat pentru cercetare-dezvoltare prin corelare cu investiţia iniţială aferentă ajutorului de stat regional din cadrul etapei 2 a proiectului. Astfel, între cele două etape trebuie să fie clară legătura.

Precizăm că investițiile finanțabile prin ajutor de stat regional sunt eligibile doar dacă reprezintă investiții inițiale, în sensul prevederilor Regulamentului (UE) nr. 651/2014 al Comisiei din 17 iunie 2014, de declarare a anumitor categorii de ajutoare compatibile cu piața internă în aplicarea articolelor 107 și 108 din Tratatul privind Funcționarea UE[[9]](#footnote-9), cu modificările și completările ulterioare.

Prin proiectele finanțate se urmărește creşterea numărului de transferuri tehnologice în firme prin susţinerea investițiilor în cercetare-dezvoltare precum şi creşterea capacităţii de producţie în vederea lansării pe piaţă a unor noi produse/servicii/procese sau semnificativ îmbunătăţite, rezultate din implementarea rezultatelor cercetărilor realizate în cadrul proiectului şi/sau achiziţionării de brevete de invenţie sau altor drepturi de proprietate intelectuală, care prin implementarea, testarea, prototiparea, licenţierea, etc sunt puse in circuitul economic. Investiţiile finanţate sunt în domeniile de specializare inteligentă identificate în strategiile regionale de specializare inteligentă din regiunile de dezvoltare Nord-Est şi Nord-Vest si sunt identificate în cadrul **Anexei 10.7 la prezentul ghid.**

Lista domeniilor de specializare inteligentă aplicabile prezentului ghid se regăsesc în **Anexa 10.2 la prezentul ghid.**

## Cine poate solicita finanțarea în cadrul prezentului apel de proiecte?

Solicitanții prezentului apel de proiecte sunt infrastructurile cu rol de ITT, PST, entități private, inclusiv parteneriatele între acestea, parteneriate între componentele quadruple helix  (autorități/ instituții publice, mediul de afaceri, mediul academic și de cercetare, ONG-uri) din mediul urban și rural, stabiliţi conform legislaţiei naţionale în vigoare. Pentru detalii cu privire la beneficiarii prezentului apel, inclusiv pe etapele apelului, vă rugăm să consultați **secțiunea 4.2 la prezentul ghid**

Datele din prezenta subsecțiune se completează cu cele din ***Secțiunile 3 şi 4 la prezentul document****.*

# 3. REGULI PRIVIND AJUTORUL DE STAT/AJUTOR DE MINIMIS

În termeni generali, ajutorul de stat înseamnă orice ajutor (indiferent de forma sa) acordat unor anumite întreprinderi (entități care desfășoară activități economice[[10]](#footnote-10)) de către autoritățile publice. În măsura în care acest tip de ajutor denaturează concurența și afectează comerțul intracomunitar, acesta nu este compatibil cu piața internă, cu excepția cazurilor în care tratatele UE prevăd altfel.

Fondurile publice/resursele de stat sunt definite în sensul cel mai larg, incluzând toate nivelurile de autorități publice, indiferent că vorbim de autorități centrale, locale sau regionale[[11]](#footnote-11).

În categoria fondurilor publice/resurselor de stat sau gestionate de către stat intră: bugetul de stat; bugetele locale; bugetele instituțiilor/autorităților de stat/gestionate de stat, organizate la nivel național sau local; resursele gestionate de băncile sau instituțiile financiare de stat; fondurile de investiții gestionate de stat; alte surse bugetare gestionate de stat (inclusiv fondurile europene); resursele companiilor deținute de stat.

## Tipurile de întreprinderi – microîntreprinderi, întreprinderi mici, mijlocii și mari

În sensul normelor de ajutor de stat solicitanţii care desfăşoară activităţi economice se încadrează intr-una din categoriile microîntreprinderi, întreprinderi mici, mijlocii sau mari, indiferent de forma de constituire (eg. organizație de cercetare și diseminare a cunoștințelor, societate, asociație, fundație, camere de comerţ, etc).

Întreprinderile, definite în sensul regulilor ajutorului de stat, se pot încadra în următoarele categorii, în funcție de numărul mediu de salariaţi şi valoarea activelor totale/cifrei de afaceri, în conformitate cu prevederile legale în vigoare[[12]](#footnote-12):

1. ***Categoria microîntreprinderilor și a întreprinderilor mici și mijlocii*** („IMM-uri”) este formată din întreprinderi care au mai puțin de 250 de angajați și a căror cifră de afaceri anuală nu depășește 50 de milioane EUR și/sau ale căror active totale nu depășesc 43 de milioane EUR.

* În cadrul categoriei IMM-urilor, ***o întreprindere mijlocie*** are mai puțin de 250 de salariaţi şi realizează o cifră de afaceri anuală netă de până la 50 milioane euro, echivalent în lei, sau deţin active totale care nu depăşesc echivalentul în lei a 43 milioane euro
* În cadrul categoriei IMM-urilor, ***o întreprindere mică*** are mai puțin de 50 de salariaţi şi realizează o cifră de afaceri anuală netă sau deţin active totale de până la 10 milioane euro, echivalent în lei
* În cadrul categoriei IMM-urilor, ***o microîntreprindere*** are mai puțin de 10 salariaţi şi realizează o cifră de afaceri anuală netă sau deţine active totale de până la 2 milioane euro, echivalent în lei;.

1. ***Categoria întreprinderilor mari*** au peste 250 de angajaţi, au o cifra de afaceri anuală netă care depăşeşte 50 de milioane de euro, sau active totale care depăşesc 43 de milioane de euro, echivalent în lei.

O întreprindere este întreprindere mare dacă cel puţin 25% din capitalul social ori din drepturile de vot sunt controlate, direct sau indirect, în comun ori cu titlu individual, de către una sau mai multe organisme ori colectivităţi publice.

Prin excepție, o întreprindere se încadrează în categoria IMM dacă pragul anterior menționat de 25% este atins sau depăşit (dar să nu fie mai mare de 50%) de către următoarele categorii de investitori, cu condiţia ca aceşti investitori să nu fie legaţi, individual sau în comun, de întreprinderea respectivă:

1. societăţi publice de investiţii, societăţi de capital de risc, persoane fizice sau grupuri de persoane fizice care realizează, conform declaraţiei anuale de venit, venituri majoritare din activitatea de investiţii în capital de risc (business angels) şi care investesc fonduri proprii în societăţi necotate la bursă, cu condiţia ca investiţia totală a acestor investitori în aceeaşi întreprindere să nu depăşească echivalentul în lei a 1.250.000 euro;
2. universităţi sau centre de cercetare fără scop lucrativ;
3. investitori instituţionali, inclusiv fonduri de dezvoltare regională;
4. autorităţi ale administraţiei publice locale, respectiv consilii locale ale unităţilor administrativ-teritoriale cu un buget anual mai mic de echivalentul în lei a 10 milioane euro şi cu o populaţie mai mică de 5.000 de locuitori.

Dacă pragul de 50% este depășit de către categoriile de investitori de mai sus, întreprinderea nu se mai încadrează în categoria IMM , fiind considerată întreprindere mare.

În cazul unui solicitant de tip parteneriat care solicită ajutor de stat regional, în care membrii parteneriatului sunt entități ce se încadrează, conform Legii 346/2004, în categorii IMM diferite, atunci contribuția minimă la valoarea eligibilă, aplicabilă  solicitantului parteneriat, reprezintă procentul cel mai mare din cele aferente membrilor, în funcție de încadrarea acestora pe categorii IMM/ întreprinderi mari.

Parteneriatul realizat prin asociere în participațiune, pentru crearea parcurilor tehnologice și științifice, în cadrul proiectului, este considerat a fi încadrat în categoria întreprinderi mari.

Se recomandă o atenţie sporită în aplicarea corectă a prevederilor Legii 346/2004, în special în ceea ce priveşte identificarea **întreprinderilor partenere și/sau legate** cu întreprinderea solicitantă. Încadrarea datelor solicitantului (a numărului mediu anual de salariaţi şi a cifrei de afaceri anuale nete/ activelor totale) în pragurile prevăzute pentru categoria întreprinderilor se verifică abia după luarea în calcul a datelor aferente tuturor întreprinderilor partenere şi legate cu întreprinderea solicitantă, identificate conform legii.

Metoda de calcul a datelor unei întreprinderi în cazurile în care aceasta este parteneră şi/sau legată cu o altă întreprindere, prezentată în lege, este detaliată şi exemplificată în cadrul unui ghid privind definirea IMM-urilor, elaborat de Comisia Europeană (varianta revizuită în 2015[[13]](#footnote-13) este disponibilă, momentan doar în limba engleză, la adresa <http://ec.europa.eu/DocsRoom/documents/10109/attachments/1/translations/en/renditions/native>).

Verificarea încadrării solicitantul se realizează, atât la data solicitării finanțării (i.e. data depunerii cererii de finanțare), cât și la data acordării finanțării (i.e. data semnării contractului de finanțare). A se vedea **Secțiunea 4 la prezentul ghid.**

Valoarea finanțării nerambursabile solicitate la data depunerii cererii de finanțare nu poate fi modificată în sensul creșterii acesteia în cazul în care intervin modificări pe parcursul procesului de evaluare, selecție și contractare raportat la încadrarea în diferitele categorii de întreprinderi. Cu toate acestea, valoarea finanțării nerambursabile va fi redusă în conformitate cu modificarea încadrării în categoria de întreprinderi pe parcursul procesului de evaluare, selecție și contractare în sensul respectării încadrării în limitele maxime acceptabile conform prevederilor legate de ajutorul de stat aplicabil și de minimis. A se vedea **secțiunile 3.3 - 3.5 la prezentul ghid.**

## Întreprindere în dificultate

**Ajutoarele de stat aplicabile în cadrul prezentului apel/de minimis din FEDR[[14]](#footnote-14) nu acordă sprijin întreprinderilor aflate în dificultate** în sensul Regulamentului (UE) NR. 651/2014 AL COMISIEI din 17 iunie 2014 de declarare a anumitor categorii de ajutoare compatibile cu piața internă în aplicarea articolelor 107 și 108 din tratat. În acest sens, în conformitate cu regulamentul (UE) NR. 651/2014 AL COMISIEI din 17 iunie 2014, „***întreprindere în dificultate”*** înseamnă o întreprindere care se află în cel puțin una din situațiile următoare:

1. **În cazul unei societăți comerciale cu răspundere limitată** (alta decât un IMM care există de cel puțin trei ani sau, în sensul eligibilității pentru ajutor pentru finanțare de risc, un IMM aflat la 7 ani de la prima sa vânzare comercială care se califică pentru investiții pentru finanțare de risc în urma unui proces de diligență efectuat de un intermediar financiar selectat), atunci când mai mult de jumătate din capitalul său social subscris a dispărut din cauza pierderilor acumulate. Această situație survine atunci când deducerea pierderilor acumulate din rezerve (și din toate celelalte elemente considerate în general ca făcând parte din fondurile proprii ale societății) conduce la un rezultat negativ care depășește jumătate din capitalul social subscris. În sensul acestei dispoziții, „societate cu răspundere limitată” se referă în special la tipurile de societăți menționate în anexa I la Directiva 2013/34/UE (1), iar „capital social” include, dacă este cazul, orice capital suplimentar.
2. **În cazul unei societăți comerciale în care cel puțin unii dintre asociați au răspundere nelimitată pentru creanțele societății** (alta decât un IMM care există de cel puțin trei ani sau, în sensul eligibilității pentru ajutor pentru finanțare de risc, un IMM aflat la 7 ani de la prima sa vânzare comercială care se califică pentru investiții pentru finanțare de risc în urma unui proces de diligență efectuat de un intermediar financiar selectat),atunci când mai mult de jumătate din capitalul propriu așa cum reiese din contabilitatea societății a dispărut din cauza pierderilor acumulate. În sensul prezentei dispoziții, „o societate comercială în care cel puțin unii dintre asociați au răspundere nelimitată pentru creanțele societății” se referă în special la acele tipuri de societăți menționate în anexa II la Directiva 2013/34/UE.
3. **Atunci când întreprinderea face obiectul unei proceduri colective de insolvență sau îndeplinește criteriile prevăzute în dreptul intern pentru ca o procedură colectivă de insolvență să fie deschisă la cererea creditorilor săi.**
4. **Atunci când întreprinderea a primit ajutor pentru salvare și nu a rambursat încă împrumutul sau nu a încetat garanția sau a primit ajutoare pentru restructurare și face încă obiectul unui plan de restructurare.**
5. **În cazul unei întreprinderi care nu este un IMM**, atunci când, în ultimii doi ani:

1. raportul datorii/capitaluri proprii al întreprinderii este mai mare de 7,5; și

2. capacitatea de acoperire a dobânzilor calculată pe baza EBITDA[[15]](#footnote-15) se situează sub valoarea 1,0.

|  |  |
| --- | --- |
| **Regio-Compatibility-CommPrinting** | Reprezentantul legal al solicitantului/al liderului de parteneriat/al partenerilor va completa şi semna olograf, pe propria răspundere, declaraţia de eligibilitate, cu privire la acest aspect. Declarațiile respective vor fi încărcate în MYSMIS sub semnătura electronică extinsă a reprezentantului legal al solicitantului/liderul de parteneriat.  Declarația menționată va fi actualizată și în cadrul etapei precontractuale/la data acordării finanțării (i.e. data semnării contractului de finanțare). A se vedea **secțiunea 4 la prezentul ghid.** |

În cazul în care OI/AMPOR identifică modificări la momentul contractării care afectează indicatorii de mai sus sau cele declarate, proiectul va fi respins de la finanțare.

## Tipurile de ajutoare de stat/de minimis acordate în cadrul prezentului apel

Finanţarea activităților realizate de întreprinderi constituie ajutor de stat şi se face în conformitate cu Regulamentul 651/2014 al Comisiei din 17 iunie 2014, de declarare a anumitor categorii de ajutor compatibile cu piața internă în aplicarea art.107 și 108 din tratat (Regulamentul general de exceptare pe categorii).

Ajutorul de minimis acordat se supune prevederilor Regulamentului Comisiei Europene nr. 1407/2013 privind aplicarea articolelor 107 și 108 din Tratatul privind funcționarea Uniunii Europene ajutoarelor de minimis (Regulamentul de minimis).

Prin acest apel de proiecte sunt selectate și finanțate investiții (proiecte) în baza Ordinului ministruluidezvoltării regionale şi administraţiei publice nr. 1881/06.06.2019 privind instituirea măsurii de sprijin, constând în acordarea unor ajutoare de stat și ajutoare de minimis pentru Sprijinirea specializării inteligente în regiunile mai puţin dezvoltate selectate ca pilot în cadrul iniţiativei „DG Regio pentru regiuni mai puţin dezvoltate” prin Programul operaţional regional 2014-2020, publicat în Monitorul Oficial nr. 486/14.06.2019

În cadrul acestui apel de proiecte, se acordă următoarele categorii de ajutor de stat, în funcție de tipul investiției:

**Etapa 1 - Ajutorul de stat pentru cercetare-dezvoltare (CD), pentru:**

* 1. cercetare industrială/cercetare aplicativă și/sau dezvoltare tehnologică
  2. dezvoltare experimentală
  3. studii de fezabilitate[[16]](#footnote-16)

Nota : Pentru fiecare etapa a proiectului se vor realiza cheltuieli de informare şi publicitate obligatorii pentru proiect, in conformitate cu prevederile contractuale. Acestea vor fi bugetate separat, pe etape, în cadrul ajutorului de minimis. Cheltuielile de informare si publicitate aferente etapei 1 vor fi rambursate numai in situaţia demarării etapei 2 a proiectului, in caz contar ele vor rămâne cheltuială ne-eligibilă . Similar se vor avea in vedere inclusiv cheltuielile cu managementul de proiect pentru cele 2 etape.

**Etapa 2 - Ajutor de stat regional şi ajutor de minimis**

1. **Ajutorul de stat regional pentru investiții**, pentru:
   1. Crearea unei noi unități de fabricaţie/de prestare servicii cu relevanţă pentru subdomeniile de specializare inteligentă identificate în cadrul anexei nr. 10.2
   2. Extinderea capacității unei unităţi existente prin creşterea volumului a cel puţin unui produs/serviciu cu relevanţă pentru subdomeniile de specializare inteligentă identificate în cadrul anexei nr. 10.2.
   3. Diversificarea unei unei unităţi prin produse/servicii care nu au fost fabricate/prestate anterior în unitatea respectivă. Noile servicii/produse se adaugă gamei sortimentale deja fabricate/prestate şi sunt cu relevanţă pentru sub-domeniile de specializare inteligentă identificate în cadrul anexei nr. 10.2 la prezentul ghid.
2. **Ajutorul de minimis**, pentru:
   1. Activităţi de omologare, certificare şi standardizare a produselor/serviciilor/proceselor, obţinerea, validarea şi protejarea proprietăţii industriale, intelectuale
   2. Activităţi de formare de personal calificat pentru activitatea de producţie, comercializare şi internaţionalizare, dezvoltare de competente antreprenoriale şi tehnologice
   3. Activităţi de comercializare, omologare, studii de piaţă, activităţi de marketing, dezvoltare instrumente de comercializare on-line, inclusiv website pentru promovare și module de co-creare produs, activităţi de stimulare a cererii, activităţi de internaţionalizare (participarea, la nivel internațional, în afara României, la târguri, misiuni comerciale, expoziţii, în calitate de expozant), dezvoltare eticheta de calitate, identitate locală, brand
   4. Activitati pentru pregatire documentatie, management de proiect
   5. Publicitate, comunicare şi vizibilitate pentru produsul/rezultatul/procesul rezultat în urma introducerii rezultatelor cercetării
   6. Informare şi publicitate pentru proiect

## Ajutorul de stat pentru cercetare - dezvoltare– etapa 1 în cadrul proiectului

Finanţarea activităților pentru cercetare-dezvoltare în cadrul prezentului apel constituie ajutor de stat şi se face în conformitate cu Regulamentul 651/2014 al Comisiei din 17 iunie 2014, de declarare a anumitor categorii de ajutor compatibile cu piața internă în aplicarea art.107 și 108 din tratat (Regulamentul general de exceptare pe categorii).

În ceea ce privește ajutoarele pentru proiecte de cercetare și dezvoltare, partea din proiectul de cercetare care beneficiază de ajutor trebuie să se încadreze complet întruna din următoarele categorii: cercetare fundamentală, cercetare industrială sau dezvoltare experimentală. Atunci când un proiect cuprinde sarcini diferite, ar trebui să se precizeze categoria în care se încadrează fiecare dintre sarcini sau faptul că nu ține de niciuna dintre acestea. Încadrarea nu trebuie neapărat să respecte o ordine cronologică. Astfel, o sarcină efectuată într-o etapă avansată a derulării unui proiect poate fi încadrată la categoria cercetare industrială. În mod similar, o activitate desfășurată într-o etapă incipientă poate să constituie dezvoltare experimentală.

Partea din proiectul de cercetare care beneficiază de ajutor ar putea să includă, de asemenea, studii de fezabilitate pregătitoare pentru activitățile de cercetare.

|  |  |
| --- | --- |
| **Regio-Compatibility-CommPrinting** | Beneficiari eligibili pentru etapa 1 – Ajutor de stat pentru cercetare-dezvoltare sunt organizaţiile de cercetare şi diseminare a cunoştinţelor (organizaţii de cercetare) individual sau în parteneriat |

**Organizaţie de cercetare şi diseminare a cunoştinţelor** (pe scurt, *organizaţie de cercetare*) înseamnă o entitate (cum ar fi universităţile, institutele de cercetare, agenţiile de transfer de tehnologie, intermediarii pentru inovare, entităţile de colaborare fizice sau virtuale orientate spre cercetare, societati comerciale), indiferent de statutul său juridic (organizaţie de drept public sau privat) sau de modalitatea de finanţare, al cărei obiectiv principal este de a efectua în mod independent cercetare fundamentală, cercetare aplicativă/industrială sau dezvoltare experimentală sau de a disemina la scară largă rezultatele unor astfel de activităţi prin predare, publicare sau transfer de cunoştinţe. În cazul în care entitatea desfăşoară şi activităţi economice, finanţarea, costurile şi veniturile activităţilor economice respective trebuie să fie contabilizate separat (evidență distinctă pe conturi analitice). Întreprinderile care pot exercita o influenţă decisivă asupra unei astfel de entităţi, de exemplu, în calitate de acţionari sau asociaţi, nu pot beneficia de acces preferenţial la rezultatele generate de aceasta.

Entităţile care se declară organizaţii de cercetare trebuie să respecte **simultan** următoarele condiţii:

1. sunt instituţii de învăţământ superior sau entităţi/departamente în care activitatea de cercetare-dezvoltare(CD) este principala activitate din statut/din actul juridic de înfiinţare, sau obiectul principal de activitate este diseminarea pe scară largă a rezultatelor unor activităţi de cercetare-dezvoltare, prin predare, publicare sau transfer de cunoştinţe;
2. în cazul în care există întreprinderi care pot exercita o influenţă decisivă asupra entităţii (acţionari sau asociaţi), acestea nu au acces preferenţial la rezultatele de cercetare generate de aceasta;
3. în bilanţ sau în balanţa cu situaţia analitică, activităţile noneconomice, costurile, veniturile şi finanţarea acestora sunt prezentate separat de activităţile economice. Activităţile de transfer de cunoştinţe au caracter noneconomic în cazul în care acestea sunt efectuate fie de organizaţia de cercetare (inclusiv departamentele sau filialele acesteia), fie în comun cu astfel de entităţi sau în numele acestora şi în cazul în care toate profiturile din activităţile respective sunt reinvestite în activităţile de bază noneconomice ale organizaţiei de cercetare (activităţi CD independente sau în colaborare, diseminarea nonexclusivă şi nediscriminatorie a rezultatelor de CD, educaţie publică). Caracterul noneconomic al activităţilor de transfer de cunoştinţe nu este periclitat de contractarea prestării de servicii corespunzătoare către părţi terţe prin intermediul unor licitaţii deschise;
4. activitatea economică este pur auxiliară, cu alte cuvinte corespunde unei activităţi care este legată direct de funcţionarea organizaţiei de cercetare şi este necesară pentru aceasta sau care este legată intrinsec de utilizarea noneconomică principală a acesteia şi care are un domeniu de aplicare limitat. Se va considera că aşa stau lucrurile atunci când activităţile economice consumă exact aceiaşi factori (de exemplu, materiale, echipamente, forţă de muncă şi capital fix) ca şi activităţile noneconomice, iar capacitatea alocată în fiecare an unor astfel de activităţi economice nu depăşeşte 20% din capacitatea anuală globală a entităţii respective.

De asemenea, sunt considerate organizaţii de cercetare, în sensul de mai sus, parteneriatele între organizații de cercetare şi diseminare a cunoștințelor și/sau întreprinderi și/sau ONG cu obiect principal sau secundar de activitate cercetare–dezvoltare (COD CAEN 72xx) şi intreprinderi.

**Organizaţie de cercetare și diseminare a cunoștințelor sau organizație de cercetare pot fi:**

* instituţii de drept public sau privat, cu personalitate juridică, care au în obiectul de activitate cercetarea-dezvoltarea, organizate în conformitate cu art.7 sau art.8 din Ordonanţa Guvernului nr. 57/2002 privind cercetarea ştiinţifică şi dezvoltarea tehnologică, aprobată prin Legea nr. 324/2003 cu modificările şi completările ulterioare.
* instituţii de învăţământ superior sau structuri ale acestora acreditate (inclusiv spitalele clinice cu secții clinice universitare definite in Legea nr. 95/2006, republicată, privind reforma în domeniul sănătății). Secţiile clinice universitare sunt secţiile de spital în care se desfăşoară activităţi de asistenţă medicală, învăţământ medical, cercetare ştiinţifică medicală şi de educaţie medicală continuă. Institutele, centrele medicale şi spitalele de specialitate, care au în componenţă o secţie clinică universitară sunt spitale clinice);
* instituţii sau societăţi comerciale sau ONG cu activitate principală sau secundară de cercetare-dezvoltare (cod CAEN 72XX), aşa cum reiese din statut sau din actul juridic de înfiinţare;

Parteneriatul care implică o colaborare efectivă între organizaţiile de cercetare şi diseminare a cunoştintelor şi întreprinderi sau ONG realizat în cadrul etapei 1 – Ajutor de stat pentru cercetare-dezvoltare, **nu este considerat întreprindere unică**, în sensul normelor de ajutor de minimis, unde este reglementat acest concept.

În cazul unui proiect/unei activităţi de cercetare-dezvoltare în care una sau mai multe organizaţii de cercetare ***colaborează efectiv*** cu una sau mai multe întreprinderi, este obligatoriu să fie îndeplinită una dintre condiţiile de mai jos:

a) întreprinderile participante suportă costurile integrale ale proiectului; sau

b) rezultatele colaborării care nu dau naştere la drepturi de proprietate intelectuală (DPI) pot fi difuzate la scară largă şi orice DPI care rezultă din activităţile organizaţiilor de cercetare sunt alocate în totalitate entităţilor respective; sau

c) orice DPI care rezultă din proiect, precum şi drepturile de acces aferente sunt repartizate între diverşii parteneri la colaborare într-un mod care reflectă adecvat pachetele de lucru, contribuţiile şi interesele acestora; sau

d) organizaţiile de cercetare primesc o compensaţie echivalentă cu preţul de piaţă pentru DPI care rezultă din propriile activităţi şi care sunt atribuite întreprinderilor participante sau pentru DPI la care întreprinderilor participante li se alocă drepturi de acces. Valoarea absolută a oricărei contribuţii, atât financiare, cât şi nefinanciare, a întreprinderilor participante la costurile activităţilor organizaţiilor de cercetare care au condus la DPI în cauză poate fi dedusă din compensaţia respectivă – Compensaţia primită este considerată ca fiind echivalentă cu preţul pieţei dacă aceasta permite organizaţiilor de cercetare în cauză să se bucure integral de beneficiile economice ale drepturilor respective, ceea ce este cazul când este îndeplinită una dintre următoarele condiţii:

- valoarea compensaţiei a fost stabilită printr-o procedură de vânzare competitivă deschisă, transparentă şi nediscriminatorie; sau

- evaluarea efectuată de un expert independent confirmă faptul că valoarea compensaţiei este cel puţin egală cu preţul pieţei; sau

- organizaţia de cercetare sau infrastructura de cercetare, în calitate de vânzător, poate demonstra că a negociat efectiv compensaţia, în condiţii de concurenţă deplină, pentru a obţine beneficiul economic maxim în momentul încheierii contractului, ţinând cont şi de obiectivele statutare; sau

- în cazurile în care acordul de colaborare prevede dreptul de preemţiune al întreprinderii care colaborează în ceea ce priveşte drepturile de proprietate intelectuală (DPI) generate de organizaţiile de cercetare sau infrastructurile de cercetare care colaborează atunci când entităţile respective exercită dreptul reciproc de a solicita oferte mai avantajoase din punct de vedere economic de la terţi, astfel încât întreprinderea care colaborează trebuie să îşi adapteze oferta în consecinţă.

În cazul proiectelor care includ parteneriate pentru colaborare efectivă sau colaborare pentru diseminarea cunoștințelor între organizaţii de cercetare şi întreprinderi sau ONG se va indica în cadrul Acordului de Parteneriat modalitatea de colaborare selectată din solutiile a-d prezentate mai sus. Parteneriatul constituit din organizaţii de cercetare şi diseminare a cunoştintelor şi întreprinderi sau ONG pentru etapa 1 – Ajutor de stat pentru cercetare-dezvoltare, care îndeplinesc condiţiile de colaborare efectivă sau colaborare pentru diseminarea cunoștințelor, nu constituie o întreprindere unică.

Prezenta secțiune se completeaza cu secțiunea privind detalierea criteriilor de eligibilitate în cadrul căreia este stabilită baza legală de organizare și funcționare.

## Cotele de finanțare în cadrul ajutorului de stat pentru cercetare - dezvoltare

Cotele de bază de finanţare publică a activităţilor de cercetare-dezvoltare, ca procent din cheltuielile eligibile corespunzătoare, sunt următoarele:

1. 50% pentru cercetarea industrială;
2. 25% pentru dezvoltarea experimentală;

Pentru cercetarea industrială şi dezvoltarea experimentală se va acorda la cotele de bază un bonus de 10% pentru întreprinderile mijlocii şi de 20% pentru întreprinderile mici.

Pentru cercetarea industrială şi dezvoltarea experimentală se va acorda la cotele de bază un bonus de 15%, până la o intensitate maximă a ajutorului de 80 % din costurile eligibile, dacă este îndeplinită una dintre următoarele condiții:

(i) proiectul implică o colaborare efectivă între întreprinderi în care cel puţin una este IMM, sau proiectul este realizat în cel puţin 2 state membre sau într+un stat membru al UE şi într-o parte contractantă la Acordul privind Spațiul Economic European (SEE) şi nici una dintre întreprinderi nu suportă singură mai mult de 70% din costurile eligibile sau între o întreprindere şi un organism de cercetare şi de difuzare a cunoştinţelor sau mai multe astfel de organisme, în cazul în care aceste organisme suportă cel puțin 10% din costurile eligibile ale proiectului și au dreptul de a publica rezultatele cercetărilor proprii;

(ii) rezultatele proiectului sunt difuzate pe scară largă prin conferințe, prin publicări, prin registre cu acces liber sau prin intermediul unor programe informatice gratuite sau open source.

1. 50% pentru realizarea de studii de fezabilitate pregătitoare pentru activităţile de cercetare-dezvoltare (conform articolul 25 din Regulamentul (UE) 651/2014 al Comisiei);

Pentru realizarea de studii de fezabilitate pregătitoare pentru activităţile de cercetare-dezvoltare se va acorda la cotele de bază un bonus de 10% pentru întreprinderile mijlocii şi de 20% pentru întreprinderile mici.

Cofinanţarea proiectului este asigurată în conformitate cu prevederile acordului de pateneriat, putând fi împărţită între unul sau mai mulţi parteneri.

În tabelul de mai jos, se prezintă o sinteză a cotelor maxime de finanţare, pe categorii de activităţi şi de beneficiari, care se aplică tuturor cheltuielilor eligibile ale proiectului suportate din fonduri publice:

|  |  |  |  |
| --- | --- | --- | --- |
| **Activitate** | **Întreprindere** | | |
| **Mare** | **Mijlocie** | **Mică (inclusiv microîntreprindere)** |
| Cercetare industrială | 50% | 60% | 70% |
| Cercetare industrială în colaborare efectivă sau cu diseminarea rezultatelor | 65% | 75% | 80% |
| Dezvoltare experimentală | 25% | 35% | 45% |
| Dezvoltare experimentală în colaborare efectivă sau cu diseminarea rezultatelor | 40% | 50% | 60% |
| Realizarea de studii de fezabilitate premergătoare activităţilor de cercetare -dezvoltare | 50% | 60% | 70% |

Pentru întreprinderi, cotele de finanţare se calculează ca procent din costurile eligibile ale activităţilor respective, pe tipuri de cheltuieli şi în funcţie de tipul întreprinderii (mare, mijlocie, mică, microîntreprinderi), precum şi de criteriile privind colaborarea efectivă sau cu diseminarea rezultatelor.

## Ajutorul de stat regional pentru investiții

În aplicarea prezentului ghid, ajutorul de stat regional pentru investiții (denumit în continuare, ajutor regional) reprezintă ajutorul regional acordat pentru o ***investiție inițială.***

**Investiție inițială**, în sensul normelor ce reglementează ajutorul de stat regional și al prezentului ghid, înseamnă o investiție în active corporale (lucrări de construcţie, extindere a spaţiilor de producţie/prestare servicii, inclusiv a utilităţilor generale şi achizitionarea de echipamente) și necorporale legată de:

1. **crearea unei unități noi**. De regulă, crearea unei unități noi se poate realiza prin construirea și dotarea unui spațiu de producție/prestare servicii, în scopul demarării activității vizate prin proiect. Poate fi considerată ”investiție inițială legată de crearea unei noi unități” inclusiv dotarea cu echipamente a unui imobil existent, în scopul reconversiei acestuia și al demarării unei noi activități economice. Dacă, spre exemplu, investiția constă în dotarea cu echipamente a unui spațiu (a unei unități de producție/ prestare servicii existente) în scopul diversificării activității prestate de solicitant în cadrul respectivei unități, atunci investiția este legată de diversificarea producției unei unități (a se vedea mai jos);
2. **extinderea capacității unei unități existente**, prin creșterea volumului cel puțin unui produs (bun/serviciu), cu schimbarea fundamentală a procesului de producție. Extinderea capacității de producție/prestare servicii presupune menținerea sortimentației și a proceselor de producție deja existente și creșterea volumului producției ca urmare a investiției;
3. **diversificarea producției unei unități** prin produse (bunuri/servicii) care nu au fost fabricate/prestate anterior în unitate. Diversificarea producției presupune că noile produse/servicii se adaugă gamei sortimentale deja fabricate/prestate.

Sunt eligibile şi proiectele care includ in cadrul componentei aferente ajutorului de stat regional doar achiziționarea de echipamente în vederea realizării unui tip de investiție inițială prevăzut la punctele i.-iii. de mai sus, cu menţinerea legăturii directe cu rezultatele cercetării din cadrul etapei 1 a proiectului.

|  |  |
| --- | --- |
| **Regio-Compatibility-CommPrinting** | În cazul în care un echipament este necesar pentru derularea mai multor activităţi în diferitele etape ale proiectului, achiziţionarea şi decontarea acestuia se va realiza în cadrul primei activităţi pentru care este necesar echipamentul respectiv în cadrul schemei de ajutor aferentă activităţii acesteia, cu aplicarea regulilor de cofinanţare şi de eligibilitate a cheltuielilor. |

În cazul ajutoarelor acordate întreprinderilor mari pentru diversificarea unei unități existente, costurile eligibile (finanțabile din ajutor de stat regional) trebuie să depășească cu cel puțin 200% valoarea contabilă a activelor reutilizate (tangibile și intangibile), astfel cum au fost înregistrate în exercițiul financiar ce precede începerea lucrărilor.

Într-un proiect de ”diversificare”, anumite active utilizate în realizarea unui bun/prestarea unui serviciu existent pot să fie utilizate, în continuare, în realizarea noului produs/serviciu. Spre exemplu, terenul și clădirile utilizate în realizarea produsului A ar putea fi utilizate integral sau parțial în realizarea produsului B (produs nou). Acestea reprezintă ”active reutilizate”. Atunci când sunt combinate active vechi (reutilizate) și active noi, valoarea eligibilă a noilor active trebuie să fie de cel puțin 3 ori (adică cu cel puțin 200%) mai mare decât valoarea contabilă a activelor reutilizate.

Valoarea contabilă a activelor reutilizate reprezintă valoarea contabilă netă (i.e. valoarea de intrare, mai puțin amortizarea).

Dacă activele existente sunt reutilizate parțial în noua activitate de producție, valoarea contabilă a acestora poate fi luată în calcul proporțional (e.g. o hală de producție utilizată parțial în noua activitate).

Investițiile inițiale care conduc atât la extinderea capacității, cât și la diversificarea producției unei unități existente vor fi considerate investiții inițiale legate de diversificarea producției unei unități.

Lucrările de modernizare pot fi considerate eligibile doar în măsura în care sunt justificate ca fiind necesare şi intrinsec legate de realizarea unei investiţii iniţiale aşa cum este definită prin prezentul ghid, nereprezentând reparaţii minore ale obiectivelor de investiţie.

Este eligibilă inclusiv reconversia unui imobil existent neutilizat și dotarea acestuia cu active corporale și necorporale în scopul realizării unei investiții inițiale. Lucrările asupra unor astfel de imobile trebuie să fie semnificative și să nu se refere doar la reparații/modificări minore. Investiția va avea un efect stimulativ pentru beneficiari din prisma ajutorului de stat regional, iar lucrările respective nu trebuie să fie demarate înainte de transmiterea cererii de finanțare în condițiile prevăzute de prezentul ghid specific și a schemei de măsuri de ajutor aplicabile. Prin imobil neutilizat se întelege acel imobil care nu a fost utilizat în mod constant în nici o activitate în anul curent depunerii cererii de finanțare și doi ani calendaristici anteriori depunerii cererii de finanțare.

Simpla înlocuire a unor active nu este eligibilă pentru acordarea unui ajutor regional pentru investiții. Atunci când înlocuirea activelor este realizată cu scopul de a extinde capacitatea unei unități existente, numai activele legate de extinderea capacității pot fi considerate eligibile pentru ajutor de investiții. Atunci când înlocuirea activelor este realizată în scopul de a diversifica producția unei unități existente, situația este tratată similar - numai activele legate de noul produs care se adaugă gamei existente de produse pot fi considerate eligibile pentru investiția inițială.

În contextul definirii investiției inițiale, ”unitate” are înțelesul de ”unitate de producție/prestare servicii”, nu de entitate juridică.

Ajutorul regional nu poate fi acordat unui beneficiar care a închis aceeași activitate sau o activitate similară în Spațiul Economic European (SEE) în cei doi ani care preced depunerea cererii de finanțare sau care, în momentul depunerii cererii de finanțare, are planuri concrete de a închide o astfel de activitate, oricând după depunerea cererii de finanțare inclusiv doi ani după finalizarea investiției inițiale pentru care solicită finanțare, în zona în cauză. Această prevedere se aplică la nivel de ”grup” (în cazul în care beneficiarul face parte dintr-un grup de firme, i.e. grup de întreprinderi legate, în conformitate cu prevederile Legii 346/2004) și doar dacă închiderea/ relocalizarea activității implică state SEE diferite, i.e. închiderea activității se realizează într-un stat SEE, iar investiția pentru care se solicită ajutor regional se desfășoară într-un alt stat SEE.

”Aceeași activitate” sau ”activitate similară” înseamnă o activitate care face parte din aceeași clasă CAEN (cod de 4 cifre).

Noțiunea de ”închidere” a unei activități presupune închiderea în întregime a activității la respectiva unitate sau închiderea parțială a activității dacă aceasta conduce la pierderi substanțiale de locuri de muncă. În sensul acestor prevederi, o pierdere substanțială de locuri de muncă este definită ca pierderea a cel puțin 100 de locuri de muncă sau reducerea cu cel puțin 50% a forței de muncă din respectiva unitate, la data depunerii cererii de finanțare comparativ cu media pe oricare din cei doi ani care preced depunerea cererii de finanțare.

Activele necorporale trebuie să îndeplinească inclusiv următoarele **condiții cumulative[[17]](#footnote-17)**:

* trebuie să fie utilizate exclusiv în cadrul unității care primește ajutorul;
* trebuie să fie amortizabile;
* trebuie să fie achiziționate în condițiile pieței de la terți care nu au legături cu cumpărătorul (beneficiarul ajutorului)
* trebuie să fie incluse în activele întreprinderii care beneficiază de ajutor și

trebuie să rămână asociate proiectului pentru care s-a acordat ajutorul pe o perioadă de minimum 3/5 ani de la data efectuării plății finale în cadrul proiectului sau de la data finalizării investițiilor, oricare dintre acestea survine ultima. Pentru întreprinderile mari, costurile activelor necorporale sunt eligibile numai până la un plafon de 50 % din costurile totale eligibile ale investiţiei iniţiale. **Nu sunt eligibile proiectele care includ în cadrul ajutorului de stat regional doar investiții în active necorporale.**

## Intensitatea maximă a ajutorului de stat regional

Ajutorul regional se acordă în limita intensităților (procentelor) maxime aprobate de Comisia Europeană pentru perioada 2014-2020[[18]](#footnote-18).

Astfel, valoarea maximă a finanţării nerambursabile ce poate fi solicitată și acordată se determină aplicând, la valoarea cheltuielilor eligibile finanțabile prin ajutor de stat regional, intensitatea maximă a ajutorului, aplicabilă categoriei de intreprindere (microîntreprindere, mică, mijlocie, mare) și regiunii în care se implementează proiectul, conform tabelului de mai jos. În cazul în care cererea de finanțare conține atât investiții finanțabile prin ajutor regional cât și investiții finanțabile prin ajutor de minimis, procentele de mai jos se aplică **doar** la componenta finanțabilă prin ajutor de stat regional (i.e. valoarea eligibilă a cheltuielilor finanțabile prin ajutor regional).

În cazul unui solicitant de tip parteneriat care solicită ajutor de stat regional, în care membrii parteneriatului sunt entități ce se încadrează, conform Legii 346/2004, în categorii IMM diferite, atunci contribuția minimă la valoarea eligibilă, aplicabilă  solicitantului parteneriat, reprezintă procentul cel mai mare din cele aferente membrilor, în funcție de încadrarea acestora pe categorii IMM/ întreprinderi mari.

Intensitatea maximă a ajutorului de stat regional**[[19]](#footnote-19)**:

|  |  |  |  |
| --- | --- | --- | --- |
|  | Întreprindere | | |
| Mare | Mijlocie | Mică (inclusiv microîntreprindere) |
| Intensitatea maximă a ajutorului de stat regional, Regiunea Nord-Est si Nord Vest | 50% | 60% | 70% |

Investiția, în cazul ajutoarelor regionale, trebuie menținută în regiunea în care a fost implementată pentru o perioadă de cel puțin cinci ani sau, în cazul IMM, de cel puțin trei ani de la finalizare. Această condiție nu împiedică înlocuirea unei instalații sau a unui echipament care a devenit depășit sau a fost distrus în această perioadă, cu condiția ca activitatea economică să fie menținută în regiunea în cauză pentru perioada minimă aplicabilă.

## Ajutor de minimis

În cadrul acestui apel, nu sunt eligibile proiectele (cererile de finanțare) care conțin doar investiții (activități) finanțabile prin ajutor de minimis.

* Ajutorul de minimis acordat se supune prevederilor Regulamentului Comisiei Europene nr. 1407/2013 privind aplicarea articolelor 107 și 108 din Tratatul privind funcționarea Uniunii Europene ajutoarelor de minimis (Regulamentul de minimis).
* Valoarea maximă a ajutorului, în regim *de minimis,* ce poate fi acordată unei ***întreprinderi unice*** (a se vedea mai jos), din fonduri publice, pe o perioadă de 3 ani fiscali consecutivi (ultimii 2 ani fiscali înainte de data depunerii cererii de finanţare şi anul curent depunerii cererii de finanţare) este de 200.000 de euro, echivalent în lei, la cursul de schimb InforEuro valabil la data acordării ajutorului.
* Dacă, pe lângă domeniul de activitate în care se realizează investiția propusă prin cererea de finanțare, întreprinderea solicitantă desfășoară activități și în alte domenii (clase CAEN), dintre care unele sunt excluse din aria de aplicare a Regulamentului *de minimis* și/sau a Schemei aplicabile acestui apel, ori plafonul aplicabil acestor domenii este mai mic de 200.000 euro[[20]](#footnote-20), atunci acestei întreprinderi i se poate aplica plafonul de 200.000 euro doar dacă, de finanțarea primită, nu va beneficia în activitățile desfășurate în domeniile excluse ori cărora li se aplică un plafon mai mic. Acest aspect este inclus în Declarația de angajament, depusă odată cu cererea de finanțare.
* În cazul în care, după aplicarea regulilor de cumul, valoarea finanțării nerambursabile solicitate prin cererea de finanțare depășește plafonul de minimis specific (respectiv 200.000 euro sau 100.000 euro[[21]](#footnote-21)), cererea de finanțare va fi respinsă. În acest caz nu poate fi acordat un nou ajutor de minimis doar pentru acea parte din finanțarea solicitată care s-ar încadra în plafonul de minimis aplicabil.

Regula *de minimis* are în vedere exceptarea de la notificare a ajutoarelor de o valoare mică. Astfel, ajutoarele cu o valoare de până la 200.000 euro, acordate unei întreprinderi pe o perioadă de trei ani fiscali consecutivi, sunt considerate compatibile cu regulile de concurență pe piața comună.

## Valoarea ajutorului de minimis

Valoarea maximă a ajutorului, în regim *de minimis,* ce poate fi acordată unei **întreprinderi unice** (a se vedea la 3.4.2), din fonduri publice, pe o perioadă de 3 ani fiscali consecutivi (ultimii 2 ani fiscali înainte de data depunerii cererii de finanţare şi anul curent depunerii cererii de finanţare) este de 200.000 de euro, echivalent în lei, la cursul de schimb InforEuro valabil la data acordării ajutorului.

În cadrul acestui apel de proiecte, contribuția programului este de maximum **100%** din valoarea eligibilă a cheltuielilor finanțabile prin ajutor de minimis (componenta de minimis).

Dacă, pe lângă domeniul de activitate în care se realizează investiția propusă prin cererea de finanțare, întreprinderea solicitantă desfășoară activități și în alte domenii (clase CAEN), dintre care unele sunt excluse din aria de aplicare a Regulamentului *de minimis* și/sau a Schemei de minimis aplicabile acestui apel, ori plafonul aplicabil acestor domenii este mai mic de 200.000 euro, atunci acestei întreprinderi i se poate aplica plafonul de 200.000 euro doar dacă, de finanțarea primită, nu va beneficia în activitățile desfășurate în domeniile excluse ori cărora li se aplică un plafon mai mic.

## Întreprinderea unică

În sensul Regulamentului de minimis întreprinderea unică reprezintă un grup de întreprinderi legate. Plafonul de minimis (200.000 euro) se aplică întreprinderii unice, adică grupului de întreprinderi legate (din care întreprinderea solicitantă face parte), și nu fiecărei întreprinderi în parte.

Întreprinderea unică (grupul de întreprinderi legate) include toate întreprinderile între care există cel puțin una dintre relațiile următoare:

* 1. o întreprindere deține majoritatea drepturilor de vot ale acționarilor sau ale asociaților unei alte întreprinderi;
  2. o întreprindere are dreptul de a numi sau revoca majoritatea membrilor organelor de administrare, de conducere sau de supraveghere ale unei alte întreprinderi;
  3. o întreprindere are dreptul de a exercita o influență dominantă asupra altei întreprinderi în temeiul unui contract încheiat cu întreprinderea în cauză sau în temeiul unei prevederi din contractul de societate sau din statutul acesteia;
  4. o întreprindere care este acționar sau asociat al unei alte întreprinderi și care controlează singură, în baza unui acord cu alți acționari sau asociați ai acelei întreprinderi, majoritatea drepturilor de vot ale acționarilor sau ale asociaților întreprinderii respective.

Întreprinderile care întrețin, cu una sau mai multe întreprinderi, relațiile de la literele (a)-(d) sunt considerate întreprinderi unice.

Astfel, dacă întreprinderile A și B formează o întreprindere unică (spre exemplu, A deține peste 50% din părțile sociale ale lui B), atunci A și B împreună vor putea beneficia de 200.000 euro cumulaţi pentru 3 ani fiscali consecutivi (nu fiecare în parte de câte 200.000 euro).

Întreprinderile care întreţin, prin intermediul uneia sau mai multor întreprinderi, oricare dintre relaţiile de mai sus, constituie, de asemenea, o întreprindere unică. Astfel, dacă întreprinderea A deține majoritatea drepturilor de vot ale întreprinderii B, iar B deține, la rândul ei, majoritatea drepturilor de vot ale întreprinderii C, atunci toate cele 3 întreprinderi constituie o întreprindere unică și împreună vor putea beneficia de 200.000 euro cumulaţi pentru 3 ani fiscali consecutivi (nu fiecare în parte de câte 200.000 euro).

La identificarea întreprinderii unice, se vor avea în vedere doar întreprinderile înregistrate pe teritoriul aceluiași stat membru UE. Astfel, chiar dacă întreprinderea A (înregistrată în România) este deținută în proporție de 60% de întreprinderea B (înregistrată în afara României), cele două întreprinderi nu sunt considerate o întreprindere unică.

Totuși, legătura dintre A și B trebuie luată în calcul la încadrarea solicitantului într-una din categoriile de întreprindere menționate în cadru **secțiunii 3.1 la prezentul ghid.**

Legăturile stabilite prin intermediul unei persoane fizice, sau al unui grup de persoane fizice care acționează de comun acord (a se vedea Legea 346/2004 – Art. 4^4 alin 4) trebuie luate în calcul doar la încadrarea solicitantului într-una din categoriile IMM menționate în cadrul **secțiunii 3.1 la prezentul ghid.** Astfel, dacă întreprinderea A (solicitant) și C sunt considerate legate prin intermediul persoanei fizice X, pentru verificarea încadrării lui A într-una din categoriile IMM (i.e. număr mediu de salariați mai mic decât 10 și cifră de afaceri anuală netă sau active totale de până la 2 milioane euro), la datele întreprinderii A se vor adăuga în totalitate datele (numărul mediu de salariați) înregistrate de C. Pe de altă parte, în ceea ce privește acordarea și cumularea ajutorului de minimis, A și C nu vor fi considerate ca formând o întreprindere unică.

## Regulile de cumul aplicabil ajutorului de stat cercetare- dezvoltare/ajutor de stat regional/ajutor de minimis

O cheltuială/activitate/obiectiv nu poate fi inclusă/inclus decât într-una din cele 3 tipuri de ajutoare ale proiectului. Pentru obiectiv/activitate pentru care se aplică un anumit tip de ajutor solicitantul nu poate încadra cheltuielile aferente acestoara pe mai multe tipuri de ajutoare/minimis.

1. **Regulile de cumul aplicabil ajutorului de stat prentru componenta de cercetare dezvoltare si componenta de ajutor de stat regional**

Pentru a stabili intensitățile maxime ale ajutorului de stat CDI sau regional trebuie luată în considerare exclusiv valoarea totală a măsurilor de ajutor de stat acordate pentru activitatea care beneficiază de ajutor.

Ajutoarele cu costuri eligibile identificabile aferente ajutorului de stat CDI sau regional pot fi cumulate cu:

* 1. orice alt ajutor de stat, atât timp cât măsurile respective vizează costuri eligibile identificabile diferite;
  2. orice alt ajutor de stat, în legătură cu aceleași costuri eligibile, care se suprapun parțial sau integral, numai în cazul în care cumulul respectiv nu are drept rezultat depășirea celui mai ridicat nivel de intensitate a ajutorului sau a celui mai ridicat cuantum al ajutorului aplicabil ajutorului regional pentru investiții

Ajutoarele fără costuri eligibile identificabile pot fi cumulate cu orice alt ajutor de stat fără costuri eligibile identificabile până la cel mai ridicat plafon total de finanțare relevant stabilit în condițiile specifice ale fiecărui caz în parte în conformitate cu Regulamentul UE nr. 651/2014 sau într-un alt regulament de exceptare pe categorii de ajutoare ori într-o decizie adoptată de Comisie.

1. **Regulile de cumul aplicabil ajutorului de minimis**

Plafonul *de minimis* (200.000 euro, respectiv 100.000 euro) se aplică tuturor ajutoarelor în regim *de minimis*, cumulate, de care a beneficiat **întreprinderea unică** pe parcursul ultimilor 2 ani fiscali înainte de data depunerii cererii de finanţare şi anul curent depunerii cererii de finanţare.

Parteneriatul constituit din organizaţii de cercetare şi diseminare a cunoştinţelor şi întreprinderi pentru etapa 1 –ajutor de stat pentru cercetare-dezvoltare care îndeplinesc condiţiile de colaborare efectivă sau colaborare pentru diseminarea cunoștințelor, nu constituie o întreprindere unica.

Plafonul de minimis (200.000 euro) de care poate beneficia un solicitant se va reduce cu valoarea cumulată a tuturor ajutoarelor în regim de minimis, acordate întreprinderii unice pe parcursul ultimilor 2 ani fiscali înainte de data depunerii cererii de finanţare şi anul curent depunerii cererii de finanţare.

Astfel, se vor cumula următoarele ajutoare de minimis:

1. primite de întreprinderea solicitantă
2. primite de toate celelalte întreprinderi cu care întreprinderea solicitantă formează întreprinderea unică
3. Dacă solicitantul este o întreprindere înființată ca urmare a fuzionării prin contopire a două sau mai multor întreprinderi, se vor cumula toate ajutoarele de minimis primite, în perioada celor 3 ani fiscali consecutivi, de fiecare din întreprinderile care au fuzionat. Același principiu se aplică în cazul unei întreprinderi care a fuzionat cu alte întreprinderi, prin absorbirea acestora.
4. În cazul divizării unei întreprinderi, ajutorul de minimis primit înainte de divizare se va aloca/ atribui acelei întreprinderi care a beneficiat/ beneficiază de el, aceasta fiind, în

principiu, cea care a preluat activitatea (activitățile) pentru care a fost acordat ajutorul de minimis. Dacă această alocare nu poate fi făcută, ajutorul de minimis va fi atribuit în mod proporțional în funcție de valoarea capitalurilor noilor întreprinderi, la data divizării.

Cumularea ajutoarelor primite în regim *de minimis* se face indiferent de:

* 1. Sursa ajutoarelor (e.g. buget de stat, buget local, fonduri europene)
  2. Forma ajutoarelor (e.g. finanţare nerambursabilă, scutiri de la plata unor taxe, garanţii, facilităţi privind creditele primite, dobânzi subvenţionate, garanţii bancare)

Dacă valoarea în euro a unui ajutor *de minimis* ori modalitatea de determinare a acesteia sunt specificate în actul de acordare (e.g. contract de finanțare, acord de principiu), atunci această valoare va fi dedusă din plafonul *de minimis*. În caz contrar, pentru determinarea valorii în euro a ajutorului primit, se va utiliza rata de schimb InforEuro[[22]](#footnote-22) valabilă în luna acordării ajutorului (i.e. luna emiterii/semnării actului de acordare a ajutorului).

Ajutoarele *de minimis* nu se cumulează cu ajutoarele de stat acordate pentru aceleași costuri eligibile sau cu ajutoarele de stat acordate pentru aceeași măsură de finanțare prin capital de risc dacă un astfel de cumul ar depăși intensitatea sau valoarea maximă relevantă a ajutorului stabilită pentru condițiile specifice ale fiecărui caz de un regulament sau de o decizie de exceptare pe categorii adoptată de Comisie.

Ajutoarele *de minimis* care nu se acordă pentru sau nu sunt legate de costuri eligibile specifice pot fi cumulate cu alte ajutoare de stat acordate în temeiul unui regulament de exceptare pe categorii sau al unei decizii adoptate de Comisie.

Acordarea finanțării se va realiza cu respectarea prevederilor schemei de măsuri de ajutor de stat/minimis aplicabilă, şi a valorilor minime și maxime ale finanțării nerambursabile.

|  |  |
| --- | --- |
| **Regio-Compatibility-CommPrinting** | Reprezentantul legal al solicitantului/partenerilor va/vor completa şi semna Declaraţia de eligibilitate, pe propria răspundere, în care va menţiona informaţiile referitoare la ajutoarele *de minimis/de stat pentru aceleași costuri eligibile* primite în ultimii 2 ani fiscali anteriori datei de depunere a cererii de finanțare, precum şi în anul fiscal curent, până la depunerea cererii de finanţare, respectiv încheierea contractului de finanțare. ***Pe lângă informațiile cuprinse în această secțiune, formularul Declarației de eligibilitate conține instrucțiuni suplimentare privind completarea corectă a declarației.*** |

## Data acordării ajutorului de stat / ajutorului de minimis

Ajutoarele de stat/de minimis aplicabile se consideră acordate la momentul în care dreptul legal de a beneficia de aceste ajutoare este conferit întreprinderii în temeiul legislației naționale aplicabile, indiferent de data la care ele se plătesc întreprinderii respective.

În cazul POR, data acordării ajutorului este data la care întră în vigoare contractul de finanțare aferent proiectului propus prin cererea de finanțare, indiferent de momentul efectuării plăților/ rambursărilor efective.

## Efectul stimulativ

Pentru acordarea ajutorului pentru cercetare devoltare şi respectiv pentru ajutorul de stat regional, cererea de finanţare trebuie depusă înainte de începerea lucrărilor la proiect şi/sau la activităţile acestuia. Activităţile legate de pregătirea proiectului (scriere cerere de finanţare, realizarea documentaţiilor tehnico-economice şi documentarea cercetărilor) pot fi realizate înainte de depunerea cererii de finanţare.

Pentru ajutoarele acordate întreprinderilor mari pe lângă condiţia de mai sus, solicitantul tebuie să demonstreze că proiectul nu ar fi fost realizat în zona respectivă sau nu ar fi fost suficient de profitabil pentru beneficiar în zona respectivă în absenţa ajutoarelor respective.

# 4. CRITERII DE ELIGIBILITATE ŞI SELECŢIE

## 4.1 Reguli generale

|  |  |
| --- | --- |
| **Regio-Compatibility-CommPrinting** | Prevederile prezentei secțiuni se completează, acolo unde este cazul, cu prevederile ***secțiunii 6 din cadrul Ghidului general,*** aplicabile prezentului apel de proiecte în măsura în care acestea nu contravin prevederilor prezentului ghid. |

|  |  |
| --- | --- |
| **Regio-Compatibility-CommPrinting** | Cu excepțiile prevăzute în cadrul prezentului document, criteriile de eligibilitate (referitoare la solicitant și proiect) trebuie respectate începând cu data depunerii cererii de finanțare, pe tot parcursul procesului de evaluare, selecție și contractare, precum și pe perioada de durabilitate a contractelor de finanțare, în condițiile stipulate de acestea.  În cazul în care, pe parcursul procesului de evaluare și selecție, se modifică categoria de întreprinderi în care solicitantului/partenerii sunt încadrați la depunerea cererii de finanțare, solicitantul rămâne eligibil cu condiția reajustării în etapa precontractuală a cuantumului finanțării nerambursabile solicitate în sensul diminuării acesteia și a informațiilor incluse în planul de afaceri, inclusiv macheta financiară, precum și cu respectarea tuturor celorlalte criterii de eligibilitate în conformitate cu prevederile prezentului ghid. A se vedea și **secțiunea 4.2 la prezentul ghid.**  Verificarea menținerii criteriilor de eligibilitate ulterior semnării contractului de finanțare se realizează exclusiv în limitele prevederilor acestuia. |

Cererea de finanțare (inclusiv anexele la aceasta) transmisă de către solicitant, este supusă etapei de verificare a criteriilor de eligibilitate cu privire la solicitant și la proiect, în conformitate cu prevederile grilei de verificare a conformității administrative și eligibilității - **Anexa 10.1 la prezentul ghid**. În cazul în care proiectul se realizează în parteneriat, criteriile de eligibilitate cu privire la solicitant se aplică distinct tuturor partenerilor, aceștia anexând toate documentele similare privind identificarea solicitantului şi declaraţiile în nume prorpiu, inclusiv certificarea aplicaţiei. A se vedea **secțiunea 4.2 la prezentul ghid.**

Îndeplinirea tuturor criteriilor de eligibilitate la depunerea cererii de finanțare și în etapa precontractuală/contractuală face obiectul verificării efectuate de către Organismul intermediar POR din cadrul agenției pentru dezvoltare regională din regiunea în cadrul căreia se implementează proiectul.

Depunerea cererii de finanţare nu are ca rezultat în mod obligatoriu acordarea finanţării, solicitantul la finanţare îşi asumă riscul ca în urma procesului de verificare şi contractare, proiectul să poată fi inclusiv respins pentru neîndeplinriea criteriilor de mai jos.

## 4.2 Eligibilitatea solicitanților și a partenerilor (dacă este cazul)

Solicitantul eligibil și, dacă este cazul, partenerii, în sensul prezentului ghid, reprezintă entitatea/entitățile care îndeplineşte/îndeplinesc cumulativ criteriile enumerate și prezentate în cadrul prezentului capitol***.***

***Criteriile de mai jos se vor îndpelini începând cu data depunerii cererii de finanţare, iar orice modificare asupra acestora se va realiza pe riscul solicitantului de a fi exclus de la finanţare. Solicitantul la finanţare, prin depunerea cererii de finanţare se angajează să notifice OI/MLPDA asupra oricărei situaţii care ar putea afecta eligibilitatea proiectului depus, cu riscul de a fi exclus de la finanţare.***

1. Forma de constituire a solicitantului/partenerilor

În conformitate cu prevederile POR 2014-2020, beneficiarii eligibili sunt:

1. **ITT, inclusiv PST, constituite în conformitate cu prevederile legale în vigoare.**

In conformitate cu prevederile legale (OG 57/2002 și HG 406/2003), iniţiativa constituirii unei entităţi din infrastructura de inovare şi transfer tehnologic poate aparţine autorităţilor administraţiei publice centrale sau locale, unităţilor de cercetare, universităţilor, camerelor de comerţ şi industrie, asociaţiilor patronale şi profesionale, precum şi agenţilor economici cu sediul în România. Astfel, entitatea de inovare și transfer tehnologic poate fi constituită de către:

1. Unități și instituții de drept public:

* autorități publice centrale
* autorități publice locale
* institute naţionale de cercetare-dezvoltare, care funcţionează în coordonarea Ministerului Cercetării şi Inovării Naţionale, în calitate de autoritate de stat pentru cercetare ştiinţifică, dezvoltare tehnologică şi inovare;
* instituţii de învăţământ superior de stat acreditate sau structuri de cercetare-dezvoltare ale acestora, fără personalitate juridică, constituite conform Cartei universitare;
* institute, centre sau staţiuni de cercetare-dezvoltare din subordinea Academiei Române sau a academiilor de ramură;
* alte institute, centre sau staţiuni de cercetare-dezvoltare organizate ca instituţii publice ori de drept public;
* centre internaţionale de cercetare-dezvoltare înfiinţate în baza unor acorduri internaţionale;
* institute sau centre de cercetare-dezvoltare organizate în cadrul societăţilor naţionale, companiilor naţionale şi regiilor autonome;
* alte instituţii publice sau de drept public care au ca obiect de activitate şi cercetarea-dezvoltarea ori structuri ale acestora legal constituite.

1. Unităţi şi instituţii de drept privat:

* instituţii de învăţământ superior particulare acreditate sau structuri de cercetare-dezvoltare ale acestora, fără personalitate juridică, constituite conform Cartei universitare;
* institute sau centre de cercetare-dezvoltare fără scop patrimonial, recunoscute de utilitate publică;
* alte institute, centre sau staţiuni de cercetare-dezvoltare organizate ca persoane juridice de drept privat, fără scop patrimonial;
* alte organizaţii neguvernamentale, fără scop patrimonial,;
* societăţi care au ca principal obiect de activitate cercetarea-dezvoltarea sau care au în obiectul de activitate şi cercetarea-dezvoltarea sau structuri ale acestora legal constituite.
* Camere de comerţ (şi industrie) (CC), (înfiinţate în baza Legii camerelor de comerţ nr. 335/2007, cu modificările și completările ulterioare);

Entitățile din infrastructură se pot constitui și cu participarea mai multor persoane juridice din categoriile prevăzute mai sus, precum și în parteneriat cu organizații similare din alte state.

Entitățile din infrastructură, indiferent de forma de proprietate, funcționează pe principiile gestiunii economice și autonomiei financiare și se pot organiza ca:

a) societăți comerciale sau organizații neguvernamentale;

b) departamente cu autonomie financiară, fără personalitate juridică, în cadrul unor institute naționale de cercetare-dezvoltare, universități sau societăți comerciale. **În acest caz, solicitantul finanțării nerambursabile acordate este centrul de transfer tehnologic prin entitatea juridică în cadrul căreia este constituită.**

Pentru toate situațiile, entitatea juridică care va avea rolul de ITT trebuie să fie înființată la data depunerii cererii de finanțare, respectiv societatea comercială/organizația neguvernamentală trebuie să fie legal constituită. **Acest aspect se completează cu prevederile ghidului specific privind termenul la care este solicitată autorizarea provizorie/acreditarea ca entitate de inovare și transfer tehnologic.**

Unitatea de cercetare-dezvoltare fără personalitate juridică îndeplineşte simultan următoarele condiţii:

1. este înfiinţată printr-o decizie a conducerii persoanei juridice, conform legii;
2. are o misiune şi un regulament propriu de funcţionare în cadrul persoanei juridice şi o titulatură proprie;
3. are personal şi conducere proprii;
4. activitatea unităţii este înregistrată distinct în cadrul contabilităţii persoanei juridice, conform legii

**La data depunerii cererii de finanțare departamentul fără personalitate juridică care are rolul de entitate de inovarea și transfer tehnologic trebuie să existe în cadrul structurii organizatorice a solicitantului/liderului de parteneriat/partenerilor. Aceasta trebuie să fie autorizat provizoriu/acreditat ca entitate de inovare și transfer tehnologic, în conformitate cu prevederile legale în vigoare.**

Parcurile științifice și tehnologice se constituie în conformitate cu legislația în vigoare[[23]](#footnote-23) printr-o asociere în participaţiune, încheiată între o instituţie de învăţământ superior acreditată şi/sau o unitate de cercetare-dezvoltare, pe de o parte, şi regii autonome, companii naţionale, societăţi comerciale, administraţia publică locală, asociaţii patronale sau profesionale, persoane fizice, investitori români sau străini, pe de altă parte.

|  |  |
| --- | --- |
| **Regio-Compatibility-CommPrinting** | Parcul ştiinţific şi tehnologic este administrat de o societate comercială, denumita în continuare administrator, desemnată de către asocierea în participaţiune şi a carei activitate exclusivă este administrarea parcului ştiinţific şi tehnologic. Administratorul este desemnat de asocierea în participaţiune, prin consens, în cadrul actului de constituire. De asemenea, administratorul parcului va fi parte a acordului de parteneriat în vederea implementării proiectelor depuse în cadrul prezentului apel. |

Patrimoniul parcului ştiinţific şi tehnologic se constituie din aportul participativ al membrilor asocierii în participaţiune, cu garantarea cedarii în folosinţă a bunurilor mobiliare şi imobiliare pe toată perioada de funcţionare a acestuia, conform contractului de asociere în participaţiune.

Parcurile ştiinţifice şi tehnologice pot funcţiona numai după obţinerea autorizaţiei de funcţionare eliberate în condiţiile Ordonanței nr. 14/2002 privind constituirea şi funcţionarea parcurilor ştiinţifice şi tehnologice. Autorizaţia de funcţionare a parcului ştiinţific şi tehnologic se obţine de către administrator, dacă se îndeplinesc cumulativ următoarele condiţii:

  a) demonstreaza competenţa ştiinţifică şi experienta membrilor asocierii în participaţiune în domeniul de activitate propus;

  b) face dovada ca dintre membrii asocierii în participaţiune fac parte o instituţie de învăţământ superior acreditata şi/sau o unitate de cercetare-dezvoltare;

  c) are asigurate terenul, spaţiile, dotările şi serviciile necesare funcţionarii parcului ştiinţific şi tehnologic;

  d) dispune de resurse umane competente în domeniul de activitate propus;

  e) oferă servicii performanţe de administrare şi consultanţa managerială, comercială, economică, financiar-contabilă, juridică, acţiuni de promovare, mediere şi informare, servicii de marketing, accesibile tuturor entitatilor care îşi desfăşoară sau urmează să îşi desfăşoare activitatea în cadrul parcului ştiinţific şi tehnologic.

Conducerea şi administrarea asocierii în participaţiune se realizează printr-un ***consiliu format din persoanele împuternicite de fiecare asociat în limitele atribuțiilor conferite acestui consiliu prin acordul în participațiune.***

|  |  |
| --- | --- |
| Regio-Compatibility-CommPrinting | Pentru aplicarea în cadrul proiectului, membrii parcului tehnologic și științific încheie un acord de parteneriat din care va face parte inclusiv administratorul parcului. Acesta din urma va fi parte a acordului de parteneriat mentionat numai în scopul îndeplinirii rolului și activităților prevăzute de Ordonanța nr. 14/2002 privind constituirea şi funcţionarea parcurilor ştiinţifice şi tehnologice, în special în vederea administrării patrimoniului rezultat în urma proiectului. |

Asocierea in participație și autorizarea ca parc științific și tehnologic trebuie să existe la data depunerii cererii de finanțare în cadrul prezentului apel. Parcurile tehnologice şi ştiinţifice sunt considerate intreprinderi mari în accepţiunea prezentului ghid din perspectiva analizei procentului de finanţare nerambursabile acordate.

Pentru parcurile tehnologice şi ştiinţifice (PST), solicitantul eligibil în cadrul proiectului este parteneriatul intre membrii asocierii în participațiune și administratorul parcului, în cadrul căruia sunt desemnați:

* entitatea care implementează componenta de cercetare din cadrul proiectului
* liderul de proiect/parteneriat pentru implementarea etapei 2 în cadrul proiectului
* administratorul parcului în vederea îndeplinirii obligațiilor prevăzute de Ordonanța 14/2002

Parteneriatul de mai sus, în cadrul apelului de proiecte, este considerat încadrat în categoria întreprinderilor mari în vederea stabilirii finanțării nerambursabile acordate din perspectiva ajutorului de stat regional şi ajutorului de stat pentru cercetare.

În cazul în care, pe parcursul de verificare , evaluare și contractare se modifică membrii asocierii in participație ai PST/ administratorul, parteneriatul încheiat în vederea depunerii proiectului în cadrul prezentului apel rămâne eligibil cu condiția ca liderul de proiect/parteneriat și/sau entitatea care implementează componenta de cercetare să nu se modifice, în caz contrar, solicitantul devine ne-eligibil. De asemenea, o altă condiţie este necesitatea reajustării în etapa precontractuală a cuantumului finanțării nerambursabile solicitate și celorlate elemente aplicabile în conformitate cu prevederile ghidului specific. Această modificare este permisă numai dacă se modifică acordul de asociere în participaţie

1. **Alte entități private eligibile, în afară de entitățile menționate la punctul A – ITT si PST, al prezentei secțiuni, mai pot fi :** 
   * 1. întreprinderi constituite conform prevederilor Legii nr. 31/1990 privind societățile sau societatea coorperativă este constituită în conformitate cu Legea 1/2005 privind organizarea și funcționarea cooperației
     2. organizaţii neguvernamentale, respectiv asociaţii şi fundaţii constituite în conformitate cu prevederile Ordonanţei Guvernului nr. 26/2000 cu privire la asociaţii şi fundaţii cu modificările şi completările ulterioare.
     3. Camere de comerţ (şi industrie) (CC), (înfiinţate în baza Legii camerelor de comerţ nr. 335/2007, cu modificările și completările ulterioare);

Toate entităţile de mai sus vor completa declaraţia privind încadrarea în categoria IMM în vederea identificării intensităţii ajutoarelor de stat ce urmează a fi acordate în cadrul proiectului. Camerele de comerţ sunt considerate încadrate în categoria întreprinderilor mari în accepţiunea prezentului ghid din perspectiva analizei procentului de finanţare nerambursabile acordate.

1. **Parteneriatele între ITT, PST, alte entități private, inclusiv parteneriate între componentele quadruple helix  (autorități/ instituții publice, mediul de afaceri, mediul academic și de cercetare, ONG-uri) din mediul urban și rural, stabiliţi conform legislaţiei naţionale în vigoare**

|  |  |
| --- | --- |
| Regio-Compatibility-CommPrinting | Pentru proiectele depuse in parteneriat, în cadrul acordului de parteneriat, se vor identifica entităţile care vor implementa etapa A –ajutor de stat pentru cercetare dezvoltare şi respectiv entităţile care vor implementa etapa 2 –ajutor de stat regional şi ajutor de minimis în cadrul proiectului. Liderul de parteneriat va fi entitatea responsabilă cu implementarea etapei 2 a proiectului, respectiv cu activitățile legate de ajutorul de stat regional.  In functie de acest aspect pentru cei care implementează etapele respective se aplică criteriile de acordare a ajutoarelor corespunzătoare celor două etape.  În cadrul fiecărei etape, în cazul în care activităţile sunt implementate în parteneriat, în cazul în care membrii parteneriatului sunt entități ce se încadrează, conform Legii 346/2004, în categorii IMM diferite, atunci contribuția minimă la valoarea eligibilă, aplicabilă  solicitantului parteneriat, reprezintă procentul cel mai mare din cele aferente membrilor, în funcție de încadrarea acestora pe categorii IMM/ întreprinderi mari/organizaţii de cercetare/  Partenerii care asigură doar cofinanţarea proiectului şi nu solicită ajutor în nici una dintre componente nu se verifică criteriile de acordare a ajutoarelor respective, avand doar solul de parteneri suport în cadrul proiectului. Aceştia nu sunt beneficari ai proiectului în înţelesul prezentului ghid. Cu toate acestea, dacă este cazul, aceștia pot fi considerați beneficiari indirecți[[24]](#footnote-24) ai ajutoarelor de stat/de minimis acordate în cadrul prezentului apel.  Precizăm că, în situația recuperării ajutoarelor de stat/minimis acordate în baza prezentului ghid specific, beneficiarii ajutoarelor respective sunt obligați să restituie ajutoarele acordate și să prezinte inclusiv documentele justificative care să ateste că acestea au fost recuperate și de la beneficiarii indirecți, dacă este cazul. |

|  |  |
| --- | --- |
| Regio-Compatibility-CommPrinting | Partenerii care implementează cele 3 componente ale proiectului, inclusiv cei care asigura cofinanţarea în cadrul proiectului se vor crea cont în MYSMIS şi se vor asocia la proiect introducând datele corespunzătoare activităţilor pe care le derulează în cadrul proiectului. |

1. Eligibilitatea solicitantului/partenerilor în corelare cu tipurile de ajutor de stat/minimis solicitate.

Pentru fiecare tip de ajutor de stat/minimis, pe lângă tipurile de activităţi şi cheltuieli eligibile, solicitantul/partenerul care solicită finanţare trebuie să îndeplinească criteriile de acordare a respectivului tip de ajutor. Astfel:

* + 1. pentru ajutorul de stat pentru cercetare dezvoltare solicitantul/partenerul trebuie să se încadreze în definiţia organizaţiei de cercetare. A se vedea **secţiunea 3.3.1 la prezentul ghid.**
    2. Pentru ajutorul de stat regional solicitantul/partenerul trebuie să aibe în vedere încadrarea în categoria IMM pentru intensitatea maximă a ajutorului ce poate fi acordată, tipul de investiţie iniţială. **A se vedea secţiunile 3.1, 3.3.2, 3.4 la prezentul ghid.**
    3. Pentru ajutorul de minimis solicitantul/partenerul trebuie să aibe în vedere încadrarea în definiţia întreprinderii unice, cuantumul maxim al ajutorului de poate fi acordat. **A se vedea secţiunile 3.3.3 şi 3.4 la prezentul ghid.**

Pentru toate tipurile de ajutoare solicitantul nu trebuie să se încadreze în categoria întreprinderilor în dificultate. A se vedea **secţiunea 3.2 la prezentul ghid.**

Efectul stimulativ este necesar a fi demonstrat pentru ajutorul de cercetare-devoltare şi respectiv pentru ajutorul de stat regional. A se vedea **secţiunea 3.6 la prezentul ghid.**

În cadrul acordului de parteneriat pentru aplicarea la finanțare în cadrul prezentului ghid se vor menționa membrii responsabil pentru implementarea fiecarui tip de ajutor de stat/minimis solicitat în cadrul proiectului, activitățile pe care aceștia le desfășoară, detaliindu-se inclusiv rezultatele cercetării care vor fi utilizate pentru realizarea de noi produse/servicii/procese şi care vor fi ulterior introduse în piață și comercializate

Membrul parteneriatului care implementează componenta de infrastructură (realizare de construcții, achizitii de echipamente) pentru introducerea rezultatelor cercetării, are obligația realizării inclusiv a activităţilor aferente ajutorului de minimis privind comercializarea produselor.

Cererea de finanţare va fi semnată şi transmisă de entitatea desemnată ca lider de proiect în cazul parteneriatelor. Acesta va fi cel responsabil cu realizarea lucrărilor de construcție/achizitia de echipamente pentru transferul în piață a rezultatelor cercetării.

Regulile și principiile specifice de acordare a fiecăruia dintre cele trei tipuri de ajutor sunt detaliate mai jos.

|  |  |  |
| --- | --- | --- |
| **Tip sub-activitate** | **Tip ajutor de stat** | **Tip solicitant/partener[[25]](#footnote-25)** |
| **ACTIVITĂŢI DE CERCETARE-DEZVOLTARE** | | |
| Cercetare industrială  Dezvoltare experimentală | GBER, REG. 651/2014  Art. 25 | Organizaţie de cercetare, întreprindere sau ONG cu obiect de activitate cercetare-dezvoltare singure sau în parteneriat |
| Cercetare industrială în colaborare efectivă  Dezvoltare experimentală în colaborare efectivă | GBER, REG. 651/2014  Art. 25 | Parteneriate între organizații de cercetare si/sau întreprinderi și/sau ONG cu obiect principal sau secundar de activitate cercetare-dezvoltare |
| Elaborare de studii de fezabilitate pregătitoare pentru activităţile de cercetare-dezvoltare | GBER, REG. 651/2014  Art. 25 | Organizaţie de cercetare sau întreprindere sau ONG cu obiect principal sau secundar de activitate cercetare-dezvoltare singure sau in parteneriat  Parteneriate între organizații de cercetare și/sau întreprinderi și/sau ONG cu obiect principal sau secundaar de activitate cercetare-dezvoltare |
| **ACTIVITĂŢI DE INVESTIŢII** | | |
| Activităţi de investiţii | GBER, REG. 651/2014  Art. 14 | Întreprinderi sau organizatii de cercetare și diseminare a cunoștințelor sau ONG în vederea realizării unei investiţii iniţiale, individual |
| **ACTIVITĂŢI DE SPRIJINIRE A COMERCIALIZĂRII** | | |
| Activităţi de sprijinire a comercializării şi alte activităţi de inovare | DE MINIMIS | Întreprinderi sau organizatii de cercetare și diseminare a cunoștințelor sau ONG, individual. |

1. Solicitantul/liderul de parteneriat/un membru al parteneriatului, a depus la ADR Nord-Est/ADR Nord-Vest o fișă de proiect şi propunerea a fost inclusă în portofoliul aferent Strategiei pentru Cercetare și Inovare Regională prin Specializare Inteligentă (RIS3).

În cadrul prezentului apel pot fi transmise doar propunerile de proiecte strategice care au fost nominalizate în **Anexa 10.7 la prezentului Ghid**, parcurgând toate etapele de selecţie specifice, aferente Strategiilor de Specializare Inteligentă din Regiunile Nord-Est şi Nord-Vest elaborate/actualizate cu sprijinul Centrului Comun de Cercetare al DG Regio și aprobate în Consorțiul Regional pentru Inovare și Consiliul pentru Dezvoltare Regională.

1. Solicitantul/Liderul de parteneriat/ partenerii are/au capacitatea financiară de a asigura:

* contribuția proprie în proiect în funcție de tipul de ajutor solicitat, cu respectarea, acolo unde este cazul, a prevederilor legale în vigoare privind încadrarea în diferitele categorii de întreprinderi, privind intensitățile maxime ale ajutorului de stat și privind întreprinderea unică;
* finanţarea cheltuielilor neeligibile ale proiectului, unde este cazul şi
* resursele financiare necesare implementării optime a proiectului în condiţiile rambursării ulterioare a cheltuielilor eligibile din instrumente structurale.

În cadrul proiectelor implementate în parteneriat, nu este limitată asigurarea cofinanțării doar la unul dintre parteneri. Cu toate acestea în cadrul acordului de parteneriat trebuie clarificate atribuțiile şi responsabilitățile fiecărui partener in parte.

La depunerea cererii de finanțare, solicitantul și/sau liderul de parteneriat și/sau /partenerii va/vor completa declarația de eligibilitate şi declaraţia de angajament, prin care își asumă capacitatea financiară.

În etapa precontractuală solicitantul/liderul de parteneriat/partenerii va/vor depune Hotărârea de aprobare a bugetului proiectului, cu menționarea contribuției la cheltuielile eligibile și neeligibile ale proiectului, emisă de organele statutare ale solicitantului/membrilor parteneriatului, în conformitate cu prevederile acordului de parteneriat.

Contribuția financiară proprie a solicitantului și/sau liderului de parteneriat și/sau partenerilor pentru implementarea proiectului, este constituită fie din resurse proprii, fie din resurse atrase, sub o formă care să nu facă obiectul nici unui alt ajutor public. Aceasta prevdere trebuie interpretata în sensul normelor de ajutor de stat/minimis pentru a nu fi aplicabile regulile de cumul pentru aceleaşi cheltuieli şi pentru a nu se depăşi intensitatea maximă admisă pentru fiecare solicitant.

Atragem atenţia că contribuția proprie la valoarea eligibilă a proiectului, finanțarea cheltuielilor ne-eligibile ale proiectului (unde este cazul), precum și resursele financiare necesare implementării optime a proiectului trebuie asigurate în condițiile rambursării ulterioare a cheltuielilor eligibile din fonduri structurale, în confomitate cu prevederile legale în vigoare.

1. Solicitantul/Liderul de parteneriat/ membrii parteneriatului care beneficiază de ajutor de stat/minimis în cadrul proiectului conform acordului de parteneriat și reprezentanții legali ai acestora, care îşi exercita atribuţiile de drept, nu se încadrează în situațiile de excludere prezentate în Declarația de eligibilitate prevăzută în cadrul prezentului ghid (începâand cu data depunerii cererii de finanțare și respectiv în etapa precontractuală/contractuală), inclusiv în situațiile privind încadrarea în categoria întreprinderilor în dificultate.

În cadrul **Anexei 10.3 la prezentul ghid, Modelul B** detaliază situațiile în care solicitantul nu trebuie să se regăsească la data depunerii cererii de finanțare. Informațiile incluse în cadrul declarației anterior menționate se vor verifica și corela cu datele rezultate din cererea de finanțare și anexele la aceasta.

Declarația de eligibilitate se va completa de către fiecare membru al parteneriatului care solicită ajutor în cadrul proiectului.

În cadrul etapei de precontractare, solicitantul/liderul de parteneriat/partenerii și reprezentanții legali ai acestora, care îşi exercita atribuţiile de drept vor completa și transmite modelul din etapa precontractuală a declarației de eligibilitate aplicabile.

|  |  |
| --- | --- |
| **Regio-Compatibility-CommPrinting** | Orice modificare pe parcursul perioadei de evaluare, selecție și contractare asupra situațiilor prevăzute în cadrul respectivei declarații trebuie notificate de către solicitant și/sau parteneri în scris către organismul intermediar în regiunea în care se implementează proiectul. În cazul în care, în procesul de evaluare, selecție și contractare sunt identificate modificări asupra situațiilor declarate de către solicitant și/sau parteneri în cadrul declarațiilor depuse, modificări care nu au fost aduse la cunoștinta organismului intermediar din regiunea în care se implementează proiectul în termen de maxim 5 zile de la modificarea acestora, cererile de finanțare vor fi respinse şi excluse din proces. |

1. Demonstrarea drepturilor reale asupra infrastructurii (imobil) pe care se propune a se realiza investiția (pentru proiectele ce presupun realizarea inclusiv de lucrări de construire/extindere/dotare pentru care este necesară autorizarea de construire) și/sau drepturi de reale/de creanță pentru proiectele care nu implică realizarea de lucrări de construire:

Pentru toate componentele proiectului, solicitantul/liderul de parteneriat si/sau membrii parteneriatului responsabil cu implementarea componentelor vor menționa locul de implementare și se vor anexa la cererea de finanțare documente justificative care să demonstreze drepturile reale/de creantă premise de prezentul ghid. Documentele respective sunt detaliate la secțiunea privind anxele obligatorii la cererea de finanțare.

* *Pentru proiectele ce includ lucrări pentru care este necesară emiterea autorizării de construire*, solicitantul și/sau partenerii demonstrează deținerea următoarelor drepturi asupra imobilului/imobilelor ce face/fac obiectul investiției:
  + dreptului de proprietate publică/privată;
  + (dupa caz) dreptului de administrare;
  + (dupa caz) dreptului de concesiune[[26]](#footnote-26);
  + dreptului de superficie.

|  |  |
| --- | --- |
| **Regio-Compatibility-CommPrinting** | Dacă pe parcursul perioadei de implementare a contractului de finanțare, sau în perioada de durabilitate a investiției sunt afectate condițiile de construire/exploatare asupra infrastructurii (teren și/sau clădire) aferente proiectului, beneficiarul poate fi obligat să returneze finanțarea nerambursabilă acordată, precum și să plătească penalități, dacă este cazul, în conformitate cu prevederile contractuale. |

Nu sunt eligibile investițiile care constau exclusiv din realizarea de lucrări de construcție care nu se supun autorizării, conform legii.

Se accepta inscrierea provizorie a dreptului de proprietate in cadrul prezentului apel, cu condiția depunerii unui extras de carte funciară cu înscrierea definitivă a dreptului respectiv cel mai târziu în termenul maxim de transmitere a documentelor din etapa precontractuală, respectiv în termenul de 30 de zile calendaristice, termen calculat de la data notificării OI privind demararea etapei precontractuale, în caz contrar proiectul fiind respins. Dacă este cazul, pentru situația în care înscrierea definitivă se realizează în urma actualizării/modificării unei hotărâri de Guvern, în conformitate cu prevederile legale în vigoare, termenul pentru depunerea extrasului de carte funciară cu înscrierea definitivă este de maxim 120 de zile calendaristice, termen calculat de la data notificării OI privind demararea etapei precontractuale, în caz contrar proiectul fiind respins.

Situațiile privind nedepunerea documentelor solicitate pentru înscrierea definitivă în termenul maxim solicitat reprezintă un risc asumat de către solicitant pentru neobținerea finanțării nerambursabile în cadrul prezentului apel de proiecte.

Nu se acceptă înscrierea provizorie a celorlalte drepturi reale menționate în cadrul prezentului ghid.

* *Pentru proiectele ce includ doar dotări și/sau servicii şi lucrări de construire ce nu se supun autorizării, inclusiv pentru componenta de cercetare din cadrul proiectului* solicitantul și/sau partenerii demonstrează deținerea unuia din următoarele drepturi asupra imobilului/imobilelor ce face/fac obiectul investiției:
  + dreptul de proprietate privată/publică;
  + dreptul de concesiune[[27]](#footnote-27); dreptul de administrare;
  + dreptul de superficie;
  + dreptul de uzufruct;
  + dreptul de folosinţă cu titlu gratuit; împrumutul de folosință (comodat);
  + dreptul de închiriere/locațiune.

|  |  |
| --- | --- |
| Regio-Compatibility-CommPrinting | Definițiile drepturilor reale și ale tipurilor de contracte din cadrul acestui criteriu trebuie interpretate în accepţiunea Codului Civil în vigoare la data lansării prezentului ghid. Vă rugăm să consultați actul normativ menţionat pentru eventuale detalieri și/sau modificări. |

1. Imobilul[[28]](#footnote-28) ce face obiectul proiectului care implică execuţia de lucrări de construcţii îndeplineşte cumulativ, începând cu data depunerii cererii de finanţare, următoarele condiţii:

* este liber de orice sarcini sau interdicţii ce afectează implementarea operaţiunii;
* nu face obiectul unor litigii având ca obiect dreptul invocat de către solicitant pentru realizarea proiectului, aflate în curs de soluţionare la instanţele judecătoreşti;
* nu face obiectul revendicărilor potrivit unor legi speciale în materie sau dreptului comun.

Pentru elementele de mai sus, nu vor conduce la respingerea cererii de finanțare din procesul de evaluare, selecție și contractare, acele limite ale dreptului de proprietate care nu sunt incompatibile cu realizarea activităților proiectului. (de ex. servituți legale, servitutea de trecere cu piciorul, etc). Fiecare caz în parte va fi analizat la nivelul OI în cadrul etapei de verificare a conformității administrative și eligibilității. Garanțiile reale asupra imobilelor (ex. ipoteca, etc) sunt considerate în accepțiunea AMPOR incompatibile cu realizarea proiectelor de investiții pentru care este necesară obținerea autorizației de construire, în conformitate cu prevederile legale în vigoare.

Ulterior contractării proiectului, este permisă ipotecarea obiectelor/bunurilor aferente proiectului, fie ele mobile sau imobile, în condițiile stricte ale prevederilor contractuale, cu respectarea legislaţiei în vigoare. Dacă pe parcursul perioadei de implementare a proiectului, sau în perioada de valabilitate a acestuia sunt afectate condițiile de construire/exploatare asupra infrastructurii (teren și/sau clădire) aferente proiectului, beneficiarul poate fi obligat să returneze finanțarea nerambursabilă acordată, precum și să plătească penalități, dacă este cazul, în conformitate cu prevederile contractuale. De asemenea, modificarea dreptului asupra imobilului ce face obiectul cererii de finanțare nu se poate realiza decât în condițiile stricte prevăzute de contractul de finanțare. Pentru detalii cu privire la aceste aspecte vă rugăm să consultați modelul de contract de finanțare.

1. Asigurarea durabilității investițiilor în infrastructură:

Pe perioada de durabilitate prevăzută de Regulamentului (UE) Nr. 1303 din 17 decembrie 2013 de stabilire a unor dispoziții comune privind Fondul european de dezvoltare regională, Fondul social european, Fondul de coeziune, Fondul european agricol pentru dezvoltare rurală și Fondul european pentru pescuit și afaceri maritime, precum și de stabilire a unor dispoziții generale privind Fondul european de dezvoltare regională, Fondul social european, Fondul de coeziune și Fondul european pentru pescuit și afaceri maritime și de abrogare a Regulamentului (CE) nr. 1083/2006 al Consiliului sau în termenul prevăzut de normele privind ajutorul de stat, după caz, solicitantul nu trebuie să :

1. înceteze sau delocalizeze activitatea productivă în afara regiunii de dezvoltare în cadrul căreia a fost prevăzută inițial implementarea proiectului;
2. să realizeze o modificare a proprietății asupra unui element de infrastructură care dă un avantaj nejustificat unui terţ;
3. să realizeze o modificare substanțială care afectează natura, obiectivele sau condițiile de realizare și care ar determina subminarea obiectivelor inițiale ale acesteia.

Din documentele ce atestă dreptul de concesiune/ superficie/ folosință/ uzufruct/ superficie/ comodat/ închiriere asupra imobilelor pe care se propune a se realiza investiția trebuie să reiasă faptul că drepturile respective sunt menţinute cel puțin pe perioada de durabilitate prevăzută de regulamentul menționat sau în termenul prevăzut de normele privind ajutorul de stat.

Perioada de durabilitate a investiției se calculează de la plata finală aferentă contractelor de finanțare și este de 3 ani pentru IMM, respectiv 5 ani pentru întreprinderi mari. În cadrul parteneriatelor între o entitate de drept public sau o întreprindere mare sau în cazul parcurilor tehnologice şi ştiinţifice şi alţi membri ai sistemul quadruple helix, perioada de durabilitate a proiectelor este de 5 ani de la plata finală.

## 4.3 Eligibilitatea proiectului și a activităților

1. Proiectul se încadrează în tipul/tipurile de investiție eligibil/e

Având în vedere caracterul complex, integrat al operaţiunilor ce urmează a fi finanţate, toate proiectele trebuie să prevadă în mod obligatoriu includerea în piață a rezultatelor cercetării și comercializarea produselor/proceselor/serviciilor rezultate în urma implementării proiectului, cu respectarea prevederilor ajutoarelor de stat/minimis aplicabile și cu incadrarea exclusivă a fiecărei activități/obiectiv al proiectului pe un singur tip de ajutor de stat.

Nu sunt eligibile proiectele care includ exclusiv activități de cercetare și/sau dotarea cu echipamente si/sau brevetare/licentiere pentru activitatea de cercetare – activități aferente etapei A, fără includerea în piață a rezultatelor cercetării și comercializarea produselor/proceselor/serviciilor rezultate.

Nu sunt eligibile proiectele care implică doar investiții în active necorporare, indiferent de componenta de ajutor de stat implicată.

Echipamentele/dotarile in cadrul proiectului, indiferent de componenta sunt eligibile exclusiv pentru solicitant/membrii parteneriatului care implementeaza componentele respective.

Nu sunt eligibile proiectele care implica numai lucrări de construire fără autorizatie de construire.

Proiectele au următoarele tipuri de investiții, în funcție de activitățile eligibile selectate și încadrarea acestora pe tipurile ajutor de stat/minimis aplicabile. Acestea sunt:

1. ***–Ajutorul de stat pentru activităţi de cercetare-dezvoltare, care implică investiții în active fixe corporale şi necorporale, cheltuieli salariale şi servicii achiziționate din surse externe legate de:***
2. **Activităţi de cercetare industriala (cercetare aplicată şi dezvoltare tehnologică),** definite conform Regulamentului (UE) nr. 651/2014 din categoriile:
   1. **cercetare industrială** definită ca cercetare sau investigaţie critică, planificată, în scopul dobândirii de cunoştinţe şi competenţe noi pentru elaborarea unor noi produse, procese ori servicii sau pentru realizarea unei îmbunătăţiri semnificative a produselor, proceselor sau serviciilor existente. Aceasta cuprinde crearea de părţi componente pentru sisteme complexe şi poate include construcţia de prototipuri în laborator sau într-un mediu cu interfeţe simulate ale sistemelor existente, precum şi de linii - pilot, atunci când acest lucru este necesar pentru cercetarea industrială şi, în special, pentru validarea tehnologiilor generice;
   2. **dezvoltarea tehnologică** este formata din activitățile de inginerie a sistemelor şi de inginerie tehnologica prin care se realizează aplicarea şi transferul rezultatelor cercetării către agenții economici, precum şi in plan social, având ca scop introducerea şi materializarea de noi tehnologii, produse, sisteme şi servicii, precum şi perfecționarea celor existente, şi care cuprinde:
3. ***cercetarea precompetitivă***, ca activitate orientată spre transformarea rezultatelor cercetării aplicative în planuri, scheme sau documentații pentru noi produse, procese ori servicii, incluzând fabricarea modelului experimental şi a prototipului, care nu pot fi utilizate în scopuri comerciale;
4. ***cercetarea competitivă*** ca activitate orientata spre transformarea rezultatelor cercetării precompetitive în produse, procese şi servicii care pot răspunde în mod direct cererii pieței, incluzând şi activităţi de inginerie a sistemelor, inginerie şi proiectare tehnologică.
5. **Activităţi de dezvoltare experimentală** - definite conform Regulamentului (UE) nr. 651/2014 din categoriile:
   1. **dezvoltare experimentală** definită ca dobândirea, combinarea, modelarea şi utilizarea unor cunoştinţe şi competenţe relevante existente de ordin ştiinţific, tehnologic, de afaceri şi altele, cu scopul de a dezvolta produse, procese sau servicii noi sau îmbunătăţite. Aceasta poate include, de exemplu, şi activităţi care vizează definirea, planificarea şi documentarea conceptuală a noilor produse, procese sau servicii. Dezvoltarea experimentală poate include crearea de prototipuri, demonstrarea, crearea de proiecte-pilot, testarea şi validarea unor produse, procese sau servicii noi ori îmbunătăţite în medii reprezentative pentru condiţiile de funcţionare reale, în cazul în care obiectivul principal este de a aduce îmbunătăţiri tehnice produselor, proceselor sau serviciilor care nu sunt definitivate în mod substanţial. Aceasta poate include dezvoltarea unui prototip sau pilot utilizabil comercial care este în mod obligatoriu produsul comercial final şi a cărui producţie este prea costisitoare pentru ca acesta să fie utilizat exclusiv în scopuri demonstrative şi de validare. Dezvoltarea experimentală nu include modificările de rutină sau periodice aduse produselor, liniilor de producţie, proceselor de fabricaţie, serviciilor existente şi altor operaţiuni în curs, chiar dacă modificările respective ar putea reprezenta ameliorări.
   2. **activităţi de testare** efectuate în vederea soluționării incertitudinilor științifice şi tehnologice şi atingerii obiectivelor activităților de cercetare-dezvoltare.
6. **Activităţi de realizare de studii de fezabilitate** definite conform Regulamentului (UE) nr. 651/2014 ca evaluarea și analiza potențialului unui proiect care urmărește să vină în sprijinul procesului decizional evidențiind în mod obiectiv și rațional punctele forte și punctele slabe ale acestuia, oportunitățile și amenințările, și identificând resursele necesare pentru punerea în practică și, în ultimă instanță, perspectivele de succes ale acestuia;
7. **Alte activităţi de legate de:**
8. obținerea, validarea şi protejarea proprietăţii industriale
9. standardizarea produselor/serviciilor/proceselor
10. achiziția de servicii de consultanta şi echivalente folosite exclusiv pentru activitățile de cercetare-dezvoltare
11. achiziția de servicii de cercetare contractuala
12. achiziția de servicii de sprijinire a inovării
13. dezvoltare platforme comune pentru knowledge share
14. ***–Ajutorul de stat regional a proiectului implică investiții în active corporale (lucrări de construire, extindere a spaţiilor de producţie/servicii, inclusiv a utilităţilor generale, achiziționarea de echipamente și mobilier) și necorporale legate de:***
15. Crearea unei noi unități de fabricație/prestare servicii cu relevanță pentru domeniile de specializare inteligentă identificate în cadrul **Anexei 10.2 la prezentul ghid.**
16. Extinderea capacității unei unități existente prin creșterea volumului a cel puțin unui produs/serviciucu relevanță pentru domeniile de specializare inteligentă în cadrul **Anexei 10.2 la prezentul ghid.**
17. Diversificarea producției unei unități prin produse/servicii care nu au fost fabricate/prestate anterior în unitatea respectivă. Diversificarea serviciilor/producției presupune că noile servicii/produse se adaugă gamei sortimentale deja fabricate/prestate și sunt cu relevanță pentru domeniile de specializare inteligentă identificate în cadrul **Anexei 10.2 la prezentul ghid.**

Reabilitarea/reconversia unui imobil existent neutilizat şi dotarea acestuia cu active corporale, necorporale în scopul realizării unei investiții inițiale este eligibilă. Prin imobil neutilizat se înțelege acel imobil care nu a fost utilizat în nici o activitate în anul curent depunerii cererii de finanțare şi în 2 ani calendaristici consecutivi, anteriori anului depunerii cererii de finanțare.

În cazul ajutoarelor acordate pentru întreprinderi mari in vederea diversificării unei unități existente, costurile eligibile (finanțabile din ajutor de stat regional) trebuie să depășească cu cel puțin 200% valoarea contabilă a activelor reutilizate (tangibile și intangibile), astfel cum au fost înregistrate în exercițiul financiar ce precede începerea lucrărilor.

**Investițiile inițiale care conduc atât la extinderea capacității, cât și la diversificarea producției unei unități existente vor fi considerate investiții inițiale legate de diversificarea producției unei unități.**

Investițiile finanțabile prin ajutor de stat regional sunt eligibile doar dacă constituie o investiție inițială, în sensul normelor ajutorului de stat regional. A se vedea detaliile incluse în cadrul **secțiunii 3.3.2 la prezentul ghid** privind ajutorul regional pentru investiții.

Pentru **etapa 2 a proiectului,** sunt eligibile, inclusiv, proiectele care prevăd doar achizitia de echipamente pentru solicitantului/membrul parteneriatului care realizeaza includerea în piață a rezultatelor cercetării și comercializarea produselor/proceselor/serviciilor rezultate, cu conditia să demonstreză că proiectul se încadrează intr-una dintre cele 3 tipuri de investie inițială mai sus menționate.

1. ***Ajutorul de minimis implică achiziționarea de servicii suport pentru desfășurarea activităților de cercetare-dezvoltare şi investiționale incluse in proiectul integrat:***
2. Activităţi de omologare, certificare şi standardizare a produselor/serviciilor/proceselor, obținerea, validarea şi protejarea proprietăţii industriale şi/sau intelectuale.
3. Activităţi de formare de personal calificat pentru activitatea de producție, comercializare şi internaționalizare, dezvoltare de competenţe antreprenoriale şi tehnologice.
4. Activităţi de comercializare, studii de piață, activităţi de marketing, dezvoltare instrumente de comercializare on-line, inclusiv website pentru promovare produse si module de co-creare produs, activităţi de stimulare a cererii, activităţi de internaţonalizare (participarea, la nivel internațional, în afara României, la târguri, misiuni comerciale, expoziţii, în calitate de expozant), dezvoltare eticheta de calitate, identitate locală, brand.
5. Activitati pentru pregatirea documentatiei, managementul de proiect
6. Publicitate, comunicare şi vizibilitate pentru produsul/rezultatul/procesul rezultat in urma introducerii rezultatelor cercetării
7. Informare și publicitate pentru proiect

Nu sunt eligibile proiectele care includ doar investiții finanțabile prin ajutor de minimis.

|  |  |
| --- | --- |
| Regio-Compatibility-CommPrinting | In cadrul proiectului este obligatoriu să se includă cheltuieli aferente componentei de minimis fiind vorba de asigurarea caracterului integrat al proiectului şi de includerea pe piaţă a rezultatelor cercetărilor aferente etapei 1 a proiectului. In cazul in care cel care implementează componenta de minimis nu se mai poate solicita ajutorul menţionat (de ex. depăşindu-se plafonul maxim admis pe ultimii 3 ani consecutivi), cheltuielile respective vor fi suportate de beneficiar şi vor incluse la secţiunea de cheltuieli ne-eligibile a proiectului. |

În cadrul proiectului pot exista și activități ne-eligibile, cu condiția ca acestea să aibă legătură cu realizarea obiectivelor proiectului, cheltuielile aferente să fie incluse în categoria cheltuielilor ne‑eligibile. Realizarea activităților ne-eligibile în cadrul proiectului sunt în responsabilitatea exclusivă a solicitantului care se va asigura de respectarea legislației în vigoare pentru realizarea lor.

În cazul în care în cadrul proiectului sunt incluse ca și costuri nerambursabile servicii specifice achziționate (altele decât cele realizate cu personalul propriu), solicitantul/ partenerii se obligă să nu perceapă comisioane/ costuri de la entitățile juridice cărora le pun la dispoziție respectivele servicii prin orice fel de relație contractuală.

1. Proiectul se bazează pe un rezultat al cercetării în domeniile de specializare inteligentă regionale detaliate în cadrul Anexei 10.2 la prezentul ghid.

Prin proiect se urmărește dezvoltarea şi implementarea de inovații tehnologice şi non tehnologice în domeniile de specializare inteligentă regionale detaliate în cadrul **Anexei 10.2 la prezentul ghid.**

1. Proiectul/activitățile principale ale acestuia a/au fost selectate în urma parcurgerii etapelor procedurale aferente procesului de elaborare/actualizare a RIS3 regionale şi au fost nominalizate în prezentul Ghid Anexa 10.7.

Documentul care atestă îndeplinirea acestui criteriu este RIS3 aprobat la nivelul fiecărei regiuni de dezvoltare și **Anexa 10.7 Lista proiectelor strategice RIS3 propuse pentru finanțare din POR**, aprobată de Consorțiul Regional de Inovare și Consiliul pentru Dezvoltare Regională.

1. Proiectele se referă la investiții pentru care nu au fost demarate procedurile de achiziţie publică înainte de transmiterea cererii de finanțare, cu excepţia celor permise de prezentul ghid.
2. (pentru proiecte care implică execuţia de lucrări de construcţii) Proiectul propus prin prezenta cerere de finanţare nu a mai beneficiat de finanţare publică în ultimii 5 ani înainte de data depunerii cererii de finanţare, pentru acelaşi tip de activităţi (construcţie/ extindere) realizate asupra aceleiaşi infrastructuri/ aceluiaşi segment de infrastructură şi nu beneficiază de fonduri publice din alte surse de finanţare.

În acest sens, se va completa, pe proprie răspundere, Declaraţia de eligibilitate. Realizarea unor lucrări de extindere asupra unui spațiu (spațiul construit cu finanțare publică în ultimii 5 ani înainte de data depunerii cererii de finanțare) se consideră a respecta această condiție de eligibilitate.

1. Investiția trebuie să vizeze una sau mai multe domenii de activitate (clase CAEN) autorizate/care urmează a fi autorizate.

Pentru toate situațiile de mai jos, la depunerea cererii de finanţare, solicitantul de drept privat/liderul de parteneriat/membrul care implementeaza diferitele componente din cadrul proiectului trebuie să aibă deja domeniul de activitate eligibil (clasa CAEN) vizat de componenta de investiție, înscris în obiectul de activitate (conform certificatului constatator ORC), indiferent dacă acesta reprezintă activitatea principală sau secundară a întreprinderii.

* 1. Pentru ajutorul de cercetare dezvoltare - pentru entităţile de drept privat definite ca organizații de cercetare, acolo unde se impune, la data depunerii cererii de finanțare, codul CAEN privind activitățile de cerectare trebuie autorizat, la locul de implementare ale activităților aferente componentei respective.
  2. Pentru ajutorul de stat regional si ajutorul de minimis pentru introducerea în piață a rezultatelor cercetării prin proiect trebuie să vizeze unul sau mai multe domenii de activitate (clasă CAEN), cu excepția celor care sunt aferente domeniilor și/sau activităților excluse de la finanțare de către regulamentele aplicabile – **A se vedea anexa 10.2 a la prezentul ghid.** În acest caz, in functie de tipul de investiție inițială, solicitantul de drept privat/liderul de parteneriat/membrul care implementeaza componentele respective are la data depunerii cererii de finanțare codurile CAEN vizate autorizate la locul de implementare a componentelor respective. **Dintre acestea, solicitantul va selecta un cod CAEN principal din perspectiva completării datelor în MYSMIS, celelalte fiind menţioante în cadrul justificării cererii de finanţare, în condiţiile în care investiţia realizată prin proiect are impact şi asupra altor coduri CAEN. (ex. În cazul economiei circulare.)**

Prin excepție, în cazul în care proiectul prevede înființarea unui nou punct de lucru sau activarea într-un nou domeniu de activitate (clasă CAEN) ca urmare a realizării investiției, autorizarea codului/codurilor CAEN se va realiza în conformitate cu legislația în vigoare, în termenele stabilite prin contractul de finanțare. Entitatea menționată se va angaja **(prin declarația de angajament)** ca, în termenul prevăzut de contractul de finanțare, să înregistreze locul de implementare ca punct de lucru și/sau să autorizeze clasa CAEN vizată de investiție, la locul de implementare pentru ajutorul de stat regional şi de minimis.

Pentru entitățile de drept public nu se aplică cele de mai sus.

1. Încadrarea proiectului/componentelor în limitele minime și maxime ale valorii finanţării nerambursabile.

Valoarea finanțării nerambursabile solicitate respectă valorile minime şi maxime stabilite prin acest ghid, echivalente în lei la cursul de schimb Inforeuro, valabil la data lansării apelului de proiecte. De asemenea, se aplică criteriile de limitare a finanțării cu privire la ajutorul de stat regional şi/sau ajutorul de minimis în conformitate cu prevederile regulamentelor aplicabile și/sau a schemei de măsuri aplicabile.Cursul anterior menționat va fi menținut inclusiv în etapa precontractuală, pentru calcularea respectivelor valori.

1. Contribuţia proprie a solicitantului la valoarea eligibilă a proiectului este în conformitate cu regulile privind ajutorul de stat pentru cercetare-dezvoltare, ajutor de stat regional şi de minimis aplicabile.

Pentru componentele finanțabile prin ajutor de stat pentru cercetare-dezvoltare şi ajutor de stat regional, contribuția proprie a solicitantului la valoarea cheltuielilor eligibile trebuie să fie în concordanță cu intensitățile maxime ale ajutorului de stat respectiv (a se vedea și **Secțiunea 3 la prezentul ghid).** Procentele minime ale contribuției solicitantului diferă în funcţie de tipul solicitantului (respectiv încadrarea în categoria întreprinderilor micro, mici, mijlocii sau mari) şi funcție de tipul de activitate.

**Anexa 10.5 la prezentul ghid** conține exemple de calcul al contribuției programului, respectiv a solicitantului la finanțarea proiectului.

1. Perioada de realizare a activităților proiectului după semnarea contractului de finanțare este de maximum 36 de luni și nu depășește data de 31.12.2023 sau prevederile schemei de ajutor de stat.
2. Respectarea principiilor privind dezvoltarea durabilă, egalitatea de şanse, de gen și nediscriminarea

A se vedea precizările din **Ghidul general, subsecţiunea 6.4, punctul 4.**

|  |  |
| --- | --- |
| Regio-Compatibility-CommPrinting | Respectarea obligaţiilor legale în vigoare cu privire la aceste aspecte constituie criteriu de eligibilitate. |

1. Locul de implementare a proiectului este situat în mediul rural sau urban, în regiunea de dezvoltare în care a fost depusă cererea de finanțare.

Ţinând cont de complexitatea proiectului se va indica în cererea de finanţare locul de implementare pentru realizarea activităților în cadrul etapei de cerecetare-dezvoltare a proiectului şi respectiv locul de implementare pentru realizarea activităților din cadrul etapei 2 privind ajutorul de stat regional şi de minimis ale proiectului

Acolo unde este cazul, la depunerea cererii de finanţare, solicitantul trebuie să aibă deja locul de implementare a proiectului înregistrat ca sediu principal sau secundar (punct de lucru), conform certificatului constatator ORC.

***Excepție de la regula de mai sus:*** în cazul unei cereri de finanțare care presupune înființarea unui sediu secundar (punct de lucru) ca urmare a realizării investiției, solicitantul se va angaja (prin declarația de angajament) ca, până la finalizarea implementării proiectului, să înregistreze locul de implementare ca punct de lucru și, acolo unde este cazul, să autorizeze clasa CAEN aferentă investiției.

Spaţiul destinat implementării componentelor proiectului, de regulă, imobilul (terenul şi construcţia) în care solicitantul iși defășoară activitatea/ trebuie să fie adecvat implementării proiectului si amplasării echipamentelor propuse a fi achiziționate prin proiect.

## 4.4 Eligibilitatea cheltuielilor

## 4.4.1 Baza legală pentru stabilirea eligibilității cheltuielilor:

* Regulamentul (UE, EURATOM) nr. 1311/2013 al Consiliului din 2 decembrie 2013 de stabilire a cadrului financiar multianual pentru perioada 2014 - 2020
* Regulamentul (UE) nr. 1303/2013 al Parlamentului European și al Consiliului din 17 decembrie 2013 de stabilire a unor dispoziții comune privind Fondul european de dezvoltare regională, Fondul social european, Fondul de coeziune, Fondul european agricol pentru dezvoltare rurală și Fondul european pentru pescuit și afaceri maritime, precum și de stabilire a unor dispoziții generale privind Fondul european de dezvoltare regională, Fondul social european, Fondul de coeziune și Fondul european pentru pescuit și afaceri maritime și de abrogare a Regulamentului (CE) nr. 1083/2006 al Consiliului,
* Regulamentul (UE) nr. 1301/2013 al Parlamentului European și al Consiliului din 17 decembrie 2013 privind Fondul european de dezvoltare regională și dispozițiile specifice aplicabile obiectivului referitor la investițiile pentru creștere economică și locuri de muncă și de abrogare a Regulamentului (CE) nr. 1080/2006,
* Hotărârea Guvernului nr. 399/ 2015 privind regulile de eligibilitate a cheltuielilor efectuate în cadrul operaţiunilor finanţate prin Fondul european de dezvoltare regională, Fondul social european şi Fondul de coeziune 2014-2020
* Regulamentul Comisiei Europene nr. 1407/2013 privind aplicarea articolelor 107 și 108 din Tratatul privind funcționarea Uniunii Europene ajutoarelor de minimis (Regulamentul de minimis)
* Regulamentului Comisiei Europene nr. 651/2014 de declarare a anumitor categorii de ajutoare compatibile cu piața internă în aplicarea articolelor 107 și 108 din tratat
* Ordinul ministrului dezvoltării regionale şi administraţiei publice nr. 1881/06.06.2019 privind instituirea măsurii de sprijin, constând în acordarea unor ajutoare de stat și ajutoare de minimis pentru Sprijinirea specializării inteligente în regiunile mai puţin dezvoltate selectate ca pilot în cadrul iniţiativei „DG Regio pentru regiuni mai puţin dezvoltate” prin Programul operaţional regional 2014-2020, publicat în Monitorul Oficial nr. 486/14.06.2019

## 4.4.2 Condiții cumulative de eligibilitate a cheltuielilor:

1. să respecte prevederile art. 65 alin. (2)-(5) din[Regulamentul (UE) nr. 1.303/2013](https://www.legisplus.ro/Intralegis6/oficiale/afis.php?f=202349&datavig=2018-08-03&datav=2018-08-03&dataact=&showLM=&modBefore=), precum şi perioada de implementare stabilită de către autoritatea de management prin contractul/decizia/ordinul de finanţare;. Prin excepție, sunt eligibile cheltuielile aferente categoriilor 14 şi 59 detaliate mai jos, dacă sunt efectuate după data de 1 ianuarie 2014.
2. să fie însoţită de facturi emise în conformitate cu prevederile legislaţiei naţionale sau a statului în care acestea au fost emise ori de alte documente contabile pe baza cărora se înregistrează obligaţia de plată şi de documente justificative privind efectuarea plăţii şi realitatea cheltuielii efectuate, pe baza cărora cheltuielile să poată fi verificate/controlate/auditate;
3. să fie în conformitate cu prevederile programului;
4. să fie în conformitate cu contractul de finanţare, încheiat între autoritatea de management /organismul intermediar şi beneficiar;
5. să fie rezonabilă şi necesară realizării operaţiunii;
6. să respecte prevederile legislaţiei Uniunii Europene şi naţionale aplicabile;
7. să fie înregistrată în contabilitatea beneficiarului, cu respectarea prevederilor art. 67 din Regulamentul (UE) nr. 1.303/2013.
8. să nu fie contrară prevederilor dreptului aplicabil al Uniunii Europene sau legislației naționale care vizează aplicarea dreptului relevant al Uniunii, în privința eligibilității, regularității, gestiunii sau controlului operațiunilor și cheltuielilor.
9. investiție în active corporale și/sau necorporale trebuie să fie legată de înființarea unei noi unități, de extinderea capacitații unei unități existente sau diversificarea serviciilor/producției unei unități existente prin dezvoltare unei noi game de servicii/produse relevante pentru domeniile de specializare inteligentă identificate în cadrul Anexei 10.3 la prezentul ghid, în sensul prevederilor referitoare la investițiile inițiale, din Regulamentul Comisiei (UE) nr. 651/2014 din 17 iunie 2014 de declarare a anumitor categorii de ajutoare compatibile cu piața internă în aplicarea articolelor 107 și 108 din tratat și al prezentului ghid. Este eligibila inclusiv reabilitarea reconversia unui imobil existent, neutilizat si dotarea acestuia cu active corporale si necorporale in scopul realizării unei investiții inițiale.

Mecanismul de plată şi rambursare a cheltuielilor în cadrul contractelor de finanţare se realizează în conformitate cu prevederile OUG nr. 40/23.09.2015, privind gestionarea financiară a fondurilor europene pentru perioada de programare 2014 – 2020, precum şi normele de aplicare aprobate prin HG nr. 93/2016, cu modificările și completările ulterioare.

## 4.4.3 Categorii de cheltuieli eligibile/ne-eligibile în cadrul acestui apel de proiecte

În cadrul cererii de finanțare în MYSMIS sunt disponibile categoriile/subcategoriile bugetare de mai jos.

În cadrul acestora solicitantul include cheltuieli eligibile și/sau cheltuieli ne-eligibile. Cheltuielile ne-eligibile aferente proiectelor sunt detaliate în cadrul **secțiunii 4.4.4 la prezentul ghid.**

**Bugetul detaliat va fi prezentat inclusiv pe componente.**

1. **Categorii pentru ajutorul de stat de cercetare-dezvoltare**

Partea din proiect aferenta **activităților de cercetare-dezvoltare-inovare** care beneficiază de ajutor de stat trebuie să se încadreze complet într-una sau în mai multe dintre **categoriile următoare de activităţi**:

* Cercetare industrială
* Dezvoltare experimentală
* Studii de fezabilitate premergătoare activităţíi de cercetare-dezvoltare.

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| |  |  |  |  | | --- | --- | --- | --- | | **Categorie MySMIS** | | **Subcategorie MySMIS** | **Subcategoria (descrierea cheltuielii) conține:** | | 2-Cheltuieli de amortizare pentru clădiri şi spaţii | | 4-Cheltuieli de amortizare pentru clădiri şi spaţii pentru activităţile de cercetare industrială | Cheltuieli de amortizare pentru clădiri şi spaţii, în măsura utilizării acestora în cadrul proiectului și pe durata perioadei acestei utilizăr., cu conditia ca acestea sa nu fie achizitionata prin proiect. Sunt considerate eligibile doar costurile de amortizare corespunzătoare duratei activitatii de cercetare industriala- componenta A calculate pe baza metodei de amortizare lineară prevazută de legislatia in vigoare | | 5-Cheltuieli de amortizare pentru clădiri şi spaţii pentru activităţile de dezvoltare experimentală | Cheltuieli de amortizare pentru clădiri şi spaţii, în măsura utilizării acestora în cadrul proiectului și pe durata perioadei acestei utilizări, cu conditia ca acestea sa nu fie achizitionata prin proiect. Sunt considerate eligibile doar costurile de amortizare corespunzătoare duratei activitatii de dezvoltare experiementala - componenta A calculate pe baza metodei de amortizare lineară prevazută de legislatia in vigoare. | | 21-cheltuieli cu achiziția de active fixe corporale (altele decât terenuri și imobile), , materii prime și materiale, inclusiv materiale consumabile | | 65-Cheltuieli cu achiziția de active fixe corporale (altele decât terenuri și imobile), obiecte de inventar, materiale consumabile - pentru activitatile de inovare de proces si organizationala (eligibile pentru IMM) | 1. in cazul în care durata normala de utilizare este mai mare decât perioada de implementare a activităţilor de inovare de proces si organizationala sunt eligibile doar costurile de amortizare pe perioada de implementare a proiectului, calculate pe baza metodei de amortizare lineara.  - Echipamente IT şi pentru comunicaţii  - Echipamente şi instrumente pentru cercetare  2. in cazul în care durata normala de utilizare este mai mică sau egală cu perioada de implementare a activităţilor de inovare de proces si organizationala este eligibil integral costul de achizitiei al celor de mai sus | | 67-Cheltuieli pentru achiziţia de active fixe corporale (altele decât terenuri și imobile), pentru cercetare industrială | 1. in cazul în care durata normala de utilizare este mai mare decât perioada de implementare a componentei de cercetare industriala sunt eligibile doar costurile de amortizare pe perioada anterior mentionata, calculate pe baza metodei de amortizare lineara.  - Echipamente IT şi pentru comunicaţii  - Echipamente şi instrumente pentru cercetare  2. in cazul în care durata normala de utilizare este mai mică sau egală cu perioada de implementare a componentei de cercetare industriala este eligibil integral costul de achizitiei al celor de mai sus | | 68-Cheltuieli pentru achiziţia de active fixe corporale (altele decât terenuri și imobile), pentru dezvoltare experimentală | 1. in cazul în care durata normala de utilizare este mai mare decât perioada de implementare a componentei de dezvoltare experimentala sunt eligibile doar costurile de amortizare pe perioada anterior mentionata, calculate pe baza metodei de amortizare lineara.  - Echipamente IT şi pentru comunicaţii  - Echipamente şi instrumente pentru cercetare  2. in cazul în care durata normala de utilizare este mai mică sau egală cu perioada de implementare a componentei de dezvoltare experimentala este eligibil integral costul de achizitiei al celor de mai sus | |  |  | | 72-Cheltuieli pentru cercetare industrială cu achiziția de materii prime, materiale consumabile și alte produse similare necesare proiectului | Cheltuieli pentru achiziţia de substanţe, materiale, plante, animale de laborator, consumabile, obiecte de inventar şi alte produse similare necesare desfăşurării activităţilor de cercetare industrială  Aceste cheltuieli sunt ne-eligibile în cadrul proiectului | | 73-Cheltuieli pentru dezvoltare experimentală cu achiziția de materii prime, materiale consumabile și alte produse similare necesare proiectului | Cheltuieli pentru achiziţia de substanţe, materiale, plante, animale de laborator, consumabile, obiecte de inventar şi alte produse similare necesare desfăşurării activităţilor de dezvoltare experimentală  Aceste cheltuieli sunt ne-eligibile în cadrul proiectului | | 22-Cheltuieli pentru achiziţia de active necorporale[[29]](#footnote-29) | | 79-Cheltuieli pentru achiziţia de active necorporale pentru cercetare industrială | Cheltuieli pentru achizitia de active necorporale din surse externe în condiții de concurență deplină pentru activități de cercetare industrială: cunoştinţe tehnice, brevete, drepturi de utilizare | | 80-Cheltuieli pentru achiziţia de active necorporale pentru dezvoltare experimentală | Cheltuieli pentru achiziţia de active necorporale din surse externe în condiții de concurență deplină pentru activități de dezvoltare experimentală: cunoştinţe tehnice, brevete, drepturi de utilizare | | 24-Cheltuieli pentru studii de fezabilitate | | 169-Cheltuieli pentru realizarea studiului de fezabilitate pregatitor pentru cercetare industriala | Cheltuieli pentru realizarea studiilor de fezabilitate pregătitoare pentru activități CD pentru cercetare industrială.  Nu se poate solicita asistență financiară nerambursabilă pentru studii de fezabiliate pregătitoare pentru activități de CD în cazul în care aceste studii au fost realizate înainte de transmiterea cererii de finanţare. | | 82-Cheltuieli pentru realizarea studiului de fezabilitate pregătitor pentru dezvoltare experimentală | Cheltuieli pentru realizarea studiilor de fezabilitate pregătitoare pentru activități CD pentru dezvoltare experimentală.  Intreprinderile nu pot solicita asistență financiară nerambursabilă pentru studii de fezabiliate pregătitoare pentru activități de CD în cazul în care aceste studii au fost realizate înainte de înregistrarea cererii de finanţare. | | 25-Cheltuieli salariale Cheltuielile cu personalul angajat in activitati de cercetare-dezvoltare sunt eligibile, cu respectarea prevederilor din Codul Muncii. | | 85 - Cheltuieli salariale pentru cercetare industrială, aferente personalul implicat in implementarea proiectului (în derularea activităților, altele decât management de proiect) | Cheltuieli de personal (cercetători, tehnicieni şi personal auxiliar, inclusiv personal de inalta calificare din tara si strainatate, în măsura în care aceştia sunt implicaţi în proiectul de cercetare).  *Cheltuielile salariale pe proiect nu pot depăşi plafoanele prevăzute în Anexa 3 la Hotărârea Guvernului nr. 583/2015 pentru aprobarea Planului național de cercetare-dezvoltare și inovare pentru perioada 2015-2020 (PNCDI III). Cheltuielile salariale se decontează conform contractului de muncă şi/sau proporţional cu procentul din fişa postului/foaia de prezenţă aferentă atribuţiilor specifice implementării proiectului.*  In cadrul acestei categorii se includ doar cheltuielile salariale aferente activităţilor din etapa 1-Ajutor de stat cercetare pentru cercetare-dezvoltare. | | 86 - Cheltuieli salariale pentru dezvoltare experimentală, aferente personalul implicat in implementarea proiectului (în derularea activităților, altele decât management de proiect) | Cheltuieli de personal (cercetători, tehnicieni şi personal auxiliar în măsura în care aceştia sunt implicaţi în proiectul de cercetare).  *Cheltuielile salariale pe proiect nu pot depăşi plafoanele prevăzute în Anexa 3 la Hotărârea Guvernului nr. 583/2015 pentru aprobarea Planului național de cercetare-dezvoltare și inovare pentru perioada 2015-2020 (PNCDI III). Cheltuielile salariale se decontează conform contractului de muncă şi/sau proporţional cu procentul din fişa postului/foaia de prezenţă aferentă atribuţiilor specifice implementării proiectului.*  In cadrul acestei categorii se includ doar cheltuielile salariale aferente activităţilor din etapa 1-Ajutor de stat cercetare pentru cercetare-dezvoltare. | | 29–Cheltuieli cu servicii, din surse externe în condiții de concurență deplină[[30]](#footnote-30) | | 102-Cheltuieli pentru cercetare industrială aferente serviciilor de consultanță și servicii echivalente | Cheltuieli cu servicii de consultanţă şi servicii echivalente pentru realizarea, testarea si verificarea de modele si prototipuri necomerciale, design de produs/proces/sistem si proiectarea produsului si a fluxurilor tehnologice, realizarea, operarea si verificarea planurilor  pilot constând în: evaluarea ipotezelor, elaborarea de noi formule de producţie, stabilirea de noi specificaţii de producţie, proiectarea unor echipemente şi structuri speciale cerute de noi procese, pregătirea instrucţiunilor de operare sau a manualelor de utilizare pentru produse/procese cu condiţia ca acestea să nu fie utilizate în scop comercial. | | 103- Cheltuieli pentru dezvoltare experimentală aferente serviciilor de consultanță și servicii echivalente | Cheltuieli cu servicii de consultanţă şi servicii de asistenta pentru construirea şi testarea modele experimentale si prototipuri comerciale. | | 117- Cheltuieli aferente cercetării contractuale, pentru activități de inovare de proces și organizațională | Cheltuieli pentru achiziţia de servicii de cercetare contractuală pentru activitati de inovare de proces si organizaţională | | 119-Cheltuieli aferente cercetării contractuale pentru activități de cercetare industrială | Cheltuieli pentru achiziţia de servicii de cercetare contractuală pentru activități de cercetare industrială. | | 120-Cheltuieli aferente cercetării contractuale pentru activități de dezvoltare experimentală | Cheltuieli pentru achiziţia de servicii de cercetare contractuală pentru activitati de dezvoltare experimentală. | | 121-Cheltuieli pentru serviciile de consultanță în domeniul inovării | Cheltuieli pentru achiziţia de servicii de consultanţă în domeniul inovării (asistenţă şi formare profesională în ceea ce priveşte transferul de cunoştinţe, achiziţia, protecţia şi valorificiarea activelor necorporale, utilizarea standardelor şi a reglementarilor care le conţin)[[31]](#footnote-31) | | 30-Cheltuieli pentru obţinerea, validarea şi protejarea brevetelor şi altor active necorporale pentru activităţi de inovare | 124-Cheltuieli pentru obţinerea, validarea si protejarea brevetelor şi altor active necorporale | | Sunt eligibile cheltuielile pentru obţinerea, validarea şi protejarea brevetelor şi altor active necorporale pentru IMM. | | 44-Cheltuieli indirecte | 216-Cheltuieli indirecte | | Rata forfetară de 15% aplicata tuturor costurilor directe eligibile pentru activitatea de cercetare-dezvoltare-inovare, fără a lua în calcul costurile directe eligibile pentru achiziţia de servicii, respectiv categoria bugetara 22,24,29,30  În cazul solicitanţilor tip întreprindere rata forfetară se va calcula luând în considerare intensitaţile ajutorului pentru fiecare activitate eligibilă.  În cadrul acestei subcategorii se pot include:   * cheltuielile de deplasarea (transport, cazare, diurna, etc.) în scopul realizării proiectului includ și deplasările membrilor echipei de implementare la manifestări științifice (conferințe, simpozioane etc) în vederea prezentării rezultatelor obținute în cadrul activităților de cercetare – dezvoltare desfășurate în proiect. Vor fi considerate cheltuieli eligibile în categoria cheltuieli de deplasare în scopul realizării proiectului transportul, cazarea și diurna. – cu incadrarea în prevederile legale aplicabile institutiilor publiceCheltuielile cu diseminarea pe scara larga a cunostintelor obtinute in urma activitatilor de cercetare aplicata/dezvoltare tehnologica/cercetare experimentala , inclusiv taxele de participare la manifestari stiintifice si alte asemenea. | | | | |
| 1. **Categorii pentru ajutorul de stat regional pentru investiţii**   Partea din proiect aferenta **investiției iniţiale cu relevanţă pentru domeniile RIS3** care beneficiază de ajutor trebuie să se încadreze complet într-una sau în mai multe dintre categoriile de activitati următoare:   * crearea unei noi unităţi de producţie/prestare de servicii; * extinderea capacitații unei unităţi de producție existente prin creșterea volumului a cel putin unui produs/serviciu; * diversificarea producției unei unităţi prin produse/servicii care nu au fost fabricate/prestate anterior in unitatea respective. In cazul diversificării unei unităţi existente costurile eligible trebuie să depăşească cel puțin 200% valoarea contabila a activelor reutilizate, astfel cum au fost înregistrate in exerciţiul financiar ce precede începerea lucrărilor; | | | |
| **Categorie MySMIS** | **Subcategorie MySMIS** | **Subcategoria (descrierea cheltuielii) conține:** | |
| 12 - cheltuieli pentru obținerea și amenajarea terenului | 34-Cheltuieli pentru achiziția terenului, cu sau fără construcții - pentru activităţile de investiții | Costul achiziţiei de teren cu sau fără construcţii în limita a 10%, respectiv 15% în cazul siturilor abandonate şi al siturilor utilizate anterior pentru activităţi industriale care conţin clădiri, din totalul cheltuielilor eligibile ale componentei de „investiție pentru dezvoltare” a proiectului | |
| 38-Cheltuieli pentru amenajarea terenului pentru activităţile de investiții | Se includ cheltuielile efectuate la începutul lucrărilor pentru pregătirea amplasamentului şi care constau în demolări, demontări, dezafectări, defrişări, evacuări materiale rezultate, devieri reţele de utilităţi din amplasament, sistematizări pe verticală, drenaje, echipamente (exclusiv cele aferente realizării lucrărilor componentei de „investiție pentru dezvoltare” a proiectului). | |
| 39-Cheltuieli cu amenajări pentru protecţia mediului şi aducerea la starea iniţială pentru activităţile de investitii | Se includ cheltuieli efectuate pentru lucrări şi acţiuni de protecţia mediului şi, inclusiv pentru refacerea cadrului natural după terminarea lucrărilor, precum plantare de copaci şi reamenajarea spaţiilor verzi. | |
| 13 - cheltuieli pentru asigurarea utilităţilor necesare obiectivului | 40 - cheltuieli pentru asigurarea utilităţilor necesare obiectivului | Cheltuielile eligibile pentru asigurarea utilităţilor necesare funcţionării obiectivului de investiţie includ cheltuielile precum: alimentare cu apă, canalizare, alimentare cu gaze naturale, agent termic, energie electrică, telecomunicaţii, care se execută pe amplasamentul obiectivului de investiţie delimitat din punct de vedere juridic, precum şi cheltuielile aferente racordării la reţelele de utilităţi. | |
| 15 - cheltuieli pentru investiția de bază | 53 - cheltuieli pentru construcții și instalații | 1. Construcţii şi instalaţii aferente activităților de construire/ extindere a infrastructurii de producţie/prestare de servicii, inclusiv a utilităţilor generale aferente, respectiv cheltuielile aferente execuţiei tuturor obiectelor cuprinse în obiectivul de investiţie: clădiri, construcţii speciale, instalaţii aferente construcţiilor, precum instalaţii electrice, sanitare, instalaţii interioare de alimentare cu gaze naturale, instalaţii de încălzire, ventilare, climatizare, P.S.I., telecomunicaţii şi alte tipuri de instalaţii impuse de destinaţia obiectivului; 2. Cheltuieli aferente activităților de realizarea de căilor de acces în cadrul imobilului pe care se realizeaza investiția. 3. Cheltuieli cu achiziţionarea de instalaţii/ echipamente specifice în scopul obţinerii unei economii de energie, precum şi sisteme care utilizează surse regenerabile/ alternative de energie pentru eficientizarea activităţilor pentru care a solicitat finanţare. 4. Se cuprind cheltuielile pentru achiziţionarea utilajelor şi echipamentelor tehnologice, precum şi a celor incluse în instalaţiile funcţionale, inclusiv cheltuielile aferente montajului utilajelor tehnologice şi al utilajelor incluse în instalaţiile funcţionale, inclusiv reţelele aferente necesare funcţionării acestora (cu montaj) 5. Este eligibilă inclusiv reconversia unui imobil existent neutilizat și dotarea acestuia cu active corporale, necorporale în scopul realizării unei investiții inițiale. 6. Lucrările de modernizare pot fi considerate eligibile doar în măsura în care sunt justificate ca fiind necesare şi intrinsec legate de realizarea unei investiţii iniţiale aşa cum este definită prin prezentul ghid, nereprezentând reparaţii minore ale obiectivelor de investiţie. | |
| 54 - cheltuieli cu dotările (utilaje, echipamente tehnologice şi funcţionale cu şi fără montaj, dotări) | Cheltuieli cu achiziţionarea de echipamente informatice, echipamente tehnologice, utilaje, instalații de lucru, instrumente pentru punerea în fabricaţie/ funcţiune/ operare/ aplicare (executarea şi/sau exploatarea seriei „zero” a produsului ori a instalaţiei-pilot/ testarea prototipurilor pentru produse/procese, de natura mijloacelor fixe, din Hotărârea Guvernului nr. 2139/ 2004 pentru aprobarea Catalogului privind clasificarea și duratele normale de funcţionare a mijloacelor fixe, cu modificările şi completările ulterioare și care se încadrează în limita valorică aferentă mijloacelor fixe, stabilită prin reglementările legale în vigoare la data depunerii cererii de finanţare.  Nu sunt eligibile cheltuielile pentru procurarea de bunuri care, conform legii, intră în categoria obiectelor de inventar.  În cazul în care în cadrul proiectului sunt propuse a fi achiziţionate instalaţii/ echipamente specifice în scopul obţinerii unei economii de energie, precum şi sisteme care utilizează surse regenerabile/alternative de energie pentru eficientizarea activităţilor pentru care a solicitat finanţare, acestea sunt în limita a 10% din valoarea eligibilă a Componentei B Investiţii în vederea introducerii pe piaţă a rezultatelor cercetării  Nu este eligibilă inlocuirea de echipamente. | |
| 55 - cheltuieli cu active necorporale | Cheltuieli cu investițiile în active necorporale: brevete, licențe, mărci comerciale, programe informatice, drepturi de utilizare, alte drepturi şi active similare, Know-how, cunostinte tehnice nebrevetate, etc.A se vedea condițiile cumulative pe care trebuie să le îndeplinească activele necorporale | |
| 16 - cheltuieli cu organizarea de șantier | |  | | --- | | 57 - cheltuieli pentru lucrări de construcții și instalații aferente organizării de șantier | |  | | Se cuprind cheltuielile aferente construirii provizorii,  amenajări la construcţii existente pentru vestiare/baraci/spatii de lucru pentru personalul din șantier, grupuri sanitare, rampe de spălare auto, depozite pentru materiale, fundaţii pentru macarale, platfome tehnologice, reţele electrice de iluminat şi forţă, căi de acces, branşamente/racorduri la utilităţi, împrejmuiri,  panouri de prezentare, pichete de incendiu. Se includ, de asemenea, cheltuielile de desfiinţare de şantier, inclusiv cheltuielile necesare readucerii terenurilor ocupate la starea lor initiala la terminarea executiei lucrarilor. | |
| 58 - cheltuieli conexe organizării de șantier | Se cuprind cheltuielile pentru: obţinerea autorizaţiei de construire/desfiinţare aferente lucrărilor de organizare de şantier, taxe de amplasament, închirieri semne de circulaţie, contractele de asistenţă cu poliţia rutieră, comarintract temporar cu furnizorul de energie electrică, cu unităţi de salubrizare, taxe depozit ecologic; costul energiei electrice şi al apei consumate în incinta organizării de şantier pe durata de execuţie a lucrărilor.  De asemenea, se cuprind cheltuieli legate de inchirierile de vestiare/baraci,/containere/ grupuri sanitare, paza santierului, chirii pentru ocuparea temporară a domeniului public. | |
| 18 - cheltuieli diverse și neprevăzute | 60 - cheltuieli diverse și neprevăzute | Se consideră eligibile dacă sunt detaliate corespunzător prin documente justificative şi doar în limita a 10% din valoarea eligibilă a cheltuielilor eligibile cuprinse cumulat la sub-categoriile 38, 39,40,53,54,55,57,58  Cheltuielile diverse şi neprevăzute vor fi folosite în conformitate cu legislaţia în domeniul achiziţiilor publice ce face referire la modificările contractuale apărute în timpul execuţiei. | |
| **\* Pentru proiectele care prevăd finalizarea fluxului tehnologic în cadrul proiectului şi concomitent cu acesta, la stabilirea listei finale a echipamentelor, utilajelor necesare, se recomandă includerea în buget, pe Componenta B, a unei rezerve de 10% din valoarea totală a cheltuielilor eligibile pe această componentă.**  **\* Pentru toate dotările, echipamentele IT și activele necorporale preconizate a fi achiziționate prin proiect, se va justifica necesitatea achiziționării acestora. Echipamentele si dotarile sunt strict pentru introducerea rezultatelor cercetării in produse/servicii/procese noi cu scopul comercializării acestora**   1. **Categorii pentru ajutorul de minimis**   Partea din proiect aferenta **serviciilor suport** care beneficiază de ajutor de minimis trebuie să se încadreze complet într-una sau în mai multe dintre categoriile următoare:   * Activităţi de omologare, certificare si standardizare a produselor/serviciilor/proceselor, obținerea, validarea şi protejarea proprietăţii industriale * Activităţi de introducere, pregătirea de fabricaţie, punere în funcţiune/operare/ aplicare şi pregătirea documentaţiilor tehnico-economice necesare * Activităţi de formare de personal calificat pentru activitatea de producţie, comercializare şi internaționalizare, dezvoltare de competente antreprenoriale şi tehnologice * Activităţi de comercializare, studii de piaţa, activităţi de marketing, dezvoltare instrumente de comercializare on-line, website de promovare a produselor/serviciilor proprii solicitantului si cele rezultate prin proiect, inclusiv module de co-creare produs, activităţi de stimulare a cererii, activităţi de internaţionalizare (participarea, la nivel internațional, în afara României, la târguri, misiuni comerciale, expoziţii, în calitate de expozant), dezvoltare eticheta de calitate, identitate locala, brand * Management de proiect, publicitate asupra proiectului, audit * Comunicare şi vizibilitate   Pentru toate categoriile de beneficiari şi proiecte în lim. Max. de [200.000 Euro](mailto:200.000@uro) pe proiect şi 3 ani fiscali consecutivi. | | | |
| **Categorie MySMIS** | **Subcategorie MySMIS** | **Subcategoria (descrierea cheltuielii) conține:** | |
| 7 - cheltuieli cu auditul achiziționat de beneficiar pentru proiect | 15 - cheltuieli cu auditul achiziționat de beneficiar pentru proiect | Aceste cheltuieli nu sunt eligibile în cadrul proiectului | |
| 8 - cheltuieli de informare, comunicare și publicitate | 17 - cheltuieli de informare și publicitate pentru proiect, care rezultă din obligațiile beneficiarului | Cheltuieli cu activitățile obligatorii de informare și publicitate aferente proiectului sunt eligibile în conformitate cu prevederile contractului de finanţare, în limita a maxim 10.000 lei. | |
| 9 – Cheltuieli aferente managementului de proiect | 22 - *Cheltuieli salariale cu echipa de management proiect - pentru personalul angajat al solicitantului –*  *(pentru etapa 1 si pentru etapa 2)* | Sunt eligibile cheltuielile cu salariile membrilor echipei de proiect, inclusiv contribuțiile angajatului și angajatorului, proporțional cu timpul efectiv alocat activităților din proiect de la data semnării contractului de finanțare, cu  respectarea prevederilor legale în vigoare.  **Sunt eligibile numai cheltuielile efectuate după semnarea contractului de finanţare POR.**  Pentru persoanele care fac parte din echipa de management/implementare a proiectului angajate în baza unui raport juridic de muncă/contract individual de muncă, sunt eligibile inclusiv cheltuielile cu concediul de odihnă corespunzător timpului efectiv lucrat pentru proiect, cu respectarea prevederilor Codului Muncii şi a legislaţiei naţionale aplicabile și zilele pentru care indemnizația pentru incapacitate temporară de muncă a salariaţilor este suportată de angajator.  Numărul de persoane care pot fi nominalizate în echipa de proiect, este condiționat de valoarea proiectului, astfel:  a)    4 persoane pentru un proiect in valoare de pana la 1.000.000 euro;  b)    5 persoane pentru un proiect cu o valoare intre  1.000.000 - 5.000.000 euro;  c)    7 persoane pentru un proiect cu o valoare de peste 5.000.000 euro;  Documentele justificative aferente cheltuielilor cu salariile:  •             Dispozitii/decizii/ordine de numire in echipa de management/implementare a proiectului  •             Contracte de muncă și ultimul act aditional la contractul de munca, daca este cazul si extras din REVISAL cu înregistrarea acestora  •             Actele administrative de decizie internă privind numirea în funcția publică, dacă este cazul  •             Fisele postului  •             Time-sheet-uri/pontaje pentru cei care nu au procent de 100% pe proiect  •             State de plata și centralizatoare ale acestora  •             Ordine de plata și extrase de cont  •             Registrul de casa, in cazul in care salariul se ridica de la casierie  Valorile cumulate ale subcategoriilor 22 si 87 - maxim 50% din valoarea cheltuielilor eligibile aferente ajutorului de minimis. | |
| 14 - cheltuieli pentru proiectare și asistență tehnică  Sunt eligibile cumulat, în limita maximă a 10% din valoarea cheltuielilor eligibile finantate în cadrul categoriei 15 „Cheltuieli pentru investiţia de bază” | 42 - studii de teren | Se cuprind cheltuielile pentru studii geotehnice, geologice, hidrologice, hidrogeotehnice, fotogrammetrice, topografice şi de stabilitate ale terenului pe care se amplasează obiectivul de investiţie. | |
| 43 - cheltuieli pentru obținere avize, acorduri, autorizații  *(pentru etapa 1, dacă este cazul si pentru etapa 2)* | Se includ cheltuielile pentru:   * obţinerea/prelungirea valabilităţii certificatului de urbanism; * obţinerea/prelungirea valabilităţii autorizaţiei de construire/desfiinţare; * obţinerea avizelor şi acordurilor pentru racorduri şi branşamente la reţele publice de apă, canalizare, gaze, termoficare, energie electrică, telefonie etc.; * obţinerea certificatului de nomenclatură stradală şi adresă; * întocmirea documentaţiei, obţinerea numărului cadastral provizoriu şi înregistrarea terenului în cartea funciară; * obţinerea acordului de mediu; * obţinerea avizului PSI; * comisioane, cote si taxe - se cuprind: cota aferentă Inspectoratului de Stat în Construcţii pentru controlul calităţii lucrărilor de construcţii, cota pentru controlul statului în amenajarea teritoriului, urbanism şi pentru autorizarea lucrărilor de construcţii, cota aferentă Casei Sociale a Constructorilor, taxe pentru acorduri, avize şi autorizaţia de construire/desfiinţare; * alte avize, acorduri şi autorizaţii; * achiziționarea semnăturii electronice. | |
| 44 - proiectare și inginerie | Se includ cheltuielile pentru elaborarea tuturor fazelor de proiectare (studiu de fezabilitate, proiect tehnic şi detalii de execuţie), pentru plata verificării tehnice a proiectării, precum şi pentru elaborarea documentaţiilor necesare obţinerii acordurilor, avizelor şi autorizaţiilor aferente obiectivului de investiţie (documentaţii ce stau la baza emiterii avizelor şi acordurilor impuse prin certificatul de urbanism, documentaţii urbanistice, studii de impact, studii/expertize de amplasament, certificarea performantei energetice si auditul energetic). | |
| 45 - cheltuieli pentru consultanță | Se includ cheltuielile efectuate, după caz, pentru:  a) plata serviciilor de consultanţă la elaborarea cererii de finanțare şi a tuturor studiilor necesare întocmirii acesteia (inclusiv studii in scopul sprijinirii comercializării produselor);  b) plata serviciilor de consultanţă în domeniul managementului proiectului  c) serviciile de consultanţă/asistenţă juridică în scopul elaborării documentaţiei de atribuire şi/sau aplicării procedurilor de atribuire a contractelor de achiziţie publică, dacă este cazul  d) plata serviciilor de evaluare, efectuate de un expert ANEVAR, în vederea stabilirii valorii terenurilor achiziționate.  e) plata serviciilor de elaborare a documentației pentru certificarea sistemului de management a calităţii, certificarea si/sau omologarea națională/internațională a produselor, serviciilor sau diferitelor procese specifice | |
| 46 - cheltuieli pentru asistență tehnică | Se includ cheltuielile efectuate, după caz, pentru:  a) asistenţă tehnică din partea proiectantului pe perioada de execuţie a lucrărilor (în cazul în care aceasta nu intră în tarifarea proiectului);  b) plata diriginţilor de şantier, desemnaţi de autoritatea contractantă, autorizaţi conform prevederilor legale pentru verificarea execuţiei lucrărilor de construcţii şi instalaţii. | |
| 17 - cheltuieli pentru comisioane, cote, taxehttps://aplicatii2014.smis.fonduri-ue.ro/backOffice/faces/javax.faces.resource/spacer/dot_clear.gif?ln=primefaces&v=6.0 | 59 - cheltuieli pentru comisioane, cote, taxe | Se cuprind: cota aferentă Inspectoratului de Stat în Construcţii pentru controlul calităţii lucrărilor de construcţii, cota pentru controlul statului în amenajarea teritoriului, urbanism şi pentru autorizarea lucrărilor de construcţii, cota aferentă Casei Sociale a Constructorilor, taxe pentru acorduri, avize şi autorizaţia de construire/ desfiinţare. |
| 25-Cheltuieli salariale | 87–onorarii/venituri asimilate salariilor pentru experți proprii/cooptaţi | Costurile cu personalul specializat, necesar pregătirii comercializării (de ex. specialişti pe transfer tehnologic, căutători de pieţe, comercializare, marketing, protejare drepturi de proprietate, etc.  Cheltuielile salariale pe proiect nu pot depăşi plafoanele prevăzute în Anexa 3 la Hotărârea Guvernului nr. *583/2015 pentru aprobarea Planului național de cercetare-dezvoltare și inovare pentru perioada 2015-2020 (PNCDI III)*. Cheltuielile salariale se decontează conform contractului de muncă şi/sau proporţional cu procentul din fişa postului/foaia de prezenţă aferentă atribuţiilor specifice implementării proiectului.  Valorile cumulate ale subcategoriilor 22 si 87 - maxim 50% din valoarea cheltuielilor eligibile aferente ajutorului de minimis |
| 29–Cheltuieli cu servicii din surse externe în condiții de concurență deplină | 111-Cheltuieli privind implementarea și certificarea sistemelor de management a calității | Cheltuieli privind implementarea și certificarea sistemelor de management a calității |
| 112-Cheltuieli privind certificarea națională/internațională a produselor, serviciilor sau diferitelor procese specifice | Cheltuieli privind certificarea si/sau omologarea națională/internațională a produselor, serviciilor sau diferitelor procese specifice |
| 122-Cheltuieli pentru servicii de sprijinire a comercializării[[32]](#footnote-32) | Studii de piață, studii de marketing, plan de internaționalizare |
| 108- Cheltuieli cu servicii pentru internaționalizare | Cheltuielile cu participarea, la nivel internațional, în afara României, la târguri, misiuni comerciale, expoziţii, în calitate de expozant:   * + - taxa de participare,     - închirierea stand-ului,     - transportul și cazarea pe perioada evenimentului pentru maximum 2 delegaţi, cu incadrarea în prevederile legale aplicabile instituțiilor publice     - transportul și depozitarea mostrelor şi materialelor promoţionale |
| 114-Cheltuieli cu activități de realizare a instrumentelor de comercializare on-line, website de promovare a produselor/serviciilor proprii ale solicitantului | Dezvoltarea de platforme on line, webstite de promovare pentru produsele/serviciile proprii ale solicitantului |
| 104-cheltuieli cu servicii pentru organizare de evenimente si cursuri de formare | Cheltuieli de promovare a produselor/serviciilor create/îmbunătăţile  Organizarea si participarea la evenimente  Formare profesionala/perfecționare personal ce va fi implicat in activitatea de producţie si comercializare, internaționalizare  Crearea de competente necesare |

**Limitele procentuale prevăzute pentru anumite categorii de cheltuieli se aplică la valoarea cheltuielilor incluse în bugetul proiectului la data semnării contractului de finanțare.**

**Taxa pe valoarea adăugată nerecuperabilă aferentă cheltuielilor eligibile este eligibilă.**

## 4.4.4 Categorii de cheltuieli neeligibile:

În cadrul prezentului apel nu sunt eligibile următoarele cheltuieli:

1. cheltuielile prevăzute la art. 13 din HG. Nr. 399/2015 privind regulile de eligibilitate a cheltuielilor efectuate în cadrul operațiunilor finanțate prin FEDR, FSE, FC 2014-2020
2. costurile operaționale, de funcționare și întreținere, cu excepția cheltuielilor salariale în limitele menționate în prezentul ghid
3. cheltuieli financiare, respectiv prime de asigurare, taxe, comisioane, rata și dobânzi aferente creditelor,
4. contribuția în natură
5. cheltuielile cu leasingul prevăzute la art. 9 din HG nr. 399/2015
6. cheltuielile cu achiziţionarea autovehiculelor și a mijloacelor de transport, aşa cum sunt ele clasificate în Subgrupa 2.3. „Mijloace de transport” menționată în anexa Hotărârii Guvernului nr. 2139/2004 pentru aprobarea Catalogului privind clasificarea și duratele normale de funcționare a mijloacelor fixe, cu modificările ulterioare, indiferent de domeniul de activitate al solicitantului ori de domeniul de activitate în care se doreşte realizarea investiţiei propuse prin proiect;
7. cheltuielile privind achiziţia de dotări / echipamente second-hand
8. amenzi, penalităţi, dobânzi, cheltuieli de judecată şi cheltuieli de arbitraj
9. auditul in cadrul proiectului
10. cheltuielile pentru procurarea de bunuri care, conform legii, intră în categoria obiectelor de inventar;
11. Cheltuielile efectuate înainte de data depunerii cererii de finanţare, cu excepția celor aferente categoriei 14 și subcategoriei 59, fiind cheltuieli pentru pregătirea proiectului (cheltuieli pentru proiectare și asistență tehnică şi respectiv cheltuieli pentru cheltuieli pentru comisioane, cote, taxe în vederea pregatirii documentaţiei respective)

# COMPLETAREA CERERILOR DE FINANŢARE

|  |  |
| --- | --- |
| **Regio-Compatibility-CommPrinting** | Modelul standard al cererii de finanțare este constituit în **Anexa 10.3 la prezentul ghid**. Aceasta conține inclusiv instrucțiuni de completare a cererii de finanțare in cadrul aplicației electronice MYSMIS.  Pentru a facilita identificarea documentelor ce trebuie anexate la cererea de finanţare vă rugăm să consultaţi **secțiunea 5.1.1 la prezentul ghid.** |

Cererea de finanțare este compusă din:

* Formularul cererii de finanțare, ale cărui secțiuni se completează exclusiv în aplicația electronică MySMIS. **Anexa 10.3 la acest ghid** prezintă aceste secțiuni și include instrucțiuni, recomandări și clarificări privind modul de completare. Aceste detalii sunt disponibile inclusiv în cadrul aplicației MySMIS, la completarea fiecărei secțiuni în parte.
* **Anexele la formularul cererii de finanțare.** Toate aceste documente vor fi încărcate în MySMIS, în format PDF, prin semnarea digitală, cu semnatură certificată electronică extinsă de către reprezentantul legal al solicitantului/al liderului de parteneriat.

Pentru unele din anexele enumerate mai jos, acest ghid conține modele standard (e.g. declarația de eligibilitate, declarația de angajament, macheta ce conține analiza și previziunea financiară din planul de afaceri) sau recomandate (planul de afaceri).

|  |  |
| --- | --- |
| Regio-Compatibility-CommPrinting | Certificarea aplicaţiei, precum şi declaraţiile în nume propriu solicitate a fi anexate la cererea de finanţare vor fi semnate olograf/cu semnătură electronică extinsă, vizibilă, certificată în conformitate cu prevederile legale în vigoare, numai de către reprezentantul legal al solicitantului/membrilor parteneriatului. Documentele astfel semnate vor fi încarcate în MYSMIS sub semnătura electronică extinsă, certificată în conformitate cu prevederile legale în vigoare, a reprezentantului legal al solicitantului/liderului de parteneriat pentru conformitate.  Declarațiile membrilor parteneriatului pot fi semnate olograf/ cu semnătură electronică extinsă, vizibilă, certificată în conformitate cu prevederile legale în vigoare de către reprezentanții lor legali. Documentele astfel semnate pot fi încărcate în MYSMIS de către reprezentantul legal al liderului de parteneriat prin aplicarea semnăturii electronice extinse a acestuia din urmă pentru conformitatea cu originalul a documentelor.  Declarațiile în nume propriu nu pot fi semnate cu dată mai veche de 3 zile față de data transmiterii cererii de finanțare. În cazul în care se solicită clarificări cu privire la declarațiile în nume propriu, în cazul retransmiterii acestora, data pe documentul retransmis nu poate fi ulterioară depunerii cererii de finanțare sau o dată anterioară termenului de 3 zile calendaristice anterior menționat. |

În cazul în care solicitantul consideră că poate explica o anumită situație și prin alte documente, acesta le poate anexa la cererea de finanțare ca documente facultative/opționale, însă acest aspect nu presupune lipsa documentelor obligatorii solicitate.

Celelalte documente (e.g. documente statutare, documente cadastrale) vor fi scanate, salvate în format PDF, semnate digital similar și încărcate în MySMIS, la completarea cererii de finanțare.

|  |  |
| --- | --- |
| Regio-Compatibility-CommPrinting | Prin excepție, în cazul în care reprezentantul legal al solicitantului este un cetăţean străin nerezident, acesta va împuternici expres o persoană pentru transmiterea cererii de finanţare prin MYSMIS. Cu toate acestea, reprezentantul legal va completa și semna olograf/electronic extins modelul de certificare de aplicație –Modelul A la cererea de finanțare care va fi anexată la cererea de finanțare**. Completarea Modelului A - Certificarea aplicaţiei este obligatorie pentru toţi membrii parteneriatului şi încărcată pdf în MYSMIS ca anexe la cererea de finanţare.**  Persoana împuternicită va semna certificarea aplicaţiei şi va transmite cererea de finanţare prin sistem. Cu toate acestea, la cererea de finanţare se va anexa şi certificarea aplicaţiei completată şi semnată olograf de către reprezentantul legal străin nerezident, precum şi declaraţiile în nume propriu ale acestuia solicitate prin prezentul ghid.  Toate declarațiile date în nume propriu, aferente cererii de finanțare trebuie să fie întocmite și semnate olograf/ electronic (prin aplicarea unei semnături electronice extinse, validă, vizibilă, certificată în conformitate cu prevederile legale în vigoare) de către reprezentantul legal (cetățean străin nerezident) și apoi, în vederea încărcării în MySMIS, să fie semnate inclusiv de persoana împuternicită (doar aceasta putându-se identifica electronic în aplicație). |

Cererea de finanțare (formularul cererii de finanțare și anexele acesteia) trebuie să fie în limba română. Documentele redactate în altă limbă vor fi însoțite, în mod obligatoriu de traducere legalizată sau autorizată.

Documentele încărcate în aplicația MySMIS, ca parte din cererea de finanțare, trebuie să fie lizibile și complete. Se recomandă așadar, o atenție sporită la scanarea anumitor documente (e.g. planșe, schițe, tabele) de dimensiuni mari, ori care necesită o rezoluție adecvată pentru a asigura lizibilitatea.

## Anexele la cererea de finanțare

Formatul cererii de finanțare cuprinde informațiile necesare pentru completarea corectă și completă a aplicației.

Pentru toate proiectele depuse în cadrul acestui apel de proiecte sunt solicitate documente obligatorii privind solicitantul. Momentele solicitării acestora sunt:

* depunerea cererii de finanțare
* etapa de contractare

## Anexele obligatorii la depunerea cererii de finanţare

1. Documente privind identificarea reprezentantului legal[[33]](#footnote-33) al solicitantului și partenerilor

Pentru reprezentantul legal al solicitantului se va anexa, în mod obligatoriu, la cererea de finanțare, o copie a documentului de identificare. Aceeași observație se aplică și partenerilor în cazul în care proiectul este implementat în parteneriat.

1. Mandatul special/ împuternicirea specială pentru semnarea (digitală) a certificării aplicației și transmiterea cererii de finanțare prin MYSMIS (exclusiv pentru situația în care reprezentantul legal al aplicantului este un cetățean străin nerezident)

Mandatul special/ împuternicire specială pentru semnarea (digitală) a anumitor documente din cererea de finanțare (dacă este cazul). Persoana împuternicită nu poate semna cererea de finanțare la depunerea în MySMIS, după cum nici declarațiile date în nume propriu de către reprezentantul legal al solicitantului/partenerului.

Pentru situațiile în care reprezentantul legal al solicitantului este un cetăţean străin nerezident, a se vedea excepţia de mai sus cu privire la împuternicirea specială pentru semnarea certificării aplicaţiei şi transmiterea cererii de finanţare prin MySMIS. Imputernicirea respectivă va fi semnată de către reprezentatul legal al solicitantului fie olograf, fie cu semnătură electronică extinsă validă.

1. Documentele statutare ale solicitantului și partenerilor (dacă este cazul) și Certificatul de înregistrare (dacă este cazul)[[34]](#footnote-34)

În funcție de entitatea juridică aplicantă, se vor anexa documentele statutare. De exemplu:

* În cazul persoanelor juridice de drept privat se vor anexa documentele statutare ale solicitantului, după caz: act constitutiv, contract de societate, statut, actualizate în formă consolidată, (Forma consolidată a documentelor statutare se referă la forma actualizată a acestor documente, care corespunde cu informațiile din certificatul constatator ORC, nu la o formă care să conțină mențiuni cu privire la toate modificările efectuate până la momentul consolidării). Informațiile din documentele statutare trebuie să corespundă cu informațiile ce reies din Certificatul constatator ORC.
* Certificatul constatator și Furnizare informații extinse, emise de Oficiul Registrului Comerţului de pe lângă tribunalul unde îşi are sediul solicitantul, cu cel mult 30 de zile calendaristice înainte de data depunerii cererii de finanțare. Este acceptată inclusiv anexarea documentelor ”Certificat constatator fonduri IMM” sau ”Certificat constatator de bază”, împreună cu ”Furnizare informații extinse”, furnizate online de către ONRC, prin serviciul InfoCert.
* Certificatul de înregistrare a solicitantului/partenerilor(dacă este cazul).
* Alte documente statutare în funcție de specificul entității juridice aplicante și/sau a partenerilor acesteia (hotărâri de guvern, legi, etc).

Documentele statutare doveditoare trebuie să fie în conformitate cu legislația în vigoare la data depunerii cererii de finanțare.

Pentru aplicant de tipul ONG se va anexa un extras din Registrul Asociaţiilor şi Fundaţiilor.

1. Autorizarea provizorie/Acreditarea în conformitate cu Hotărârea Guvernului nr. [406/2003](file://C:\..\..\AppData\Local\Microsoft\Windows\Temporary%20Internet%20Files\AppData\Local\Microsoft\Windows\Temporary%20Internet%20Files\AppData\Local\Microsoft\Windows\Temporary%20Internet%20Files\Content.Outlook\AppData\Local\Microsoft\Windows\AppData\Local\Microsoft\Windows\Temporary%20Internet%20Files\AppData\Local\Microsoft\Windows\Temporary%20Internet%20Files\Content.Outlook\AppData\AppData\Local\Microsoft\Windows\AppData\Local\Microsoft\Windows\Temporary%20Internet%20Files\Content.Outlook\AppData\Local\AppData\Local\Microsoft\Windows\AppData\Local\Microsoft\AppData\Local\Microsoft\Windows\Temporary%20Internet%20Files\Content.Outlook\3QAT8SJ9\00063289.htm) a entității de inovare și transfer tehnologic (dacă este cazul) –pentru aplicant ITT
2. Autorizația de funcționare a PST sau autorizarea provizorie de funcționare a parcului tehnologic și științific emisă în conformitate cu Ordonanţa 14/2002 - pentru PST
3. Acreditarea instituție invătământ superior sau structuri ale acestora acreditate, acolo unde este cazul
4. Ultimele situaţii financiare ale solicitantului (tuturor membrilor parteneriatului)
   1. Bilanţul;
   2. Contul de profit şi pierdere/Contul rezultatului exercitiului/ Contul de rezultate patrimonial;
   3. Contul de executie bugetara (Anexa Contul de execuţie a bugetului: venituri şi cheltuieli);
   4. Indicatori Execuție bugetara anuali (conform Anexa nr. 2 la O.M.A.I-O.M.F.P nr. 244/2651/2010 “pentru aprobarea metodologiilor de aplicare a prevederilor art. 14 alin. (7, ale art. 57 alin. (2^1) si ale art. 76^1 alin. (1 lit. e) din Legea nr. 273/2006 privind finantele publice locale”);
   5. Anexa nr. 1.3 la norme şi proceduri, Calculul gradului de îndatorare-  ultimul exercițiu financiar încheiat;

Situațiile financiare anuale depuse vor fi aprobate de organele statutare ale solicitantului/fiecărui membru al parteneriatului, în conformitate cu prevederile legale în vigoare.

Dacă situațiile financiare au fost depuse la unitățile teritoriale ale Ministerului Finanțelor Publice, se va atașa inclusiv dovada depunerii.

1. Acolo unde este cazul, situaţiile financiare anuale ale entităților identificate ca întreprinderi partenere și/sau legate cu solicitantul/membrii parteneriatului (aprobate de adunarea generală a acționarilor sau asociaților respectivelor entități), conform Declarației privind încadrarea întreprinderii în categoria IMM , aferente exercițiului fiscal anterior depunerii cererii de finanțare
2. Declarația de eligibilitate (conform modelului la prezentul ghid) pentru solicitanți și parteneri, unde este cazul. Se vor anexa și decizii privind recuperarea ajutoarelor de stat şi dovezi ale efectuării plăţii, dacă este cazul.
3. Declarația privind încadrarea în categoria de întreprinderi și, dacă este cazul, Calculul pentru întreprinderi partenere sau legate (conform modelului la prezentul ghid) pentru solicitant și parteneri.
4. Declarație privind eligibilitatea TVA aferente cheltuielilor ce vor fi efectuate în cadrul proiectului propus spre finanțare din instrumente structurale (conform modelului la prezentul ghid).
5. Certificatul de înregistrare în scopuri de TVA (dacă este cazul) pentru solicitant și parteneri.
6. Declarația de angajament pentru sumele ce implică contribuția solicitantului, precum și a partenerilor în proiect, dacă este cazul (conform modelului la prezentul ghid).

De asemenea, acolo unde este cazul, se va anexa și hotărârea organului statutar privind angajarea fondurilor în cadrul entității juridice. De exemplu hotărârea asociațiilor în cazul societăților.

1. Acordul de parteneriat a proiectului (conform modelului la prezentul ghid), dacă este cazul
2. Documente privind proprietatea/concesiunea/administrare/superficie (pentru proiectele ce implică realizarea de lucrări de construcţie ce se supun autorizării)

Pentru proiectele ce presupun lucrări de construcţie (cu autorizație de construire), solicitantul trebuie să anexeze documentele mai jos enumerate, dupa caz.

Respectivele documente trebuie să fie atotcuprinzătoare pentru datele menționate în cadrul documentației tehnico-economice cu privire la localizarea/poziționarea investiției.

|  |  |
| --- | --- |
| **Beneficiari publici/de drept public** | **Beneficiari privați/de drept privat** |
| **Beneficiarii publici vor anexa unul din următoarele documente:** | **Beneficiarii privați vor anexa unul din următoarele documente:** |
| * + - **Documentele cadastrale şi dovada înregistrării imobilelor în registre (extras de carte funciară din care să rezulte intabularea drepturilor mai sus menţionate, precum și încheierea),** în copie și în termen de valabilitate la data depunerii (emis cu maxim 30 de zile calendaristice înaintea depunerii proiectului)   Aceste documente vor fi însoțite de un tabel centralizator asupra nr. cadastrale, obiectivele de investiție asupra cărora se realizează în cadrul acestora, precum și suprafețele aferente – a se vedea modelul I din cadrul **Anexei 10.3 la prezentul ghid.**  **și, acolo unde este cazul,**   * + - Contract de concesiune (conform OUG 54/2006 privind regimul contractelor de concesiune de bunuri proprietate publică sau actelor normative în vigoare)/contract de superficie care acoperă o perioadă corespunzătoare asigurării sustenabilității investiției menţionate în cadrul ghidului general şi care oferă dreptul titularului de a executa lucrările de construcție prevăzute prin proiect, în copie.   **şi/sau, acolo unde este cazul,**   * + - **Actul de dare în administrare**   **și**   * + - **Plan de amplasament vizat de OCPI pentru imobilele pe care se propune a se realiza investiţia în cadrul proiectului, plan în care să fie evidențiate inclusiv numerele cadastrale.** | * + - **Documentele cadastrale şi dovada înregistrării imobilelor în registre (extras de carte funciară din care să rezulte intabularea drepturilor mai sus menţionate, precum și încheierea),** în copie și în termen de valabilitate la data depunerii (emis cu maxim 30 de zile calendaristice înaintea depunerii proiectului)   Aceste documente vor fi însoțite de un tabel centralizator asupra nr. cadastrale, obiectivele de investiție asupra cărora se realizează în cadrul acestora, precum și suprafețele aferente – a se vedea modelul I orientativ din cadrul **Anexei 10.3 la prezentul ghid.**  **și, acolo unde este cazul,**   * + - Contract de concesiune (conform OUG 54/2006 privind regimul contractelor de concesiune de bunuri proprietate publică sau actelor normative în vigoare)/contract de superficie care acoperă o perioadă corespunzătoare asigurării sustenabilității investiției menţionate în cadrul ghidului general şi care oferă dreptul titularului de a executa lucrările de construcție prevăzute prin proiect, în copie.     - **Plan de amplasament vizat de OCPI pentru imobilele pe care se propune a se realiza investiţia în cadrul proiectului, plan în care să fie evidențiate inclusiv numerele cadastrale.** |

În cazul în care consideră necesar OI/AM poate solicita și alte documentele care să demonstreze drepturile reale mai sus menţionate.

|  |  |
| --- | --- |
| Regio-Compatibility-CommPrinting | Se acceptă înscrierea provizorie în cartea funciară doar a dreptului de proprietate cu condiția depunerii unui extras de carte funciară cu înscrierea definitivă a dreptului respectiv cel mai târziu în termenul maxim prevăzut pentru transmiterea documentelor din etapa precontractuală în conformitate prevederile prezentului ghid, în caz contrar proiectul fiind respins. A se vedea **secțiunea 6.1.2 la prezentul ghid** cu privire la aceste aspecte.  În etapa de contractare AM/OI poate solicita un extras de carte funciară actualizat. |

1. Documente care atestă dreptul de proprietate/concesiune/administrare/superficie/uzufruct/ folosință cu titlu gratuit/dreptul ce rezultă dintr-un contract de comodat/închiriere (pentru proiectele exclusiv de servicii și/sau dotări).

Se vor anexa următoarele documente:

* + - **Documentele cadastrale şi dovada înregistrării imobilelor în registre (extras de carte funciară din care să rezulte intabularea drepturilor mai sus menţionate, precum și încheierea),** în copie și în termen de valabilitate la data depunerii (emis cu maxim 30 de zile calendaristice înaintea depunerii proiectului) Prin excepţie, pentru demonstrarea drepturilor rezultate din contractele de comodat şi inchiriere nu este necesară anexarea de extrase de carte funciară.
    - **Contractul de concesiune/administrare/superficie/ uzufruct/ folosință cu titlu gratuit/de comodat/închiriere**

În cazul în care consideră necesar OI/AM poate solicita și alte documentele care să demonstreze drepturile reale/de creanță mai sus menţionate.

Nu este necesară anexarea planurilor de amplasament vizate de OCPI. Dacă se consideră necesar, pentru proiectele exclusiv de servicii și/sau dotări se poate solicita de către OI/AM si tabelul centralizator asupra nr. cadastrale, obiectivele de investiție asupra cărora se realizează în cadrul acestora, precum și suprafețele aferente.

1. Plan de amplasare a echipamentelor/ utilajelor achiziționate prin proiect pentru echipamentele, utilajele prevăzute implementării activităţilor de cercetare-dezvoltare, şi în cazul în care fluxul tehnologic este cunoscut pentru activităţile de investiţii în producţie/furnizare servicii. Acest/e document/e po(a)t(e) fi elaborat/e de solicitanţi.
2. Extras din documentația tehnico - economică (pentru proiectele ce presupun realizărea de lucrări de constucţie cu autorizaţie de construire)

Se aplică prevederile pentru proiectele de investiţii pentru care execuţia fizică de lucrări nu a fost demarată la data depunerii cererii de finanţare din cadrul **Ghidului general, sectiunea 7.4.1, punctul 14 cu excepțiile prevazute mai jos:**

Nu se anexează documentația tehnico-economică la cererea de finanțare, ci doar un extras din aceasta, care să cuprindă informații legate de localizarea proiectului și o scurtă descriere a investiției din care să rezulte tipul investiției, necesitatea si oportunitatea investitiei, obiectivele de investiţie necesare pentru realizarea construcţiei, racordurile la utilități, tipurile de utilități prevăzute a fi realizate, o descriere succintă a lucrărilor ce urmează a fi realizate (lucrări de baza, a lucrărilor de extindere, etc), scenariul recomandat de proiectant, cu precizarea avantajele şi dezavantajele respectivei opţiuni, soluția tehnică propusa si demonstrarea faptului ca aceasta este inovativă şi/sau promoveaza un mediu înconjurator verde, copii de pe planurile de incadrare in zonă.

Documentele de mai sus trebuie insotite de o declaratie a reprezentantului legal, asumată inclusiv de proiectant ca fiind conforme cu documentatia tehnico-economică cea mai recentă elaborata pentru proiectul respectiv (SF/DALI/PT, după caz). Din declaratia respectivă trebuie sa rezultesi faptul cădocumentaţia tehnico-economică a obiectivului de investiție nu a fost elaborată/ revizuită/ reactualizată cu mai mult de 2 ani înainte de data depunerii cererii de finanţare, iar devizul general nu a fost actualizat cu mai mult de 12 luni înainte de data depunerii cererii de finanţare.

In cazul in care solicitantul a achiziționat serviciul de proiectare în vederea elaborării proiectului tehnic sau chiar a recepționat Proiectul tehnic, declaratia de mai sus trebuie sa mentioneze faptul ca aceste documente nu sunt mai vechi de 2 ani, fiind actualizat numai devizul general in conformitate cu ultima documentatie tehnico-economică.

|  |  |
| --- | --- |
| Regio-Compatibility-CommPrinting | Pentru finanțarea proiectelor de investiții în infrastructură în cadrul POR 2014-2020 este suficientă depunerea unui extras din studiului de fezabilitate/documentației de avizare a lucrărilor de intervenție, conform celor anterior menționate.  Cu toate acestea, pentru dovedirea maturității pregătirii proiectului se pot anexa inclusiv documente care să ateste un grad înaintat de pregătire a proiectului. Aceste documente pot fi legate de procesul verbal de recepție al proiectului tehnic și autorizația de construire. In situația în care proiectul tehnic a fost finalizat și recepționat se va anexa la cererea de finanțare un extras din proiectul tehnic documentele menționate la punctele 1-3 de mai sus. |

1. Certificatul de urbanism/Autorizația de construire (acolo unde este cazul)

Este obligatorie anexarea la cererea de finanțare a certificatului de urbanism. Cu toate acestea, pentru a demonstra un grad mai avansat de maturitate a proiectului se poate anexa inclusiv autorizația de construire.

Certificatul de urbanism anexat la dosarul cererii de finanţare trebuie să fie cel eliberat în vederea obţinerii autorizaţiei de construire (acesta fiind scopul specificat în certificatul de urbanism).

Certificatul de urbanism trebuie să fie valabil la data depunerii cererii de finanţare, în caz contrar cererea de finanţare fiind respinsă ca neconformă administrativ. Singura excepţie acceptată de la această regulă este reprezentată de anexarea, la dosarul cererii de finanţare a autorizaţiei de construire, valabilă la data depunerii cererii de finanțare. În acest ultim caz, autorizația de construire este obligatorie de la depunerea cererii de finanțare. Cu toate acestea proiectul trebuie să îndeplinească criteriul privind nedemararea investiției demarate înainte de transmiterea cererii de finanțare.

1. Adresa Primăriei care atestă că lucrările de intervenție prevăzute prin proiect nu se supun procedurii de autorizare a executarii lucrarilor (pentru proiecte care includ execuția de lucrări de construcții care nu se supun autorizării)
2. Hotărârea de aprobare a indicatorilor tehnico-economici (dacă este cazul)

Va atragem atenţia că la această hotărâre se va anexa descrierea investiției din Studiul de fezabilitate / DALI, întocmită conform legislației în vigoare. În cazul în care se depune inclusiv proiectul tehnic, hotărârea anterior menționată va fi actualizată cu modificările și completările intervenite la faza PT.

În cazul proiectelor depuse în parteneriat, hotărârea de aprobare a indicatorilor tehnico-economici va fi depusă de către toţi partenerii.

În cazul în care proiectul de investiţii publice se încadrează în limitele valorice prevăzute de Legea nr. 500/2002 privind finanţele publice, la art. 42, cu modificările şi completările ulterioare, pentru care este necesară aprobarea acestora prin Hotărâre de Guvern, se va anexa acest document actualizat, dacă este cazul.

1. (Pentru proiecte care includ execuția de lucrări de construcții) Devizul general pentru proiectele de lucrări în conformitate cu legislația în vigoare (dacă este cazul) – a se vedea structura devizului general conform legislației în vigoare

Devizul general trebuie să prezinte data elaborării/actualizării, să fie semnat de către elaboratorul documentaţiei tehnico-economice. Devizul general trebuie sa fie semnat și de reprezentantul legal sau de o persoană împuternicită special în acest sens.

În cazul în care proiectul se depune împreună cu un extras din proiectul tehnic, devizul va fi actualizat cu acesta din urmă, iar bugetul cererii de finanțare va fi corelat în acest sens.

1. Planul de afaceri, inclusiv Macheta – Proiecții financiare (conform modelului anexat la prezentul ghid)
2. Lista de echipamente și/sau lucrări/ și/sau servicii cu încadrarea acestora pe secțiunea de cheltuieli eligibile /ne-eligibile (dacă este cazul)

Acest document este obligatoriu pentru toate proiectele depuse.

1. Fundamentarea rezonabilității costurilor

Pentru echipamentele și/sau lucrările din cadrul proiectului se vor prezenta documente justificative care au stat la baza stabilirii costului aferent (minim trei oferte de preț echipamente, liste de cantități și prețuri unitare provenite din surse verificabile și obiective etc).

De asemenea, a se vedea aplicarea prevederilor ordinului MDRAP nr. 6008/24.10.2018 privind detalierea a impactului aplicării prevederilor Ordonanței de urgență a Guvernului nr. 85/2018 pentru abrogarea unor dispoziţii legale în domeniul investiţiilor finanţate din fonduri publice, asupra beneficiarilor proiectelor depuse în cadrul apelurilor lansate prin POR 2014-2020, publicat pe site-ul [www.inforegio.ro](http://www.inforegio.ro), respectiv la adresa <http://www.inforegio.ro/images/documente/ghiduri/general/apeluri/image2018-10-26-095407.pdf>. Astfel şi pentru proiectele depuse în cadrul prezentului apel, se va avea în vedere analiza documentațiilor tehnico-economice aferente obiectivelor/ proiectelor de investiții publice anexate la cererea de finanțare din perspectiva aplicării legislației în vigoare la momentul recepției documentației respective de către investitori. In acest sens, se va anexa documentele din care rezultă momentul recepției documentațiilor tehnico-economice aferente obiectivelor/ proiectelor de investiții publice, precum şi o notă privind încadrarea înstandardele respective asumată de proiectant.

1. Fișele de post pentru justificarea componentei salariale

Se vor anexa fișele de post pentru care se solicită rambursarea cheltuielilor salariale. În cadrul cererii de finanțare se va justifica modalitatea de calcul a sumelor bugetate cu privire la costurile salariale.

1. Consimțământ privind prelucrarea datelor cu caracter personal (Model M) (pentru aplicant si parteneri, dacă este cazul)

Lipsa oricărui document din lista celor de mai sus, din cererea de finanțare depusă în cadrul MySMIS, conduce la respingerea cererii de finanțare pe motiv de neconformitate în conformitate cu **prevederile Secțiunii 6.1.1 la prezentul ghid. Se pot solicita completări şi/sau chiar documentele obligatorii de la depunerea cererii de finanţare cu condiţia ca acestea să fi existat la momentul respectiv, chiar dacă acestea nu au fost transmise în MYSMIS.** Completările la cererea de finanţare se pot reliza doar în etapa de verificare şi evaluare a cererii de finanţare. Criteriile de eligibilitate se verifică începând cu data depunerii cererii de finanțare.

Existența și conformitatea cererii de finanțare, inclusiv a anexelor solicitate, fac obiectul verificării cererii de finanțare, efectuate de Organismul intermediar POR din cadrul agenției pentru dezvoltare regională din regiunea în care proiectul urmează a fi implementat.

Grila de verificare a conformității administrative și eligibilității este prezentată ***în Anexa 10.1 la prezentul ghid***.

Dacă proiectul a parcurs etapele de verificare a conformității administrative și eligibilității, solicitantul/partenerii va/vor prezenta **în etapa precontractuală,** in termenul maxim, prevăzut în **cadrul Secțiunii 6.1.2 la prezentul ghid**, anexele de mai jos.

## Anexele obligatorii la momentul contractării cererii de finanțare

La momentul demarării etapei precontractuale se vor solicita documentele de mai jos, cu mențiunea că netransmiterea acestora în termenul prevăzut atrage respingerea cererii de finanțare din procesul competițional.

1. Modificări ale documentelor statutare ale solicitantului și/sau partenerilor (dacă este cazul)
2. Prelungiri/reînoiri autorizații provizorii/acreditări în conformitate cu Hotărârea Guvernului nr. [406/2003](file://C:\..\..\AppData\Local\Microsoft\Windows\Temporary%20Internet%20Files\AppData\Local\Microsoft\Windows\Temporary%20Internet%20Files\AppData\Local\Microsoft\Windows\Temporary%20Internet%20Files\Content.Outlook\AppData\Local\Microsoft\Windows\AppData\Local\Microsoft\Windows\Temporary%20Internet%20Files\AppData\Local\Microsoft\Windows\Temporary%20Internet%20Files\Content.Outlook\AppData\AppData\Local\Microsoft\Windows\AppData\Local\Microsoft\Windows\Temporary%20Internet%20Files\Content.Outlook\AppData\Local\AppData\Local\Microsoft\Windows\AppData\Local\Microsoft\AppData\Local\Microsoft\Windows\Temporary%20Internet%20Files\Content.Outlook\3QAT8SJ9\00063289.htm) a entității de inovare și transfer tehnologic (dacă este cazul) –pentru aplicant ITT
3. Prelungiri/reînoiri autorizație de funcționare a PST sau autorizarea provizorie de funcționare a parcului tehnologic și științific emisă în conformitate cu Ordonanţa 14/2002 - pentru PST
4. Prelungiri/reînoiri acreditare instituție invătământ superior sau structuri ale acestora acreditate, acolo unde este cazul
5. Cele mai recente situații financiare ale solicitantului/partenerilor (dacă este cazul), dacă sunt diferite de cele depuse deja la cererea de finanțare

Se vor anexa documentele solicitate la depunerea cererii de finanţare din ultimul an fiscal. La momentul contractării se va verifica încadrarea în categoria de întreprinderi, regulile de cumul al ajutoarelor de stat/minimis, precum și respectarea cuantumurilor maxime ce pot fi acordate. Aceste elemente reprezintă criterii de eligibilitate la momentul contractării.

1. Cele mai recente situații financiare anuale ale entităților identificate ca întreprinderi partenere și/sau legate cu solicitantul/partenerii, conform Declarației privind încadrarea în categoria de întreprinderi.
2. Dacă este cazul, certificatul constatator în forma extinsă – informații extinse, actualizat, emis de Oficiul Registrului Comerţului de pe lângă tribunalul unde îşi are sediul solicitantul, cu cel mult 30 de zile calendaristice înainte de data depunerii la OI

A se vedea observațiile cu privire la acest document menționate **la punctul 3**, S**ecțiunea 5.1.1 la prezentul ghid.**

1. Modificări asupra acordului de parteneriat, precum și asupra mandatului special (dacă este cazul)

Acordul de parteneriat va cuprinde ultima formă a bugetului proiectului.

1. Declarația de eligibilitate (modelul aplicabil în etapa de contractare), pentru solicitant si parteneri, dacă este cazul în care se vor evidenția, printre altele, ajutoarele de minimis și de stat primite/ solicitate în perioada scursă de la depunerea cererii de finanțare.
2. Declarația de angajament actualizată pentru solicitant si parteneri, dacă este cazul
3. Declarația privind încadrarea în categoria de întreprindere și, dacă este cazul, Calculul pentru întreprinderi partenere sau legate, actualizată pentru solicitant și parteneri
4. Certificat de atestare fiscală, referitor la obligațiile de plată la bugetul local și bugetul de stat ale solicitantului/partenerilor, dacă este cazul

Extrasul de atestare fiscală trebuie să fie în termen de valabilitate. În cazul parteneriatelor toţi membrii parteneriatului vor prezenta acest document.

Solicitantul/liderul de parteneriat/membrii parteneriatului prin documentele anterior menționate trebuie să demonstreze că a achitat obligaţiile de plată nete către bugetul de stat și respectiv bugetul local în ultimul an calendaristic /în ultimile 6 luni, în cuantumul stabilit de legislaţia în vigoare. Acest aspect constituie criteriu de eligibilitate la momentul contractării.

Certificatul privind obligațiile de plată de la bugetul local se depune pentru fiecare punct de lucru situat în cadrul unei unități administrativ teritoriale distincte.

1. Certificatul de cazier fiscal al solicitantului/partenerilor

Certificatul de cazier fiscal trebuie să fie în termen de valabilitate, conform prevederilor OG nr. 39/2015 privind cazierul fiscal.

1. Actualizări asupra ce dovesc drepturile reale/de creanță prevăyute în cadrul prezentului ghid specific, inclusiv actualizarea extraselor de carte funciară anexate la cererea de finanţare.

În cazul în care sunt modificări asupra documentelor privind drepturile reale/de creanță menționate în cadrul prezentului ghid ce pot afecta eligibilitatea și implementarea proiectului, acestea se vor anexa la documentația de contractare. De asemenea, se vor solicita **extrase de carte funciară** actualizate (de dată recentă, emise cu maxim 30 de zile înaintea încărcării în MYSMIS) pentru dovedirea îndeplinirii criteriilor de eligibilitate, cu excepțiile prevăzute la **Subsecțiunea 5.1.1, punctul 16** referitoare la comodat și închiriere.

În cazul în care, la depunerea cererii de finanțare, s-a prezentat extras de carte funciară cu înscriere provizorie a dreptului de proprietate, se va prezenta extrasul din care să rezulte înscrierea definitivă a dreptului respectiv. Este obligatorie îndeplinirea condiției privind înscrierea definitivă a dreptului de proprietate și depunerea extraselor de carte funciară aferente, cel mai târziu în termenul maxim de transmitere a documentelor din etapa precontractuale/contractuală în conformitate cu **Secțiunea 6.1.2 la prezentul ghid.**

Acolo unde este cazul, se va transmite dovada faptului că au fost realizate demersurile necesare pentru emiterea/actualizarea Hotărârilor de Guvern (HG) pentru atestarea drepturilor reale aferente proprietății publice, cel târziu in termenul de 30 de zile calendaristice prevăzut în cadrul etapei precontractuale în conformitate cu **Secțiunea 6.1.2 la prezentul ghid.** Documentele respective se referă la:

1. HCL de aprobare/completare/modificare a inventarului domeniului public, precum și un extras din inventarul bunurilor care alcătuiesc domeniul public  local, aprobat prin respectiva HCL;
2. Dovada transmiterii către Consiliul judeţean a HCL de aprobare/modificare/completare a inventarului domeniului public în vederea centralizării;
3. Dovada transmiterii de către Consiliul Judeţean/Instituţia Prefectului, către Guvern, a proiectului Hotărârii de Guvern privind aprobarea/modificarea/completarea inventarului domeniului public  (în conformitate cu art. 21 din Legea  nr. 213 din 17 noiembrie 1998 privind bunurile proprietate publică, cu modificările și completările ulterioare).
4. Hotărârea de aprobare a proiectului în conformitate cu ultima forma a bugetului rezultat în urma etapei de evaluare și selecție

Hotărârea de aprobare a bugetului proiectului, cu menționarea contribuției la cheltuielile eligible și neeligibile ale proiectului, emisă de organele statutare ale solicitantului/membrilor parteneriatului, în conformitate cu prevederile acordului de parteneriat.

Contribuția financiară proprie a solicitantului și/sau liderului de parteneriat și/sau partenerilor pentru implementarea proiectului, este constituită fie din resurse proprii, fie din resurse atrase, sub o formă care să nu facă obiectul nici unui alt ajutor public.

1. Decizia etapei de încadrare a proiectului în procedura de evaluare a impactului asupra mediului, sau Clasarea notificarii emisă de la autoritatea pentru protecția mediului în conformitate cu Legea nr. 292/2018 privind evaluarea impactului anumitor proiecte publice şi private asupra mediului, după caz (se depune unul din cele doua documente)

În conformitate cu Legea nr. 292/2018 privind evaluarea impactului anumitor proiecte publice şi private asupra mediului (dupa caz), procedura de evaluare a impactului asupra mediului se realizează în etape, după cum urmează:

    a) etapa de încadrare a proiectului în procedura de evaluare a impactului asupra mediului;

    b) etapa de definire a domeniului evaluării şi de realizare a raportului privind impactul asupra mediului;

    c) etapa de analiză a calităţii raportului privind impactul asupra mediului.

La cererea de finanțare se anexează documentul emis în urma parcurgerii etapei de la litera a) mai sus menționată sau clasarea notificării.

**Decizia etapei de încadrare a proiectului în procedura de evaluare a impactului asupra mediului sau clasarea notificării se va depune, obligatoriu, doar pentru proiectele care implică lucrări de construire şi/sau dotări pentru care este necesară emiterea certificatului de urbanism şi a autorizaţiei de construire.**

1. Orice alt document din lista celor anexate la formularul cererii de finanțare, actualizat, dacă au intervenit modificări
2. Declaraţia reprezentantului legal al solicitantului și partenerilor prin care se certifică faptul că pe parcursul procesului de evaluare şi selecţie au fost/nu au fost înregistrate modificări asupra unora sau a tuturor documentelor depuse la cererea de finanţare

Netransmiterea, în etapa precontractuală, a oricărui document obligatoriu mai sus menționat, în termenul solicitat, conduce la respingerea cererii de finanțare.

1. Formularul bugetar "Fişa proiectului finanţat/propus la finanţare în cadrul programelor aferente Politicii de coeziune a Uniunii Europene" (cod 23), prevăzut de Scrisoarea-cadru privind contextul macroeconomic, în conformitate cu prevederile art. 2 din H.G.93/2016 (pentru entitățile de drept public)
2. Formularul nr. 1 - Fişă de fundamentare. Proiect propus la finanţare/finanţat din fonduri europene în conformitate cu HG.93/2016 (pentru entitățile de drept public)

Netransmiterea, în etapa precontractuală, a oricărui document obligatoriu mai sus menționat, în termenul solicitat, conduce la respingerea cererii de finanțare. A se vedea excepțiile cu privire la aceste aspecte prevăzute în cadrul **secțiunii 6.1.2 la prezentul ghid**.

# PROCESUL DE EVALUARE, SELECȚIE ȘI CONTRACTARE A PROIECTELOR

Cererile de finanțare depuse în cadrul intervalului menționat în cadrul **Secțiunii 2.2 la prezentul ghid** vor parcurge un proces de verificare, evaluare și contractare descris mai jos. Prezenta secţiune se completează cu prevederile **Ghidului general, din secţiunea 8,** cu privire la tipul de apel necompetitiv. În cazul în care prezentul ghid conține dispoziții ce pot intra în contradicție cu prevederile Ghidului general, complementaritatea prevederilor celor două documente se interpretează în sensul aplicării dispozițiilor prezentului ghid, AMPOR putând interpreta prin instrucțiuni sensul acestora prin raportate exclusiv la prevederile prezentului apel.

Chiar dacă mecanismul de aplicare este unul necompetitiv, toate proiectele înaintate pentru a obţine finanţare trebuie să parcurgă etapele de verificare, evaluare şi contractare. În acest proces se va respecta regula ordinii depunerii proiectelor pentru blocarea sumelor solicitate a proiectelor depuse. Condiția obţinerii unei finanţări este îndeplinirea criteriilor de verificare şi evaluare a cererii de finanţare. Pentru detalii va rugăm să aveţi în vedere secţiunile de mai jos.

## Care sunt etapele procesului de verificare, evaluare şi contractare?

Etapele sistemului de verificare, evaluare şi contractare sunt***:***

### Verificare şi evaluare.

După depunerea cererii de finanţare, se vor analiza și verifica respectarea tuturor criteriilor menționate în cadrul grilei de verificare şi evaluare.

|  |  |
| --- | --- |
| **Regio-Compatibility-CommPrinting** | Detalierea respectivei verificări este realizată în cadrul A**nexei 10.1 la prezentul ghid.** |

Prin excepție de la **secțiunea 8 din cadrul ghidului general**, se pot solicita clarificări asupra tuturor aspectelor aferente criteriilor incluse în cadrul grilei de verificare şi evaluare, cu termen de răspuns de maxim 5 zile lucrătoare fiecare. Termenul anterior menționat poate fi prelungit în mod justificat, însă nu pentru a soluționa aspecte legate de eligibilitatea proiectului la data depunerii cererii de finanțare. Etapa de verificare şi evaluare pentru un proiect nu poate dura mai mult de 90 de zile de la data demarării acesteia.

Se acceptă depunerea de documente suplimentare în urma solicitării de clarificări precum şi completarea cererii de finanţare cu documentele obligatorii solicitate. Cu toate acestea solicitantul trebuie să demonstreze că documentele respective existau la data depunerii cererii de finanţare şi criteriile sunt îndeplinite la data respectivă. Completarea cererii de finanţare se poate realiza exclusiv în cadrul etapei de verificare a conformităţii administrative şi eligibilităţii în condiţiile anterior menţionate. Criteriile de eligibilitate se vor analiza prin raportare începând cu momentul depunerii cererii de finanțare și nu la finalul derulării etapei de verificare şi evaluare a cererii de finanţare.

Documentele depuse în urma solicitării de clarificări nu pot avea o dată ulterioară datei de depunere a cererii de finanțare în cazul în care acestea erau documente obligatorii; în cazul in care se solicita rectificari/actualizări ale documentelor depuse, acesta pot avea o dată ulterioară datei de depunere a cererii de finanțare, dar nu mai târziu de data în care se împlinește termenul limită de depunere a răspunsului la ultima solicitare de clarificări, în termenul maxim de 90 de zile de la data demarării etapei de verificare şi evaluare. Cu toate acestea, declarațiile pe proprie răspundere rectificate in urma clarificărilor vor fi reasumate cu data depunerii cererii de finanțare, conform prevederile ghidului specific, fiind vorba de asumarea si demonstrarea situațiilor respective la data depunerii cererii de finanțare. Ele vor fi semnate olograf cu data respectivă și încărcate sub semnătură electronică extinsă a reprezenatului legal/persoanei imputernice pentru depunerea cererii de finanțare/răspunderea la clarificări.

Clarificările și documentele transmise vor respecta prevederile prezentului ghid legate de transmiterea cererii de finanțare și a anexelor la acesta.

În cadrul acestei etape, proiectele vor fi evaluate din punct de vedere al sustenabilităţii şi se va realiza inclusiv vizita la fața locului a proiectelor. Se vor avea în vedere prevederile prezentului ghid, precum și prevederile **Ghidului general, sub-secțiunea 8.2.1,** cu excepțiile prevăzute în cadrul prezentei subsecțiuni.

Evaluarea sustenabilităţii proiectelor va fi realizată de către experţi contractaţi de către Centrul Comun de Cercetare al DG Regio şi va avea în vedere fiecare proiect din **Anexa 10.7** la prezentul ghid.

Vizita la faţa locului se va realiza exclusiv de către personalul OI si va avea în vedere verificarea documentelor anexate la cererea de finanţare, localizarea proiectului, cele declarate de solicitant în cadrul declarației de angajament cu privire la valoarea inidcatorilor pentru anul anterior depunerii cererii de finanțare. Rezultatele verificărilor vor fi menționate în cadrul raportului de vizită la faţa locului. Neconfirmarea informaţiilor respective conduce la respingerea cererii de finanțare.

În cadrul acestui apel, proiectele respinse în cadrul etapei de verificare pot fi redepuse, cu condiția respectării termenului limită de depunere a cererilor de finanțare ori a condițiilor de închidere a apelului. Toate proiectele redepuse sunt considerate, din punct de vedere procedural, cereri de finanțare nou-depuse.

### Etapa precontractuală

Procedura de contractare a proiectelor în cadrul prezentului apel de proiecte se realizează în conformitate cu **secțiunea 8.5 din cadrul Ghidului general*, cu referire la apelurile necompetitive și la demararea etapei precontractuale* și în măsura în care acestea nu contravin cu prevederile prezentului ghid.**

Astfel, pentru apelurile necompetitive, demararea etapei precontractuale se va realiza treptat, cu încadrarea în alocarea apelului de proiecte**.** Principiul anterior enunțat se referă la blocarea sumei alocate fiecărui proiect, în funcție de ordinea depunerii acestora, cu condiția parcurgerii cu succes a etapelor de evaluare, selecție și contractare. Totuși, parcurgerea acestor etape pentru proiectele care se încadrează în alocarea regională a apelului, se poate realiza fără respectarea ordinii de depunere a proiectelor. De exemplu, pot exista situații în care, pentru unele proiecte, nu sunt necesare clarificări sau solicitanții răspund mai repede la solicitările de clarificări decât termenul limită prevăzut în prezentul ghid/ghidurile specifice.

Termenul maxim pentru depunerea tuturor documentelor in cadrul etapei de precontractare si pentru clarificarea tuturor aspecte legate de documentația depusă este de **maxim 30 de zile calendaristice**, calculate de la data primirii notificării OI cu privire la demararea respectivei etape. Prin excepţie de la ghidul general, termenul de 30 de zile anterior menţionat se calculează fără a lua în calcul ziua transmiterii adresei privind demararea etapei precontractuale şi ziua în care se împlineşte. De exemplu, adresa pentru demararea etapei de precontractare a fost transmisă în data de 01.04.2019. Termenul de 30 zile expiră în data 02.05.2019. similar se calculează toate celelalte termene din cadrul prezentului ghid.

Prin excepție în situația în care este necesară actualizarea/emiterea Hotărârilor de Guvern (HG) pentru atestarea drepturilor reale aferente proprietății publice, aceste documente pot fi transmise inclusiv în cadrul etapei de contractare, dar nu mai târziu de 120 de zile calendaristice calculate de la data primirii de către solicitant a notificării privind demararea etapei precontractuale. În acest sens, solicitantul trebuie să demonstreze faptul că au fost realizate demersurile necesare pentru emiterea/actualizarea respectivelor documente cel târziu in termenul prevăzut în cadrul etapei precontractuale pentru transmiterea documentelor solicitate.

Restul prevederilor din cadrul ghidului general cu privire la netransmiterea documentelor obligatorii solicitate din cadrul acestei etape, cu posibilitatea solicitărilor de clarificări și respingerii cereilor de finanțare sunt aplicabile în cadrul prezentului ghid.

În urma verificării documentațiilor de contractare AMPOR își rezervă dreptul de a refuza contractarea unor proiecte care nu îndeplinesc criteriile de verificare şi evaluare, atât la momentul depunerii cererii de finanțare, cât și în etapa precontractuală/contractuală. De asemenea, AMPOR își rezervă dreptul de a respinge documentațiile de contractare pentru solicitanții care refuză să furnizeze răspunsuri la clarificările solicitate si/sau le furnizează incomplet. În acest sens, AMPOR va respinge documentațiile de contractare, oferind posibilitatea solicitanților să depună contestații în conformitate cu prevederile prezentului ghid.

Solicitantul va fi exclus din procesul de evaluare, selecţie și contractare pentru acordarea finanţării şi cererea de finanţare respinsă, în cazul în care acesta:

* a indus grav în eroare Autoritatea de Management, Organismul Intermediar sau comisiile de evaluare şi selecţie, prin furnizarea de informaţii incorecte, ce sunt luate în considerare în procesul de evaluare, sau dacă a omis furnizarea acestor informaţii sau dacă solicitantul a pus la dipoziţie informaţii incomplete
* a încercat să obţină informaţii confidenţiale sau să influenţeze comisiile de evaluare şi selecţie sau Autoritatea de Management/Organismul Intermediar în timpul procesului de evaluare.

Solicitanţii la finanțare au obligația de a respecta legislaţia în vigoare la nivel naţional şi european, inclusiv a modificărilor intervenite pe parcursul procesului de verificare şi evaluare sau contractare a proiectelor, modificări intervenite ulterior lansării prezentului ghid și/sau ale ghidurilor specifice apelurilor de proiecte.

Identificarea unor aspecte ce pot îmbunătăți procesul de verificare şi evaluare sau contractare poate determina **solicitări de documente suplimentare din partea AMPOR, solicitări la care potențialii beneficiari au obligația de a răspunde, în caz contrar cererea de finanțare putând fi respinsă din procesul menţionat.**

Modalitatea de relaționare procedurală AMPOR-OI va fi stabilită prin instrucțiuni interne emise de AMPOR.

## Care sunt clauzele contractuale aplicabile ?

***Anexa 10.4 la prezentul ghid*** reprezintă doar clauzele contractuale specifice aplicabile proiectelor finanțate în cadrul prezentului apel. Acestea se integrează în ***Anexa 10.8 Forma de contract – model orientativ al contractului de finanţare – la Ghidul general.*** MLPDA/AMPOR poate opera modificări/ajustări asupra formei de contract pe parcursul derulării prezentului apel pentru ajustarea cu modificările legislative, dacă este cazul.

Anexele incluse la cererea de finanțare ca parte a contractul de finanțare se vor stabili prin instrucțiune a AMPOR și va fi comunicată OI.

# DEPUNEREA ȘI SOLUŢIONAREA CONTESTAŢIILOR

Depunerea și soluționarea contestațiilor în cadrul prezentului apel de proiecte se realizează în conformitate cu secțiunea 8.4 din cadrul Ghidului general. In cazul in care se va clarifica posibilitatea depunerii contestațiilor prin MYSMIS, AMPOR va emite o instructiune in acest sens. pana la acel moment toate contestatiile transmise prin MYSMIS nu vor fi luate în considerare/analizate.

Nu se analizează contestațiile depuse de alte persoane decât reprezentantul legal și/sau a persoanei împuternicite expres de către acesta. Contestațiile transmise de alte persoane nu vor fi analizate și vor fi respinse, nefiind transmise de reprezentantul legal al solicitantului și/sau persoana împuternicită expres în acest sens.

Contestațiile nedepunse la MLPDA/AMPOR în termenul de 30 de zile calendaristice de la data înştiinţării de către OI a rezultatului asupra procesului de verificare şi evaluare nu vor fi analizate si vor fi respinse.

Contestațiile depuse la OI, chiar în termenul de 30 de zile anterior menționat, transmise ulterior de către OI la AMPOR în afara termenului anterior menționat nu vor fi analizate de către AMPOR si vor fi respinse.

# MODIFICAREA GHIDULUI SOLICITANTULUI

***Prevederile Secțiunii 9 din cadrul Ghidului general*** se aplică inclusiv pentru modificările/interpretările la prezentul ghid, în măsura în care nu sunt contradictorii cu prezentul ghid.

Prin excepție, AMPOR poate emite instrucțiuni suplimentare asupra modalității de aplicare prevederilor grilelor anexate la prezentul ghid, cu condiția publicării acestora și respectării principiului privind tratamentul nediscriminatoriu al tuturor solicitanților la finanțare, asigurând totodată și transparența sistemului de evaluare și selecție în cadrul prezentului apel.

MLPDA/AMPOR își rezervă dreptul de a modifica sau introduce noi clauze contractuale.

# Prevederi finale

Prevederile prezentului ghid, cu modificările și completările ulterioare, primează asupra ghidului general precum și asupra extraselor incluse în cadrul apelurilor de proiecte care se lansează prin MYSMIS. Solicitanții la finanțare nu se pot prevala doar de extrasele din cadrul prezentului document, incluse doar spre informarea acestora în cadrul aplicației MYSMIS în cadrul apelurilor aferente prezentului ghid.

Nu se aplică în cadrul prezentului ghid prevederile Ghidului general referitoare la procesul de evaluare, selecție contractare privind ITI Delta Dunării sau SUERD .

Nu se aplică în cadrul prezentului ghid prevederile privind apelurile competitive.

# Anexe

În cadrul prezentului Ghid nu se aplică anexele și modelele standard din cadrul ***secțiunii 10 a Ghidului general care sunt reluate în cadrul prezentului ghid si/sau care contravin cu acestea.***

De asemenea, la prezentul document sunt anexate următoarele:

Anexa-10.1– Grila de verificare si evaluare.

Anexa-10.2 - Lista domeniilor-subdomeniilor de specializare inteligentă si sanatate

Anexa 10.2.a - Lista sectoarelor pentru care nu se acordă sprijin financiar în conformitate cu prevederile legale aplicabile în domeniul ajutorul de stat regional/ajutorului pentru cercetare/ajutorului de minimis/ FEDR

Anexa 10.3 - Cererea de finanțare inclusiv cu anexele aferente

* Certificarea aplicației (Model A) pentru MYSMIS
* Declaraţia de eligibilitate (Model B)
* Declarația privind încadrarea în categoria de întreprindere (Model C), inclusiv metodologia de verificare
* Declaraţia de angajament (Model D)
* Declaraţia privind eligibilitatea TVA aferente cheltuielilor ce vor fi efectuate în cadrul proiectului propus spre finanțare din instrumente structurale (Model E)
* Acordul de Parteneriat (Model F)
* Model Plan de afaceri (Model G), inclusiv Macheta privind analiza și previziunea financiară
* Lista de echipamente/lucrări/servicii achiziționate prin intermediul proiectului propus (Model H)
* Model orientativ pentru tabelul centralizator asupra numerelor cadastrale/obiective de investiţii (Model I)
* Model orientativ hotărâre de aprobare a proiectului (Model J)
* Model orientativ Notă privind încadrarea în standardele de cost (Model K)
* Declarație prin care se certifica faptul că pe parcursul procesului de evaluare și selecție (nu) au fost înregistrate modificări asupra documentelor anexate la cererea de finanțare (Model L)
* Consimțământ privind prelucrarea datelor cu caracter personal (Model M)

Anexa 10.4 - Clauze specifice prezentului apel de proiecte (Model orientativ)

Anexa 10.5 - Exemple de calcul al contribuțiilor financiare la proiect

Anexa 10.6 - Reguli, principii și recomandări privind încadrarea în categoriile de întreprinderi

Anexa 10.7 - Lista proiectelor finantabile în cadrul prezentului apel

1. În cadrul fiecărei Agenții pentru Dezvoltare Regională funcționează câte un Organism Intermediar, căruia i s-au delegat atribuţii cu privire la implementarea POR 2014-2020. [↑](#footnote-ref-1)
2. Regiunile Nord-Est si Nord-Vest sunt regiuni pilot în cadrul Proiectului “Sprijin pentru specializarea inteligentă a regiunilor mai puțin dezvoltate”*/“RIS3 Support for Lagging Regions*”, derulat de DG REGIO și implementat de Centrul Comun de Cercetare al Comisiei Europene (JRC), în cadrul Acțiunilor Preparatorii AP1 („Sprijin pentru creștere economică și guvernare în regiunile Europene mai puțin dezvoltate”) și AP2 („Avantajele competitive și potențialul de specializare inteligentă de la nivel regional din România”) ale Parlamentului European, în perioada 2016-2017. [↑](#footnote-ref-2)
3. **REGULAMENTUL (UE) NR. 651/2014 AL COMISIEI din 17 iunie 2014 de declarare a anumitor categorii de ajutoare compatibile cu piața internă în aplicarea articolelor 107 și 108 din tratat.** [↑](#footnote-ref-3)
4. **REGULAMENTUL (UE) NR. 651/2014 AL COMISIEI din 17 iunie 2014 de declarare a anumitor categorii de ajutoare compatibile cu piața internă în aplicarea articolelor 107 și 108 din tratat.** [↑](#footnote-ref-4)
5. **REGULAMENTUL (UE) NR. 651/2014 AL COMISIEI din 17 iunie 2014 de declarare a anumitor categorii de ajutoare compatibile cu piața internă în aplicarea articolelor 107 și 108 din tratat.** [↑](#footnote-ref-5)
6. Cheltuieli pentru obţinerea, validarea şi protejarea brevetelor şi altor active necorporale pentru activităţi de inovare sunt eligibile in cadrul ajutorului pentru cercecetare dezvoltare. A se vedea categoriile bugetare aferente. [↑](#footnote-ref-6)
7. H2020 – Work Programme 2016-2017, General Annexes – pag. 35/44 <https://ec.europa.eu/programmes/horizon2020/en/what-workprogramme>. [↑](#footnote-ref-7)
8. *construire şi testare prototipuri,  serie 0, realizare şi operare planuri pilot, activităţi necesare producţiei experimentale şi testării, etc* [↑](#footnote-ref-8)
9. Conform acestuia o „***investiție inițială***” înseamnă:

   (a) o investiție în active corporale și necorporale legată de demararea unei unități noi, extinderea capacității unei unități existente, diversificarea producției unei unități prin produse care nu au fost fabricate anterior în unitate sau o schimbare fundamentală a procesului general de producție al unei unități existente; sau

   (b) o achiziționare de active legate direct de o unitate, cu condiția ca unitatea să fie închisă sau să fi fost închisă dacă nu ar fi fost achiziționată și să fie cumpărată de un investitor care nu are legătură cu vânzătorul și exclude simpla achiziționare a acțiunilor unei întreprinderi; [↑](#footnote-ref-9)
10. Orice activitate care constă în furnizarea de bunuri și servicii pe o piață constituie o activitate economică [↑](#footnote-ref-10)
11. 4 Cazul C-248/84 Germania vs. Comisia Europeană, 1987, http://eur-lex.europa.eu/resource.html?uri=cellar:778cd864-a494-469b-a478-615e46d0bbaa.0002.06/DOC\_1&format=PDF [↑](#footnote-ref-11)
12. Numărul mediu de salariaţi şi valoarea activelor totale/cifrei de afaceri aferente a două perioade contabile aprobate consecutive, anterior anului în care se depune cererea de finațare [↑](#footnote-ref-12)
13. Versiunea inițială a Ghidului privind definirea IMM-urilor, elaborat de Comisia Europeană în 2005, poate fi descărcată, în limba română, la adresa <http://bookshop.europa.eu/ro/noua-defini-ie-a-imm-urilor-pbNB6004773/>

    Atât versiunea din 2005 a ghidului, cât și cea revizuită în 2015, conțin detalii și explicații în legătură condițiile de încadrare în categoria IMM-urilor, prevăzute în Recomandarea CE 361/2003. [↑](#footnote-ref-13)
14. REGULAMENTUL (UE) NR. 1301/2013 privind Fondul European de Dezvoltare Regională și dispozițiile specifice aplicabile obiectivului referitor la investițiile pentru creștere economică și locuri de muncă și de abrogare a Regulamentului (CE) nr. 1080/2006 la articolul 3 [↑](#footnote-ref-14)
15. EBITDA = Profit net + Cheltuieli cu impozitele + Cheltuieli cu dobânzile + Cheltuieli cu amortizarea [↑](#footnote-ref-15)
16. În contextul ajutorului de stat pentru CDI, în conformitate cu **REGULAMENTUL (UE) NR. 651/2014 AL COMISIEI din 17 iunie 2014**  prin **studiu de fezabilitate** se înţelege evaluarea și analiza potențialului unui proiect care urmărește să vină în sprijinul procesului decizional evidențiind în mod obiectiv și rațional punctele forte și punctele slabe ale acestuia, oportunitățile și amenințările, și identificând resursele necesare pentru punerea în practică și, în ultimă instanță, perspectivele de succes ale acestuia. [↑](#footnote-ref-16)
17. Conform Art. 14 alin (8) din Regulamentul (UE) Nr. 651/2014 al Comisiei de declarare a anumitor categorii de ajutoare compatibile cu

    piața internă în aplicarea articolelor 107 și 108 din tratat [↑](#footnote-ref-17)
18. Decizia Comisiei Europene C (2014) 2240 final din 9 aprilie 2014 de autorizare a hărții notificate a ajutoarelor regionale aferente perioadei 2014-2020 pentru România și Hotărârea de Guvern nr. 517/2014 privind intensitatea maximă a ajutorului de stat regional în perioada 2014-2020 pentru investiții inițiale [↑](#footnote-ref-18)
19. Decizia Comisiei Europene C(2014)2240/09.04.2014, http://www.ajutordestat.ro/?pag=82# [↑](#footnote-ref-19)
20. În cazul întreprinderilor care efectuează transport rutier de mărfuri în numele unor terți sau contra cost, plafonul este de 100.000 de euro pe o perioadă de 3 ani fiscali consecutivi. [↑](#footnote-ref-20)
21. În cazul întreprinderilor care efectuează transport rutier de mărfuri în numele unor terți sau contra cost, plafonul este de 100.000 de euro pe o perioadă de 3 ani fiscali consecutivi. [↑](#footnote-ref-21)
22. Ratele de schimb InforEuro sunt publicate la adresa <http://ec.europa.eu/budget/contracts_grants/info_contracts/inforeuro/inforeuro_en.cfm> [↑](#footnote-ref-22)
23. Ordonanţa nr. 14 din 24 ianuarie 2002 privind constituirea şi funcţionarea parcurilor ştiinţifice şi tehnologice, cu modificările şi completările ulterioare. [↑](#footnote-ref-23)
24. Ajutorul de stat indirect se referă la ajutorul acordat prin intermediul unor agenți economici în cazul în care sunt îndeplinite condițiile prevăzute de normele legale în vigoare pentru acordarea de ajutoare de stat direct. [↑](#footnote-ref-24)
25. Pentru intreprinderi obiectul principal sau secundar de activitate privind cercetarea-dezvoltarea trebuie să fie autorizat la unul dintre punctele de lucru ale respectivei intreprinderi si trebuie să rezulte acest aspect din certificatul ONRC anexat la cererea de finţare. Pentru ONG respectivele obiecte de activitate trebuie să se regăseasca în documentele statutare anexate la cererea de finanţare. [↑](#footnote-ref-25)
26. conform OUG 54/2006 privind regimul contractelor de concesiune de bunuri proprietate publică/actele normative în vigoare [↑](#footnote-ref-26)
27. idem [↑](#footnote-ref-27)
28. Imobilul este definit conform Legii nr. 7/1996 a cadastrului şi a publicităţii imobiliare. [↑](#footnote-ref-28)
29. Activele necorporale trebuie să îndeplinească inclusiv următoarele condiții cumulative :

     trebuie să fie utilizate exclusiv în cadrul unității care primește ajutorul;

     trebuie să fie amortizabile;

     trebuie să fie achiziționate în condițiile pieței de la terți care nu au legături cu cumpărătorul (beneficiarul ajutorului)

     trebuie să fie incluse în activele întreprinderii care beneficiază de ajutor și

     trebuie să rămână asociate proiectului pentru care s-a acordat ajutorul pe o perioadă de minimum 3/5 ani de la data efectuării plății finale în cadrul proiectului. Nu sunt eligibile proiectele care includ doar investiții în active necorporale. [↑](#footnote-ref-29)
30. [↑](#footnote-ref-30)
31. Cheltuielile trebuie delimitate clar de sub-categoria 122. [↑](#footnote-ref-31)
32. Sub-categoria 122 nu poate conţine aceeași cheltuieli ca şi sub-categoria 121, din categoria 29 din cadrul componentei de cercetare-dezvoltare. [↑](#footnote-ref-32)
33. reprezentantul legal care îşi exercită atribuţiile de drept [↑](#footnote-ref-33)
34. Se recomandă anexarea la Cererea de finanţare a unui act constitutiv consolidat (care cuprinde toate modificările efectuate de la înfiinţarea solicitantului, până la depunerea cererii de finanţare). Informațiile din Actului constitutiv consolidat/ Actul constitutiv împreună cu toate modificările acestuia, trebuie să corespundă cu informațiile stipulate în Certificatul constatator. [↑](#footnote-ref-34)